Turkey In Anekkaves Syria Ge Boat Eh Vattalaifi - Vaguthu\nތުރުކީ އިން އަނެއްކާވެސް ސީރިޔާގެ ބޯޓެއް ވައްޓާލައިފި\nތުރުކީ އިން އަނެއްކާވެސް ސީރިޔާގެ ހަނގުރާމަމަތީ މަތިންދާބޯޓެއް ވައްޓާލައިފިއެވެ.\nތުރުކީގެ ޑިފެންސް މިނިސްޓްރީ އިން ހާމަކޮށްފައިވާ ގޮތުގައި ތުރުކީގެ އެފް-16 މަރުކާގެ ހަނގުރާމަ މަތީ ބޯޓު ބޭނުންކޮށްގެން ވައްޓާލާފައި ވަނީ ސީރިޔާ އިން ބޭނުން ކުރަމުން އަންނަ އެލް-39 މަރުކާގެ ބޯޓެކެވެ.\nބޯޓު ވައްޓާލުމުން އޭގައި ތިބި ޕައިލެޓުން މަރުވި ކަމެއް ނުވަތަ ސަލާމަތްވިކަމެއް ތުރުކީ ޑިފެންސް މިނިސްޓްރީ އިން ހާމަކޮށްފައެއް ނުވެއެވެ. އާއްމުގޮތެއްވައި ހަނގުރާމަ މަތީ ބޯޓުތަކުގައި އޭތި ވެއްޓުމުގެ ކުރިން ޕައިލެޓުންނަށް ވައިކުޑަ އަޅައިގެން ފުންމާލައި ސަލާމަތްވުމުގެ ފުރުސަތު އޮންނާނެއެވެ.\nސީރިޔާގައި ހަރަކާތްތެރިވާ ނިރުބަވެރި ޖަމާއަތްތަކާއި ދެކޮޅަށް ހަނގުރާމަ ކުރުމަށް ސީރިޔާ އަސްކަރިއްޔާ އިން ބޭނުން ކުރާ ބޯޓުތައް މީގެ ކުރިން ގިނަ އަދަދަކަށް ހުރި ނަމަވެސް އެ އަދަދު މިހާރު 60ށް ވުރެން ދަށްވާނެ ކަމަސް މާހިރުން ލަފާކުރެއެވެ.\nTurkey In Syria Ge 2557 Sifain Maraalaifihttps://t.co/mPeMWDbpWf\n— Vaguthu Online (@VaguthuOnline) March 2, 2020\nމިއަދު ތުރުކީ އިން ވައްޓާލި ބޯޓާއި އެކު މި ހަފްތާގައި ތުރުކީ އިން ވައްޓާލި ސީރިޔާ ބޯޓުތަކުގެ އަދަދު ވަނީ 3ށް އަރާފައިކަން ފާހަގަކޮށްލެވެއެވެ. އަދި އިއްޔެ ތުރުކީ ރައީސް ވަނީ ސީރިޔާގެ 2500ށް ވުރެން ގިނަ ސިފައިން މަރާލާފައިވާކަން ހާމަކޮށްފައެވެ.\nސީރިޔާ ދޫކޮށް ތުރުކީގެ ރެފިއުޖީ ކޭމްޕުތަކަށް ދިޔަ ސީރިޔާ ރައްޔިތުންގެ އަދަދު4މިލިއަނަށް އަރަން އުޅޭއިރު ތުރުކީ ރައީސް އުރުދުޣާން ވިދާޅުވެފައި ވަނީ އެކަން ހުއްޓުވަން އޮތް ހަމައެކަނި ގޮތަކީ ސީރިޔާގެ ސަރުކާރު ބަދަލުކުރުން ކަމަށާއި އަދި މިކަން ކިރަނީ ސީރިޔާ ރައްޔިތުންގެ ހައްގުގައި ކަމަށެެވެ.\nވެރިކަން ދޫކޮށްލަން މީގެ ކުރިންވެސް ދެކޮޅު ހަދާދައިވާ ސީރިޔާގެ ރައީސް ބަޝާރުލް އައްސަދު އާއި އިރާން އަދި ރަޝިޔާ އިން ގާތް ގުޅުމެއް ބާއްވަމުން އަންނައިރު އުރުދުޣާން ވިދާޅުވެފައި ވަނީ އިރާނާއި ރަޝިޔާ އަށް ތުރުކީގެ ފަރާތުން އެއްވެސް މައްސަލަ އެއް ނެތް ކަމަށާއި އެހެންކަމުން ސީރިޔާ އާއި ތުރުކީ ދޭތެރެއަށް އެ ދެގައުމުން ނުވަނުމަށް އެދޭ ކަމަށެވެ.\nއުރުދުޣާން އިތުރަށް ވިދާޅުވެފައި ވަނީ ރަޝިޔާ އިން ބޭނުންވަނީ ސީރިޔާގައި ރަޝިޔާ ސިފައިން ބައިތިއްބަން ކަމުގައި ވަނީނަމަ ނޭޓޯ ގައުމެއްގެ ހައިސިއްޔަތުން ތުރުކީ އިން އެކަމާއި ދެކޮޅު ނުހަދާ ކަމަށާއި ނަމަވެސް އައްސަދު މަގާމުން ދުރުކުރުން މުހިއްމު ކަމަށެވެ.\nއީރާނުން މަރުވެފައި އޮތް މީހަކު ދަންޖައްސައިފި\nރަޝިއާ އިން ކޮވިޑާ ދެކޮޅަށް ތިންވަނަ ވެކްސިނެއް އުފައްދަނީ\nރަޝިއާއިން އިތުރު 521، ޕޮލޭންޑުން އިތުރު 444 މީހަކު މަރުވެއްޖެ\nމާޗް 3, 2020 21:50\nالحدﷲ . ޔާﷲ ބައްޝާރުގެ އައުވާނުން ބަލިކުރައްވާދޭ އާމީނއ


ޝައުޤުވެރިކަމުގެ ހުޅުގަނޑު ފަޅައިގެން ދުއްވާލުން، ކާމިޔާބުގެ ހުރަސްތައް ފޫވައްޓާލުން | ހިތުގެ | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ހިތުގެ ޝައުޤުވެރިކަމުގެ ހުޅުގަނޑު ފަޅައިގެން ދުއްވާލުން، ކާމިޔާބުގެ ހުރަސްތައް ފޫވައްޓާލުން\nސީ ނުކަރައިގެ ހަކީމެއްގެ ގާތަށް ކާމިޔާބުގެ ސިއްރު ހޯދުމަށްޓަކައި ޒުވާނަކު ދިޔައެވެ. އަދި ޒުވާނާ ޙަކީމާ ސުވާލުކުރިއެވެ. ކާމިޔާބުގެ ސިއްރަކީ ކޮބައިކަން ބުނެދީފާނުތޯއެވެ؟ ޙަކީމް ވަރަށް ކުރު ގޮތަކަށް ޖާވާބުދި ނެވެ. ކާމިޔާބުގެ ސިއްރަކީ ހުޅުފަޅައިގެން ގޮސްފައިވާ ޝައުޤުވެރިކަމެވެ. ޒުވާނާ ހައިރާންވެފައި ސުވާލުކޮށްލިއެވެ. ހުޅުފަޅައިގެން ގޮސްފައިވާ ޝައުޤުވެރިކަމަކީ ކޮބާހެއްޔެވެ؟\nއެހިނދު ޒުވާނާގެ ކިބައިން އިޒުނަޔަށް އެދިފައި ޙަކީމް އޭނާގެ ގޭގެ އެތެރެއަށް ވަދެ ފެންފުރާފައިވާ ބޮޑު ތަށްޓެއް ގެނައެވެ. އަދި ފެން އެއްޗާ ގާތްވުމަށް ޒުވާނާގެ ގާތުގައި ބުނުމުން ޒުވާނާ ގާތްވިހިނދު ޒުވާނާގެ ބޮލުގައި ހިފާ ފެންތަށީގެ ތެރެއަށް ގަންބުވާލައިފިއެވެ.\nއެގޮތަށް ޒުވާނާގެ ބޮޮލުގައި ހިފަހައްޓައިގެން ހަކީމް ހުންނަތާ ކުޑަ ސިކުންތުކޮޅެއް ވާއިރަށް ޒުވާނާ ބޯ ނެގުމަށް މަޑުމަޑުން މަސައްކަތްކުރަން ފަށައިފިއެވެ. އިރުކޮޅަކަށް ފަހު ޒުވާނާ އޭނާގެ ނޭވާކޮޅަށް ގޮސް ކެތްނުކުރެވިގެން ދޭތިން އެކައްޗަށް ހިފާ ހަކީމްގެ އަތުން ވީއްލިގަނެ ފެންތަށީގެ ތެރެއިން ބޯ ލުހެލައިފިއެވެ.\nއަދި ރުޅިއައިސްފައި ހަކީމާ ދިމާއަށް ބުންޏެވެ. ތިކުރަން އުޅެނީ ކީއްހެޔެވެ؟\nހަކީމް ހަމަޖެހިލައިފާ ކުރި ކަންތަކުން ޒުވާނާއަށް ދަސްވީ ކޮން ކަމެއްތޯ ސުވާލުކޮށްލިއެވެ.\nޒުވާނާ އެއަށްވުރެ ބޮޑަށް ރުޅިއައިސްފައި އެކައްޗެއް ވެސް ނޭނގުނު ކަމުގައި ބުންޏެވެ.\nހަކީމް ބުންޏެވެ. ނޫނެކެވެ. ކަލެއަށް މިހާރު ވަރަށް ގިނަ އެއްޗެހި ދަސްވެދާނެއެވެ.\nއެންމެ ފުރަތަމަ ސިކުންތުކޮޅުގައި ވެސް ކަލޭ އަހަރެންގެ ކިބައިން ސަލާމަތް ވުމަށް މަސައްކަތްކުރީމުއެވެ. އެކަމަކު އެ މަސައްކަތާ އެކަމަށް ބޭނުންވި މިންވަރަކީ އެކަމަށް ފުދިގެންވާ މިންވަރެއް ކަމުގައި ނުވާތީ ކަލެއަށް އަހަރެންގެ ކިބައިން ސަލާމަތް ނުވެވުނީއެވެ. އެއަށްފަހުގައި އަދި އިހުނަށްވުރެ ބޮޑަށް އެކަމަށް ބޭނުންވެ އެކަމަށް ކުރާ ހިތްވަރު ކުރިއަށްވުރެ އިތުރުކުރީމުއެވެ. އެންމެ ފަހުންގޮސް އެކަމުގެ ޝައުޤުވެރިކަން ހުޅުފަޅައިގެން ދިޔަހިނދު ކަލޭ އަހަރެން ގެ ކިބައިންވީއްލި ގަތީމުއެވެ.\nޒުވާނާއެވެ. ކާމިޔާބަށްޓަކައި ކަލޭގެ ކިބައިގައިވާ ޝައުގުވެރިކަމުގެ ހުޅުގަނޑު އެފަދައިން ފަޅަފަޅައިގެން ގޮސްފި ނަމަ، ދެން އެކަކަށްވެސް އެ ނިއްވާލުމަކީ ކުރެވޭނެ ކަމެއް ނޫނެވެ.\nކާމިޔާބުގެ ޝަރުތަކީ ތިމާ ވަކި ނަސްލަކަށް އެހެންޏާ ގައުމަކަށް ނިސްބަތްވެ ތިމާގެ ކިބައިގައި ވަކި ވަރެއްގެ ބަރުދަނެއް ނުވަތަ އިސްކޮޅެއް ހުރުމެއް ނޫނެވެ. ކާމިޔާބުގެ ޝަރުތަކީ އެކަމަށް އެކަށީގެންވާ މަސައްކަތްކުރުމެވެ. އެ މަސައްކަތްކުރުމަށް ބޭނުންވަނީ އެކަމަކަށް އޮތް ޝައުޤުވެރިކަމުގެ ހުޅުގަނޑު ފަޅައިގެން ދުއްވާލުމެވެ.


ބޫޓާނާއި އެއްވަރުކޮށް ފުރަތަމަ ފަހަރަށް ރާއްޖެ ސެމީ އަށް - Maldives Football\nބޫޓާނާއި ދެކޮޅަށް މިއަދު ނިކުތް ރާއްޖޭގެ ޒުވާން ޓީމުގެ ފުރަތަމަ އެގާރަ (ފޮޓޯ: އިބްރާހިމް ފާއިދު)\nއެމްއެފް ނިއުސް24 ސެޕްޓެމްބަރ 2019 20:07\nކަތަމަންޑޫ، ނޭޕާލް - ނޭޕާލުގައި މިހާރު ކުރިއަށްދާ 18 އަހަރުން ދަށުގެ ސާފް ޗެމްޕިއަންޝިޕްގެ ސެމީ ފައިނަލުގެ ޖާގައެއް ފުރަތަމަ ފަހަރަށް ރާއްޖެއިން މިއަދު ހޯދައިފި އެވެ. ރާއްޖެ އިން މި މުބާރާތުގެ ސެމީ ފައިނަލުގެ ޖާގައެއް ހޯދާފައިވަނީ މިއަދު ބުޓާނާއި ދެކޮޅަށް ކުޅުނު މެޗް 0-0 ގެ ނަތީޖާއަކުން އެއްވަރުކޮށްގެންނެވެ.\nމި މުބާރާތުގެ ތާރީޚުގައި ފުރަތަމަ ފަހަރަށްވެސް ރާއްޖެ އަށް ޕޮއިންޓެއް ލިބިފައިވަނީ މި އަހަރު އެވެ. އެއީ ގްރޫޕްގެ ފުރަތަމަ މެޗްގައި ނޭޕާލާއި ދެކޮޅަށް ކުޅުނު މެޗް 1-1 ގެ ނަތީޖާއަކުން އެއްވަރުކޮށްގެންނެވެ. އެ މެޗްގައި ފުރަތަމަ ލަނޑު ޖަހާ ލީޑު ނަގާފައިވަނީ ވެސް ރާއްޖެ އިންނެވެ. އޭގެ ކުރިން 2015 އަދި 2017 ވަނަ އަހަރުގެ މުބާރާތުގައި ކުޅުނު ހުރިހާ މެޗަކުން ރާއްޖެ ވަނީ ބަލިވެފައެވެ.\nޖުމްލަ ތިން ޓީމު ހިމެނުނު މި ގްރޫޕުން ރާއްޖެ ސެމީ އަށް ގޮސްފައިވަނީ ގްރޫޕްގެ ދެވަނަ ޓީމުގެ ގޮތުގައެވެ. އެއްވަނަ ޓީމުގެ ގޮތުގައި ސެމީ އަށް ގޮސްފައިވަނީ ބޫޓާން އެވެ.\nރާއްޖޭގެ ޓީމުގެ ކޯޗް މުހައްމަދު ޝާޒްލީގެ ޓާގެޓަކަށް މިފަހަރު ވެފައިއޮތީ މުބާރާތުގެ ގްރޫޕް ސްޓޭޖް ފަހަނައަޅައި ދިއުމެވެ.\nއަންނަ ހުކުރު ދުވަހު ކުޅުމަށް ހަމަޖެހިފައިވާ ސެމީ ފައިނަލުގައި ރާއްޖެ ކުޅެން ޖެހޭ ޓީމެއް އެނގޭނީ މާދަމާ ގްރޫޕް ބީގެ ފަހު މެޗުގައި އިންޑިއާ އާއި ލަންކާ ބައްދަލުކުރާ މެޗަށް ފަހުގަ އެވެ. އިންޑިއާ 3-0 އަށް ވުރެ ތަފާތު ބޮޑު ނަތީޖާ އަކުން މޮޅުވެއްޖެނަމަ ރާއްޖެ އާއި ދެކޮޅަށް ނިކުންނާނީ އިންޑިޔާ އެވެ.\nވިކްޓަރީ ސަސްޕެންޑް ކުރާނެ ކަމުގެ އިންޒާރު އެފްއޭއެމް އިން ދީފި\nކީޕަރު އިމްރާން 20 އަހަރަށްފަހު ކުޅުން ހުއްޓާލައިފި\nޓްރޭނިން ކޭމްޕަށް ގައުމީ ޓީމު މެލޭޝިއާ އަށް ފުރައިފި\nޒުވާން ޓީމަށް ކުޅުންތެރިން ދޫކުރުމަށް ވިކްޓަރީން ދެކޮޅު ހަދަނީ


France ah enburi dhaan kulhuntherin dhekolhu hadhanee\nފްރާންސަށް އެނބުރިދާން ކުޅުންތެރިން ދެކޮޅު ހަދަނީ\nޑޭވިޑް ލުއިޒް: އެނބުރި ފްރާންސަށް ދާން ބޭނުމެއްނުވޭ\nފްރާންސްގެ ވެރިރަށް ޕެރިހުގެ އެތަންމިތަނުގައި ބޮމުގެ ހަމަލާތަކެއްދީ އެ ގައުމުގައި ކުއްލި ނުރައްކަތުގެ ހާލަތު އިއުލާނު ކުރުމާ ގުޅިގެން ފްރާންސްގެ ކުލަބުތަކަށް ކުޅޭ ގައުމުން ބޭރުގެ ކުޅުންތެރިން އެނބުރި އެ ގައުމަށް ދިއުމަށް ދެކޮޅު ހަދަން ފަށައިފި އެވެ.\nމީގެ ތެރޭގައި ހިމެނޭ އެންމެ މުހިންމު އެއް ކުޅުންތެރިއަކީ ބްރެޒިލްގެ ޑިފެންޑަރު ޑޭވިޑް ލުއިޒް އެވެ. ޗެލްސީން 50 މިލިއަން ޕައުންޑަށް ފްރާންސްގެ ޕީއެސްޖީ އަށް ބަދަލުވި ކުޅުންތެރިޔާ ބުނީ ފްރާންސަށްދާން އޭނާ ޖެހިލުންވާ ކަމަށެވެ.\n"އަހަރެންގެ ލޯބިވެރިޔާ އައި އާއިލާގެ ބައެއް މީހުން ވެސް ތިބީ ޕެރިހުގައި. އެމީހުން އެންމެ ތިބީ ވަރަށް ދެރެވެފައި އަދި ބިރުން. އަހަންނަކަށް ނޭނގެ އަހަރެން ހަދަންވީ ގޮތެއް. އަހަރެން އެނބުރި ފްރާންސަށް ދާންވީތޯ ސުވާލު އުފެދޭ. ޕީއެސްޖީ އަށް ކުޅުމަކީ އަހަރެންގެ ވަޒީފާ. އެކަމަކު އެ ބާރު އަހަރެންގެ އަތުގައި އޮތްނަމަ އަހަރެން އެނބުރި ފްރާންސަށް ނުދާނަން،" ލުއިޒް ބުންޏެވެ.\nއޭނާ މިހެން ބުނެފައިވާއިރު މި މަހުގެ 21 ގައި ޗެމްޕިއަންސް ލީގު ފުޓްބޯޅަ މުބާރާތުގައި މަލްމޯއާ ދެކޮޅަށް ޕީއެސްޖީ ނުކުންނަން ޖެހޭނެ އެވެ.\nއެޑިންސަން ކަވާނީ (ވ) އުރުގުއޭ ޓީމާއެކު ފަރިތަކުރަނީ: އެނބުރި ފްރާންސަށް ދާން ބޭނުމެއްނުވޭ.\nފްރާންސަށް ދާން ދެކޮޅު ހަދަމުންދާ އަނެއް ކުޅުންތެރިއަކީ އުރުގުއޭގެ ފޯވަޑް އެޑިންސަން ކަވާނީ އެވެ. އުގުރުގުއޭގެ ގައުމީ ޓީމާއެކު މިވަގުތު ހުރި ކުޅުންތެރިޔާ އާއްމުކޮށް މިވާހަކަ ނުދެއްކި ނަމަވެސް އުގުރުއޭގެ އަލްވާރޯ ގޮންޒާލޭޒް ވަނީ ކަވާނީ ފްރާންސަށް ދާން ބޭނުންނުވާ ކަމަށް މީޑިޔާގައި ބުނެފަ އެވެ.\n"ޕްރިހުގައި ދިން ހަމަލާއަކީ ފުޓްބޯޅައިގެ ހަޔާތް ހަލާކުކޮށްލާފަދަ ހަމަލާއެއް. ކަވަނީ އަހަރުމެން ގާތު ބުނެފައިވަނީ އޭނާ ޕްރާންސަށް އެނބުރި ދާކަށް ބޭނުމެއްނުވެއެ،" އަލްވާރޯ ބުންޏެވެ.\nއެކަމަކު ޕީއެސްޖީ އަށް ކުޅޭ އިޓަލީގެ މިޑްފީލްޑްރު މާކޯ ވެރައްޓީގެ އެޖެންޓް ބުނީ ކުޅުންތެރިޔާ އެނބުރި ފްރާންސަށް ދާން ޖެހިލުން ނުވާ ކަމަށެވެ.\nފްރާންސްގައި ދިން ބޮމުގެ ހަމާލަތަކުގައި މިހާތަނަށް 121 މީހުން މަރުވެފައިވާއިރު މީގެ ތެރެއިން އެއް ހަމަލާދިނީ ޖަރުމަނާއި ފްރާންސް މެޗު ކުޅުނު ސްޓޭޑިއަމާ ވަރަށް ގާތުގަ އެވެ. މިހެންވެ ސަޕޯޓަރުންނަށް ދަނޑުން ނުނުކެވި ތިބެން ޖެހުނެވެ.\nމި ހަމަލާގެ ސަބަބުން ރޭ ޔުނެސެފުން އިންތިޒާމްކުރި ކުރީގެ ކުޅުންތެރިންގެ ފުޓްބޯޅަ މެޗުގައި ފްރާންސްގެ ކުރީގެ ދެ ކެޕްޓަނުން ކަމަށްވާ ޒައިނުއްދީން ޒިދާން އާއި ޕެޓްރިކް ވިއޭރާ ވެސް އެންމެ ފަހު ވަގުތު ނުކުޅެ އެވެ.\nރެއާލް ބަލިކޮށް ބިލްބައޯ ފައިނަލަށް\nޕާޓޭ އައުމުން އާސެނަލް މައްޗަށް އުފުލާލާނެ: އާޓެޓާ\nޕީއެސްޖީ ސުޕަކަޕް ޗެމްޕިއަން، ޕޮޗެޓީނޯއަށް ތައްޓެއް


America sifain Syria in godhan smuggle kuranee\nއީރާގުގައި ތިބޭ އެމެރިކާ ސިފައިން ސީރިއާއިން ގޮދަން ސްމަގްލް ކުރަނީ\nއީރާގުގައި ތިބޭ އެމެރިކާ ސިފައިން ސީރިއާއިން ގޮދަން ވަގަށް ގެންދަނީ\nއީރާގުގައި ތިބޭ އެމެރިކާ ސިފައިން ސީރިއާއަށް ވަގަށް ވަދެ ގޮދަން ސްމަގްލް ކުރާ ކަމަށް ސީރިއާގެ ގައުމީ ނޫސް އޭޖެންސީން ބުނެފި އެވެ. ސީރިއަން އަރަބް ނިއުސް އޭޖެންސީ (ސަނާ) އިން ބުނި ގޮތުން 12 ޓްރަކް ބަރާ ކޮށްގެން އެތައް ތަނެއްގެ ގޮދަން އެމެރިކާ ސިފައިން ވަގަށް ގެންގޮސްފައިވެ އެވެ.\nސީރިއާގެ އުތުރު އަވަށްތަކުގައި ދިރިއުޅޭ އާންމުންނާ ހަވާލާދީ ސަނާ ރިޕޯޓްކުރާ ގޮތުން އެމެރިކާ ސިފައިން ގޮދަން ސްމަގްލް ކުރާތާ ދުވަސްތަކެއް ވެއްޖެ އެވެ. އަދި އެމީހުން ކޮންމެ ދުވަހަކު އެތައް ޓަނެއްގެ ގޮދަން ވަގަށް ގެންދެ އެވެ.\nއެސަރަހައްދުގައި އެމެރިކާ ސިފައިން ތިބެން ބޭނުންވާ ސަބަބަކީ އަރަބި ގައުމުތަކުން ވައްކަންކުރަން ކަމަށް ސީރިއާ އޮފިޝަލުން ބުނެ އެވެ. އޮފިޝަލުން ބުނާ ގޮތުން އެމެރިކާ ސިފައިން ސީރިއާއިން ތެޔޮ ވަގަށް ނަގަ އެވެ.\nއާންމު ރައްޔިތުންނާ ހަވާލާދީ ސީރިއާ އޮފިޝަލުން ބުނާ ގޮތުން މާޗް 26 ގައި އެމެރިކާ ސިފައިން 18 ޓްރަކް ބަރާކޮށްގެން ގޮދަން ގެންދާތީ ވެސް ފެނިފައިވެ އެވެ. ސިފައިން ހަތިޔާރު އަޅައިގެން ތިބޭތީ ސުވާލުުކުރަން ނުކެރޭ ކަމަށް އާންމުން ބުނެ އެވެ.\nއެމެރިކާ ސިފައިން ސީރިއާއިން ތެޔޮ ވަގަށް ނަގާ ކަމަށް ރަޝިއާއިން ވެސް ބުނެ އެވެ. ސީރިއާ-އީރާގު ގުޅޭ ސަރަހައްދު ހުރަސްކޮށް މާޗް 23 ގައި 300 ޓްރަކް ތެޔޮ އަރުވައިގެން ދަތުރުކުރި ކަމަށް ރިޕޯޓްކޮށްފައިވާ ކަމަށް ވެސް ރަޝިއާ އޮފިޝަލުން ބުނެ އެވެ.\nސީރިއާގައި ތިބޭ އެމެރިކާ ސިފައިން އަނބުރާ ގައުމަށް ގެންދަވާނެ ކަމަށް އެމެރިކާގެ ކުރީގެ ރައީސް ޓްރަމްޕް 2018 ވިދާޅުވި ވިދާޅުވުމަށް ރައްދުދެއްވައި އޭރު ކޮމާންޑަރަކަށް ހުންނެވި ވެރިޔާ ވިދާޅުވީ ސީރިއާގައި ތިބޭ އެމެރިކާ ސިފައިންނަށް އެސަރަހައްދުން ފޭބެން ނެތް ކަމަށެވެ. ވިދާޅުވީ ތެޔޮވަޅުތައް ރައްކާތެރިކުރުމުގައި ދެމިތިބެން ޖެހޭ ކަމަށެވެ.\nއެމެރިކާ ސިފައިން އެސަރަހައްދުގައި ތިބެނީ އެއްވެސް ހުއްދައެއް އޮވެގެނެއް ނޫނެވެ. އެއީ އދ.ގެ ސުލްހަ ބަލަހައްޓާ ސިފައިންނެއް ވެސް ނޫނެވެ. އެމެރިކާ ސިފައިން ސީރިއާގެ އެސަރަހައްދުގައި ތިބުމަށް އެއްވެސް ގައުމަކުން އެދިފައެއް ނުވެ އެވެ. ސީރިއާ ސަރުކާރުން ބުނާ ގޮތުން އެމެރިކާ ސިފައި އެގައުމުގައި ތިބެނީ ގަވައިދާ ޚިލާފަށެވެ.\nސީރިޔާ އެމެރިކާ އިރާގު + ތެލުގެ އަގު\nއީރާން ސިފައިންނަށް އެމެރިކާ ހަމަލާއެއްދީފި\nއިރާގުގެ ތެލުގެ މައި މަރުކަޒަކަށް ރޮކެޓްގެ ހަމަލާދީފި


Huvadhu Atholhavves Sarukaaruge gina Siyaasathu thakeh ebahuri: Dr. Mausoom - AO News\nހުވަދު އަތޮޅަށްވެސް ސަރުކާރުގެ ގިނަ ސިޔާސަތުތަކެއް އެބަހުރި ކަމަށް ޓޫރިޒަމް މިނިސްޓަރ ޑރ. ޢަބްދުﷲ މައުސޫމް ވިދާޅުވެއްޖެއެވެ.\nރައްޔިތުންގެ މަޖިލީހަށް ހާޒިރުވެ މެމްބަރުންގެ ސުވާލުތަކަށް ޖަވާބުދެއްވަމުން މިނިސްޓަރ ވިދާޅުވީ ރައީސުލްޖުމްހުރިއްޔާ އިބްރާހިމް މުހައްމަދު ސޯލިހްގެ ސަރުކާރުގެ އަމާޒަކީ ހުވަދު އަތޮޅުގައި 8،000 އެނދު ޤާއިމްކުރުން ކަމަށެވެ.\nރިސޯޓް ހަދަން ސަރުކާރުން އެންމެ ފަހުން ހުޅުވާލި ރަށްތަކުގެ ތެރޭގައި ހުވަދު އަތޮޅުގެ ހަތަރު ރަށް ހިމެނޭކަން ފާހަގަކުރައްވާ މިިނިސްޓަރ ވިދާޅުވީ މިހައިތަނަށް ތިން ރަށެއްގެ ބީލަން ހުށަހަޅާފައިވާ ކަމަށެވެ.\n“އެއީވެސް ހުވަދު އަތޮޅުގެ ފަތުރުވެރިކަމަށް ކުރިއެރުމެއް ކަމަށް ގަބޫލުފުޅު ކުރައްވާ. ރިސޯޓް ހަދަން ސަރުކާރުން އެންމެ ފަހުން ހުޅުވާލި ރަށްތަކުގެ ތެރޭގައި ހުވަދު އަތޮޅުން ހިމެނެނީ ގއ. މާރެހާ، ގއ. ފުނަދޫ ވިލިނގިއްލާ އާއި، ގދ. ކަނޑަހަލަގަލާ އަދި ގދ. ފެރޭތަ ވިލިގިއްލާ.” ޑރ. މައުސޫމް ވިދާޅުވިއެވެ.\nހުވަދު އަތޮޅު ދެކުނުބުރި އާއި ހުވަދު އަތޮޅު އުތުރުބުރީގެ ދާއިރާތަކަށް ނިސްބަތްވާ ގިނަ މެމްބަރުންތަކެއް ހުވަދު އަތޮޅުގައި ފަތުރުވެރިކަން ތަރައްޤީކުރުމަށް ސަރުކާރުން ކުރަމުން ދާ މަސައްކަތްތަކާއި މެދު ސުވާލުކުރައްވާ، އެކަށީގެންވާ މަސައްކަތްތަކެއް ނުކުރެވޭ ކަމަށްބުނެ ނުރުހުން ފާޅުކުރައްވަމުން ގެންދަވާތީ ޑރ. މައުސޫމް ވިދާޅުވީ ސަރުކާރު ރާއްޖޭގެ އެކި ކަންކޮޅުތަކުގައި ވެސް ފަތުރުވެރިކަން ތަރައްޤީކުރުމަށް ގިނަ މަސައްކަތްތަކެއް ކުރައްވަމުން އަންނަ ކަމަށެވެ.\nރާއްޖޭގެ ފަތުރުވެރިކަމުގައި އިސްމަގާމުތައް އަދާކުރައްވާފައިވާ ޑރ. މައުސޫމް ވިދާޅުވީ ހުވަދު އަތޮޅަކީ ބޮޑު އަތޮޅަކަށްވީނަމަވެސް އެ އަތޮޅުގައި އިންޓަރނޭޝަނަލް އެއަރޕޯޓެއް ހެދިއްޖެނަމަ މިހާރަށް ރަނގަޅަށް އެ އަތޮޅަށް ފަތުރުވެރިކަން ކުރިއެރުވޭނެ ކަމަށެވެ.\nރާއްޖޭގެ ފަތުރުވެރިކަންޓުވަރިޒަމް މިނިސްޓަރ އަބްދުﷲ މައުސޫމް\nރަޝިޔާ މާކެޓް ވަނީ 70 ޕަސެންޓް ދަށަށް ގޮސްފަ: ޓޫރިޒަމް މިނިސްޓަރ\nމަނަދޫގައި 50 ކޮޓަރީގެ ޓޫރިސްޓު ހޮޓަލެއް އަޅަނީ


Alifaan nivvaane nizaameh male' ge maguthakugai gaaim kuranee | Mihaaru\nއެސްބަރީ ގޭގައި މިދިޔަ ބުދަ ދުވަހު ރޯވި އަލިފާންގަނޑު ނިއްވާލުމަށް ސިފައިން މަސައްކަތް ކުރަނީ: އަލިފާން ނިއްވާ ނިޒާމެއް މި އަހަރުގެ ތެރޭގައި މާލޭގެ މަގުތަކުގައި ގާއިމު ކުރެވޭތޯ އަންނަނީ މަސައްކަތް ކުރަމުން. - ފޮޓޯ: ނިޝާން އަލީ/މިހާރު\nއަލިފާން ނިއްވާނެ ނިޒާމެއް މާލޭގެ މަގުތަކުގައި ގާއިމުކުރަނީ\n11 ސެޕްޓެމްބަރ 2016 - 22:24 10 comments\nއަލިފާނުގެ ހާދިސާތަކުން ސަލާމަތް ކުރުމަށް މަގުތަކުގައި ހައިޑްރަންޓްތަކެއް އަޅަން ނިންމާފައިވާ ކަމަށް ޑިފެންސް މިނިސްޓްރީން ބުނެފި އެވެ.\nއެ މިނިސްޓްރީން ބުނި ގޮތުގައި މާލޭގައި ހައިޑްރަންޓް ސިސްޓަމެއް ގާއިމުކުރަން ނިންމީ ދޭތެރެ ދޭތެރެއިން ހިނގަމުން އަންނަ ނުރައްކާތެރި އަލިފާނުގެ ހާދިސާތަކުން ލިބޭ ގެއްލުން ކުޑަކުރުމުގެ ގޮތުންނާއި އެ ހާދިސާއަކުން ވީހާ ވެސް އަވަހަކަށް މީހުންގެ ފުރާނަ އާއި މުދާ ސަލާމަތް ކުރުމަށެވެ.\nހައިޑްރޭންޓަކީ ދުނިޔޭގެ އެކި ގައުމުތަކުގެ މަގުތަކުގައި އަލިފާން ނިއްވަން ބޭނުންކުރާ ޒަމާނީ ވަސީލަތެކެވެ.\nއަލިފާން ނިއްވާ މި ނިޒާމު ގާއިމު ކުރުމަށް ހަމަޖެހިފައި ވަނީ މާލޭގެ ހުރިހާ ސަރަހައްދެއްގަ އެވެ. އަދި އެ މަސައްކަތް މި އަހަރުގެ ތެރޭގައި ފަށަން ޑިފެންސް މިނިސްޓްރީން އަންނަނީ ތައްޔާރުވަމުންނެވެ.\nއަލިފާނުގެ ހާދިސާތައް ހިނގައިފިނަމަ، އެކަމަށް ސިފައިން ކުރަންޖެހޭ މަސައްކަތްތައް މި ނިޒާމުގެ ސަބަބުން އަވަސްކަމާ އެކު ކުރިއަށް ވުރެ ހަރުދަނާ ގޮތެއްގައި ކުރެވޭނެ ކަމަށް މިނިސްޓްރީން ބުންޏެވެ.\nމާލޭގައި ދާދިފަހުން ވަނީ ނުރައްކާތެރި އަލިފާނުގެ ދެ ހާދިސާއެއް ހިނގައިފަ އެވެ. މިދިޔަ އޭޕްރީލް 18 ވަނަ ދުވަހު ކޯސްޓްލައިން ފިހާރައިގައި ހިނގި ނުރައްކާތެރި އަލިފާނުގެ ހާދިސާގައި ފިހާރަ އާއި ޖެހިގެން ހުރި ނުވަ ގެއެއްގައި ރޯވެ، ތިން ގެއެއް އަލުން ހަދަން ޖެހޭ ވަރަށް ވަނީ އަނދައިފަ އެވެ.\nމިދިޔަ ބުދަ ދުވަހު ގަލޮޅު އެސްބަރީގައި އަލިފާން ރޯވެ، ޖެހިގެން ހުރި ބައެއް ގެތަކަށް ވެސް ވަނީ އަލިފާނުގެ އަސަރުކޮށްފަ އެވެ. ނަމަވެސް މިއިން އެއްވެސް ހާދިސާއެއްގައި މީހެއްގެ ފުރާނައަށް ގެއްލުމެއް ނުވެ އެވެ.\nއިތުރު ލިޔުންތައް އަލިފާނުގެ ހާދިސާ މާލެ އެމްއެންޑީއެފް ޑިފެންސް މިނިސްޓްރީ


ކޮވިޝީލްޑް ވެކްސިން މަސައްކަތްކުރާގޮތް\nވެކްސިން އުފެއްދުމުގައި ބޭނުން ކޮށްފައިވަނީ ރާމާމަކުނުގެ މޮޑިފައިކޮށްފައިވާ އެޑެނޯވައިރަސްއެއް\nސައިިންސްވެރިން ވަނީ ވެކްސިން އުފެއްދުމަށް ކޮރޯނާވައިރަސްގެ ޕްރޮޓިން ސްޕައިކް ބޭނުންކޮށްފައި\nމިވެކްސިންގައި ބޭނުން ކުރަނީ ޑަބަލް ސްޓްރޭންޑެޑް ޑީއެންއޭ\n1 ފެބްރުއަރީ 2021 | ހޯމަ 13:16\nސެރަމް އިންސްޓިޓިއުޓުން އުފައްދާފައިވާ ކޮވިޝީލްޑް ވެކްސިން\nރާއްޖޭގައި އެންމެ ފުރަތަމަ އެމަޖެންސީކޮށް ބޭނުންކުރުމުގެ ހުއްދަދެވިގެން ގޮސްފައި ވަނީ އިންޑިއާގެ ސިރަމް އިންސްޓިޓިއުޓުން އުފައްދާފައިވާ އެސްޓްރަޒެނެކާ-އޮކްސްފޯޑް ޔުނިވާސިޓީގެ ވެކްސިނެވެ. މި ވެކްސިނަށް އިންޑިއާއިން ކޮވިޝީލްޑްގެ ނަން ދީފައިވާއިރު، ކޮވިޝީލްޑްގެ އެއް ލައްކަ ޑޯޒް އެގައުމުން ވަނީ ރާއްޖެއަށް ހަދިޔާކޮށްފައެވެ.\nއެސްޓްރަޒެނެކާ އާއި އޮކްސްފޯޑް ޔުނިވާސިޓީން ކޮވިޑަށް ވެކްސިނެއް އުފެއްދުމުގެ މަސައްކަތް 2020 ވަނަ އަހަރުގެ ޖެނުއަރީ މަހު ފަށާފައިވާ އިރު، މި ވެކްސިނަކީ އެޑެނޯވައިރަސް ވެކްސިނެކެވެ. އެޑެނޯވައިރަސް އަކީ އާދައިގެ ހުން ރޯގާ ފަދަ ބަލިތައް ޖައްސާ ވައިރަހެކެވެ. އަދި މިވެކްސިންގައި ބޭނުން ކުރަނީ ޑަބަލް ސްޓްރޭންޑެޑް ޑީއެންއޭ އެވެ.\nއެސްޓްރަޒެނެކާ އާއި އޮކްސްފޯޑްގެ ރީސަރޗްގެ މައްޗަށް އުފައްދާފައިވާ މިވެކްސިން މަސައްކަތްކުރާ ގޮތަށްބަލާއިރު، ސައިިންސްވެރިން ވަނީ ވެކްސިން އުފެއްދުމަށް ކޮރޯނާވައިރަސްގެ ޕްރޮޓިން ސްޕައިކް ޖީން އެޑެނޯވައިރަސްއާ އެއްކޮށްފައެވެ. އެސްޓްރަޒެނެކާ އާއި އޮކްސްފޯޑުން ކޮވިޑް-19 އަށް ވެކްސިން އުފެއްދުމުގައި ބޭނުން ކޮށްފައިވަނީ ރާމާމަކުނުގެ މޮޑިފައިކޮށްފައިވާ އެޑެނޯވައިރަސްއެކެވެ. މިވައިރަހަށް ސެލްތަކަށް ވަދެވުނު ނަމަވެސް، އެ ސެލްގެ ތެރޭގައި އިތުރަކަށް އާބާދެއް ނުވެވޭނެއެވެ.\nއެސްޓްރަޒެނެކާގެ މި ވެކްސިން އުފައްދާފައި ވަނީ ޒަމާންތަކެއް ވަންދެން އެޑެނޯވައިރަހަށް ކޮށްފައިވާ ދިރާސާގެ މައްޗަށެވެ. މިވެކްސިން އުފެއްދުމުގައި އާރްއެންއޭގެ ބަދަލުގައި ޑީއެންއޭ ބޭނުކޮށްފައިވުމުން މިވެކްސިން ރައްކާކުރުމުގައި ދިމާވާ ދަތިތައް ކުޑައެވެ. އަދި އެޑެނޯވައިރަސްގެ ޕްރޮޓީން ކޯޓުގެ ސަބަބުން ވެކްސިންގައި ހިމެނޭ ޖެނެޓިކް މެޓީރިއަލްތައް ޙިމާޔަތްކޮށްދެއެވެ. މީގެ ސަބަބުން މިވެކްސިން ރައްކާކޮށްފައި ބެހެއްޓުމަށް ގަނޑުކޮށްފައި ބަހައްޓާކަށް ނުޖެހެއެވެ. އެހެންކަމުން މިވެކްސިން 2-8 ޑިގްރީ ސެލްސިއަސްގައި ރެފްރިޖެރޭޓްކޮށްފައި ބެހެއްޓޭނެއެވެ.\nއެސްޓްރަޒެނެކާ އާއި އޮކްސްފޯޑްގެ މިވެކްސިން ޖެހުމުން، ވެކްސިންގައި އެކުލެވޭ އެޑެނޯވައިރަސް ސެލްތަކުގައި ޖެހި ސެލްތަކުގައި ހުންނަ ޕްރޮޓިން ތަކުގައި ހިފައެވެ. އަދި ސެލްއިން އެޑެނޯވައިރަސްގައި ހިފައި، ބަބްލްއެއްގައި ބައްދައި ސެލްގެ ތެރެއަށް ވައްދައެވެ. މިހާ ހިސާބުން އެޑެނޯވައިރަސް ބަބްލްއިން ނުކުމެ ސެލްގެ ޑީއެންއޭ ސްޓޯކޮށްފައިވާ ނިއުކްލިއަސްއާ ދިމާއަށް ދަތުރުކުރެއެވެ.\nއެޑެނޯވައިރަސް އިން އޭގެ ޑީއެންއޭ ސެލްގެ ތެރެއަށް ފޮނުވާލާއިރު، އެޑެނޯވައިރަސް އިންޖިނިއަރ ކޮށްފައިވާގޮތުން ސެލްގެ ތެރޭގައި އިތުރަށް އުފެދުމުގެ ބާރެއް ނޯވެއެވެ. އެހެންނަމަވެސް ވެކްސިންގައި ހިމެނޭ ކޮރޯނާވައިރަސް ސްޕައިކް ޕްރޮޓިން ސެލްއިން ދެނެގަނެ، މޮލެކިއުލެއް ކަމަށްވާ މެސެންޖަރ އާރްއެންއޭ އަށް ބަދަލުކުރެއެވެ.\nމި މެސެންޖަރ އާރްއެންއޭ ނިއުކްލިއަސްއިން ނުކުތުމުން ސެލްގެ މޮލެކިއުލްތައް އޭގެ ސީކިއުއެންސް ދެނެގަނެ އިތުރު ސްޕައިކް ޕްރޮޓީން އުފައްދަން ފަށައެވެ. ސެލްއިން އުފައްދާ ސްޕައިކް ޕްރޮޓީންތަކުގެ ތެރެއިން ބައެއް ޕްރޮޓީންގެ ސްޕައިކްތައް ސެލްގެ ބޭރުން ފެންނަން ފަށައެވެ. އަދި ވެކްސިން ޖަހާފައިވާ ސެލް، އޭގެ ޕްރޮޓިންތައް ކުދިކުދި ފްރެގްމެންޓްސްގެ ގޮތުގައި ސެލްއިން ބޭރުކުރުމުން މި ޕްރޮޓިންތައް ސެލްގެ ބޭރުން ފެންނަން ހުރެއެވެ. މިއާއެކު އިންސާނާގެ ދިފާޢީ ނިޒާމުން މި ސްޕައިކް ޕްރޮޓީން ދެނެގަނެއެވެ.\nވެކްސިންޖެހުމުން، ސެލްއިން ކާއިރީގައި ހުރި އެހެން ސެލްތަކުގެ ދިފާޢީ ނިޒާމަށް ސިގްނަލެއް ފޮނުވާލާއިރު، އެޑެނޯވައިރަސްއިން ސެލްގެ އެލަރމް ސިސްޓަމް ހޭލައްވާލައެވެ. މީގެ ސަބަބުން ހަށިގަނޑުގެ ދިފާޢީ ނިޒާމުން ވައިރަހާ ދެކޮޅަށް ހަނގުރަމާކުރާވަރު އަވަސްވެފައި ވަރުގަދަވެއެވެ.\nވެކްސިން ޖަހާ ސެލް މަރުވުމުން، އޭގައި ހިމެނޭ ސްޕައިކް ޕްރޮޓިން އަދި ޕްރޮޓިން ފްރެގްމެންޓްސް އެންޓިޖެން ޕްރެޒެންޓިން ސެލްއިން ނަގައި އޭގެ ބޭރުގައި ސްޕައިކް ޕްރޮޓިން އަދި ޕްރޮޓިން ފްރެގްމެންޓްސް ސެލްގެ މަތީ ފަށަލައަށް ދޫކޮށްލައެވެ. ހަށިގަނޑުގައި އުޅޭ ހެލްޕަރ ޓީ ސެލްސް އަށް މި ސެލް ޑިޓެކްޓްވުމުން، އިތުރު ޓީ ސެލްތަކަށް މެސެޖު ފޮނުވައި އިތުރު އިމިއުން ސެލްތައް ވައިރަހާ ދެކޮޅަށް ހަނގުރާމަކުރަން ފަށައެވެ.\nމީގެ އިތުރުން ހަށިގަނޑުގައި އުޅޭ އިތުރު އިމިއުން ސެލްއެއް ކަމަށްވާ ބީ ސެލްއަށް ވެކްސިން ޖަހާފައިވާ ސެލްގެ ބޭރުން ސްޕައިކް ޕްރޮޓިން ނުވަތަ ޕްރޮޓިން ދެނެގަނެވުމުން ހެލްޕަރ ޓީ ސެލްގެ އެހީގައި ބީ ސެލްގެ ނަންބަރު އިތުރުކޮށް ސްޕައިކް ޕްރިޓިންއަށް ހަމަލާދޭ އެންޓިބޮޑީސްތައް އުފައްދަން ފަށައެވެ.\nއެންޓިބޮޑީސްއިން ކޮރޯނާވައިރަސް ސްޕައިކްސްގައި ހިފަހައްޓައި ވައިރަހަށް ހަމަލާދިނުމަށް މާކްކޮށް ހަށިގަނޑުގައި އިންފެކްޝަން އުފެއްދުން ހުއްޓުވުމަށް އެހެން ސެލްތަކަށް ސްޕައިކްތައް ދިއުން ހުއްޓުވައެވެ.\nއެންޓިޖެން-ޕްރެޒެންޓިން ސެލްސްއިން އިތުރު އިމިއުން ސެލްއެއް ކަމަށްވާ ކިލަރ ޓީ ސެލްސް އުފައްދައެވެ. މި ސެލްއިން ކޮރޯނާވައިރަސްގެ އިންފެކްޓްވެފައިވާ ސެލްތައް ދެނެގަނެ އެ ސެލްތަކަށް ހަމަލާދޭން ފަށައެވެ.\nއެސްޓްރަޒެނެކާ އާއި އޮކްސްފޯޑް ޔުނިވާސިޓީން އުފެއްދި ވެކްސިންގެ ދެ ޑޯޒް ދޭން ޖެހޭ އިރު، ދެވަނަ ޑޯޒް ދޭން ޖެހެނީ ފުރަތަމަ ޑޯޒް ދޭތާ ހަތަރު ހަފުތާ ފަހުންނެވެ.\nވެކްސިންގެ ކްލިނިކަލް ޓްރަޔަލްގެ ތެރޭގައި ރީސަރޗަރުންނަށް އޮޅިގެން ޓްރަޔަލްގައި ބައިވެރިވި ބައެއް ފަރާތްތަކަށް ވެކްސިންގެ ފުރަތަމަ ޑޯޒް ދެވިފައި ވަނީ ކުޑަކޮށެވެ. އަދި ދެވަނަ ޑޯޒް ހަތަރު ހަފުތާ ފަހުން ފުރިހަމައަށް ދީފައިވާއިރު، ނަތީޖާ ދެއްކިގޮތުން މިގޮތަށް ވެކްސިން ދިން ބައިވެރިންގެ 90 އިންސައްތަ ވަނީ ބަލިން ރައްކާތެރިކަމަށް ދައްކާފައެވެ. އެހެންނަމަވެސް ވެކްސިންގެ ފުލް ދެ ޑޯޒް ދިން ފަރާތްތަކަށް ވެކްސިން ކާމިޔާބު ކަމަށް ދައްކާފައި ވަނީ 62 އިންސައްތައެވެ.\nދިރާސާކުރާ ފަރާތްތަކުން ވަނީ ވެކްސިންގެ ފުރަތަމަ ޑޯޒް ދޭއިރު، ކުޑަ ޑޯޒްއެއް ދިނުމުން ހަށިގަނޑުގައި ވައިރަސް އުޅޭކަން ދައްކައިދޭ ގޮތުން ދިފާޢީ ނިޒާމު ވައިރަހާ ދެކޮޅަށް މަސައްކަތްކުރާ ވަރު އިތުރުކަމަށް ބުނެފައެވެ.\nއެސްޓްރަޒެނެކާއިން އާންމު ކުރި އެންމެ ފަހުގެ ނަތީޖާތައް ދައްކާގޮތުން ހަތަރު ހަފުތާގެ ދުރުމިނުގައި ދެ ޑޯޒްއިން ޖަހާ މި ވެކްސިނަކީ 70 އިންސައްތަ ކާމިޔާބު ވެކްސިނެކެވެ.\n2 ފެބްރުއަރީ 2021 | އަންގާރަ 23:51\nއޯ ގަދަ. ރާގުންޑާ ގްރޫޕް ސައިންސްވެރިންގެ ކުޅަދާނަ ކަމާއެވެ. ވާހވާހ މޮޅު ބައެއް މިތިބީ.


SUS in UV balikohfi | Mihaaru\nސަސް އިން ޔޫވީ ބަލިކޮށްފި\nސަސް އާއި ޔޫޥި ކުޅުނު މެޗުގައި ލަނޑު ޖެހުމަށް ފަހު ޔޫވީގެ ކުޅުންތެރިން އުފާފާޅު ކުރަނީ --- ފޮޓޯ: ފަޔާޒު މޫސާ | މިހާރު\n15 ޖެނުއަރީ 2022 - 00:58\nޕްރެޒިޑެންޓްސް ކަޕްގައި ޔުނައިޓެޑް ވިކްޓަރީގެ މައްޗަށް 2-0 ން، ސުޕަ ޔުނައިޓެޑް ސްޕޯޓްސް ކާމިޔާބު ހޯދައިފި އެވެ.\nޔޫވީން ކުޅުނު ހަތް މެޗުގެ ތެރެއިން އެންމެ މެޗަކުން ވެސް އެ ޓީމު މޮޅުވެފައެއް ނެތެވެ. ޓީމު އޮތީ ތާވަލުގެ ފުލުގަ އެެވެ. އެޓީމަށް ލިބުނު ހަމައެކަނި ޕޮއިންޓަކީ، ގްރާންޑޭ ސްޕޯޓްސް ކްލަބާ ދެކޮޅަށް ކުޅުނު މެޗުން އެއްވަރު ވުމުން ދެޓީމަށް ހިއްސާކުރި ޕޮއިންޓެވެ.\nސަސް މެޗުން މޮޅުވިޔަސް ޕްރެޒިޑެންޓްސް ކަޕްގައި އެޓީމަށް ހާސިލުވާނެ ކާމިޔާބެއް ނެތެވެ. ގުރޫޕް ސްޓޭޖު ލީގު އުސޫލުން ކުޅެން ހަމަޖައްސާފައިވާ، މިފަހަރުގެ ޕްރެޒިޑެންޓްސް ކަޕްގެ ފައިނަލަށް ދިއުމުގެ ފުރުސަތު އޮތީ، ކްލަބް ވެލެންސިއާ، ކްލަބް ގްރީން ސްޓްރީޓްސް އަދި މާޒިޔާ ސްޕޯޓްސް އެންޑް ރެކްރިއޭޝަންގެ ތެރެއިން ކޮންމވެސް ދެ ޓީމަކަށެވެ.\nގައުމީ ފުޓްބޯޅަ ދަނޑުގައި މިރޭ ކުޅުނު މެޗުގައި ސަސް އަށް ފުރަތަމަ ލަނޑު ޖަހައިދިނީ، މި ސީޒަންގައި ރަނގަޅު ފޯމެއްގައި ކުޅެމުންދާ މުހައްމަދު ޝަހާއު (ބޭލް) އެވެ. މެޗުގެ 45 ވަނަ މިނެޓްގައި ޔަޝްފާދު ހަބީބު (މުލަކޭ)، ޔޫވީގެ ހާފުގެ ތެރެއިން ބޯޅަ ލިބިގަނެ، ބޯޅަ އޭނާގެ ކޮންޓްރޯލްގެ ދަށަށް ގެނައުމަށް ފަހު ބޯޅަ ޕާސްނުކޮށް މަޑުކޮށްލީ، ސަސް ގެ ކުޅުންތެރިޔަކު އޭރިއާ ތެރެއަށް އަރަންދެނެވެ. ޝަހާއު އޭރިއާ ތެރެއަށް ވަނުމުން، ޔަޝްފާދު ރަނގަޅު ވަގުތުގައި އޭނާ އަށް ބޯޅަ ދިނެވެ. ޝަހާއު އަށް ބޯޅަ ފޮނުވާލަން ލިބުނީ މުޅިން ހުސްކޮށެވެ.\nސަސްގެ ދެވަނަ ލަނޑަކީ، ޑިފެންޑަރު އަބްދުﷲ ހަނީފް (ބެންޖޯ) ޖެހި ހިތްގައިމު ހިލޭޖެހުމަކުން ވައްދާލި ލަނޑެކެވެ. ޔޫވީގެ އޭރިއާގެ ބޭރުން، އެޓީމުގެ ޑިފެންޑަރުން، ޔަޝްފާދު އަށް ފައުލު ކުރުމުން ދިން ހިލޭޖެހުމަށް ހުރަސް އަޅަން، ޔޫވީގެ ހަ ކުޅުންތެރިޔަކު ފާރެއްހެން އެތުރިގެން ތިއްބެވެ. އެކަމަކު ހަނީފް ހިލޭ ޖެހުން ވައްދާލީ ވޯލް މަތިން ގޮސް ގޯލް ދަނޑި ކައިރިން ފޮނުވައިލައިގެންނެވެ. ޔޫވީގެ ކީޕަރު އަހްމަދު އަހްނަފް ޒަރިއަންދަށް ވެސް ބޯޅަ ސަލާމަތް ކުރަން ކުރެވޭނެ ކަމެއް ނެތެވެ.\nސަސް ވަނީ ނުވަ ޕޮއިންޓް ހަމަކޮށްފަ އެވެ. ދެން އޮންނާނީ ލީގު ބުރުގެ އެންމެ ފަހު ހަތަރު މެޗެވެ. އަންނަ ބުދަ ދުވަހު ކުޅޭ ދެ މެޗަކީ އެންމެ ފޯރިގަދަ ވާނެ ދެމެޗެވެ. ފައިނަލަށް ދިއުމުގެ ފުރުސަތު އޮތް ގްރީން ސްޓްރީޓްސް އެދުވަހު ހަވީރު ނުކުންނާނީ، ކްލަބް އީގަލްސްއާ ދެކޮޅަށެވެ. އެރޭ ކުޅޭނީ ފައިނަލަށް ދެވެން ފުރުސަތު އޮތް އަނެއް ދެޓީމު ކަމަށްވާ، ވެލެންސިއާ އާއި މާޒިޔާ އެވެ. ހަވީރު ކުޅޭ މެޗުން ގްރީން މޮޅު ވެއްޖެނަމަ އެޓީމު ފައިނަލަށް އެކޮޅުން ދާނެ އެވެ. ގްރީން މެޗު ކާމިޔާބުކޮށްފިނަމަ މާޒިޔާ ކުރަން ޖެހޭ މަސައްކަތް އިތުރު ވާނެ އެވެ. އެޓީމަށް ޖެހޭނީ މެޗުން މޮޅުވާށެވެ. އެއްވަރުކޮށްލައިގެން ވެސް ވެލެންސިއާ ފައިނަލަށް ދާނެ އެވެ.\nފުޓްބޯޅަ ޔުނައިޓެޑް ވިކްޓަރީ ޕްރެޒިޑެންޓްސް ކަޕް ސުޕާ ޔުނައިޓެޑް ސްޕޯޓްސް\nމާލޭގައި މުޅިންވެސް މިފާޑުގެ ބިރުވެރި ނަންތައް ކިޔާ ޓީމް ތަކުން ފުޓުބޯޅަ ކުޅޭތީ މިހާރު ގަލޮޅު ދަނޑަށް ވަންނަ ހިތެއްވެސް ނުވޭ. ގޭންގު ކުޅިވަރަކަށް ފުޓުބޯޅަ ހަދައިފި.\nލިޔުން ނިމޭއިރު ޕޮއިންޓް ޓޭބަލެއް ލާނަމަ ފުރިހަމަވީސް.


Bill thah nethumun kuraane bahuseh nei: Eva\nބިލުތައް ނެތުމުން ތަޅުމުގައި ކުރާނެ ބަހުސެއް ނެތް: އީވާ\nމަޖިލީހުގެ ނާއިބު ރައީސް އީވާ ރިޔާސަތުގައި. މަޖިލީހުގައި ކުރާނެ ބަހުސެއް ނެތްކަމަށް ވިދާޅުވި --- ފޮޓޯ: މަޖިލިސް\nރައްޔިތުންގެ މަޖިލީހުގެ ތަޅުމުގައި މިވަގުތު ކުރާނެ މާބޮޑު ބަހުސެއް ނެތް ކަަމަށް މަޖިލީހުގެ ނާއިބު ރައީސް އީވާ އަބްދުﷲ ވިދާޅުވެއްޖެ އެވެ.\nމަޖިލީހުގެ ރިޔާސަތުގައި އިންނަވައިގެން އީވާ މިއަދު ވިދާޅުވީ ނިމިގެން ދިޔަ މަޖިލީހުގެ ދައުރުގައި ގިނަ ބިލުތަކެއްގެ ބަހުސް ނިންމި ކަމަށާއި އަދި އެ ބިލުތައް މިހާރު އޮތީ ކޮމިޓީ މަރުހަލާގައި ކަމަށެވެ.\nނިމިގެން ދިޔަ ދައުރުގައި ހުށަހެޅި ގިނަ ބިލުތަކެއް ގާތްގަނޑަކަށް ނިންމާލެވުނު ކަންވެސް އީވާ ފާހަގަކުރެއްވި އެވެ.\n"އެހެންވެ އިއްޔެ ވެސް އަޅުގަނޑު ދެންނެވީ މި ދައުރުގެ މައިގަނޑު މަސައްކަތް މި ވަގުތު ކުރެވެން އޮތީ ކޮމިޓީ މަރުހަލާގައޭ،" އީވާ ވިދާޅުވި އެވެ.\nރައްޔިތުންގެ މަޖިލީހުގެ މި ދައުރުގެ ޖަލްސާތައް އިއްޔެ ފަށިފަހުން މިހާތަނަށް ބަހުސްކޮށްފައިވަނީ އެންމެ ދެ ބިލަކަށެވެ. އެއީ އުފަންވުމާ މަރު ރަޖިސްޓްރީ ކުރުމާ ގުޅޭ ބިލާއި ޖަނަވާރުންގެ ސިއްހަތާ ގުޅޭ ބިލާއި ތިމާވެށި ރައްކާތެރިކުރުމާ ބެހޭ ގާނޫނުގެ ބިލެެވެ.\nއެ ތިން ބިލަކީވެސް ނިމިގެން ދިޔަ ދައުރުގައި މަޖިލީހަށް ހުށަހެޅި ބިލުތަކެކެވެ. ނަމަވެސް އެ ބިލުތަކުގެ ބަހުސްތައް ނިމިގެން ދިޔަ ދައުރުގައި އެއްވެސް ވަރަަކަށް ކުރިއަށް ގެންގޮސްފައި ނުވެ އެވެ.\nމަޖިލީހުގައި ބަހުސްކުރާނެ ބިލުތައް ނެތިގެން މަޖިލީހުގައި އިތުރަށް ކުރާނެ ބަހުސެއް ނެތް ކަމަށް އީވާ ވިދާޅުވި އިރު މި ދައުރުގައި 32 ބިލެއް މަޖިލީހަށް ހުށަހަޅަން ނިންމާފައިވާ ކަަމަށް ސަރުކާރާ ހާވާލާދީ މިއަދު އީވާ ވަނީ ވިދާޅުވެފަ އެވެ. މީގެތެރޭގައި ޓެރަރިޒަމް މަނާކުރުމުގެ ގާނޫނަށް އިތުރު އިސްލާހެއް ގެނައުމުގެ ބިލާއި، ހެއްކާ ބެހޭ ބިލުގެ އިތުރުން ދިވެހި ރައްޔިތުންގެ ދީނީ އެއްބައިވަންތަކަން ހިމާޔަތްކުރުމުގެ ގާނޫނަށް އިސްލާހު ގެނައުމުގެ ބިލާއި ނިއުސް މީޑިއާ އެންޑް ބްރޯޑްކާސްޓިންގެ ބިލު ފަދަ މުހިންމު ބިލުތައް ހިމެނެ އެވެ. ނަމަވެސް އެ ބިލުތައް މަޖިލީހަށް ފޮނުވާނެ ދުވަހެއް ސަރުކާރުން އަދި ހާމައެއް ނުކުރެ އެވެ.\nމަޖިލީހުގެ ތަޅުމުގައި ބަހުސްކުރާނެ ބިލުތައް ނެތިގެން މިއަދާއި އިއްޔެ މަޖިލީހުގެ ޖަލްސާ ކުރިއަށް ގެންދިޔައީ މެންދުރު ނަމާދުގެ ވަގުތާ ހަމައަށެވެ. މީގެ ކުރިން މަޖިލީހުގެ ޖަލްސާތައް އާންމުކޮށް ނިންމާލަނީ މެންދުުރުފަހު 2:30 ގައެވެ.\nރައްޔިތުންގެ މަޖިލިސް އީވާ އަބްދުﷲ\nކޮމިޓީތަކަށް ޖާގަދޭން ޖަލްސާ ކުރުކޮށްލައިފި\nއަފްގާނުގެ ހާލަތާ ގުޅިގެން ރާއްޖެއަށް ނުރައްކަލެއް އޮތްތޯ ބަލަނީ\nމި ދައުރުގައި 32 ބިލެއް ސަރުކާރުން ހުށަހަޅަނީ


Faisal Ge Ufan Rashun Raees Ah Aaadhaya Hilaafah Hoonu Maruhabaa Eh - Vaguthu\nފައިސަލްގެ އުފަން ރަށުން ރައީސަށް އާދަޔާއި ޚިލާފަށް ހޫނު މަރުޚަބާއެއް\nރައީސް ފުވައްމުލަކަށް ވަޑައިގަތުން - ފޮޓީ: ރައީސް އޮފީސް\nރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް، އިދިކޮޅު އިއްތިހާދުން އަންނަ ރިޔާސީ އިންތިޚާބަށް ނެރޭ ކެންޑިޑޭޓުގެ ރަނިންގްމޭޓް، ފައިސަލް ނަސީމުގެ އުފަން ރަށް ކަމަށްވާ، ފުވައްމުލައް ސިޓީއަށް ވަޑައިގަތުމުން އެމަނިކުފާނަށް ހޫނު މަރުޙަބާއެއް އެރަށުގެ ރައްޔިތުން ނިކުމެ ދަންނަވައިފިއެވެ.\nފިޔާތޮށިކުލައިން ޖަރީވެފައިވާ އެތަށް ސަތޭކަ ބަޔަކު ރައީސް ޔާމީނަށް މަރުހަބާ ކިޔަން އެއަޕޯޓަށް ޖަމާވެފައިވާއިރު އެފަރާތްތަކާއި ސަލާމް ކުރެއްވުމަށް ރައީސް ޔާމީން ގާތްގަނޑަކަށް 50 މިނެޓް ހޭދަކުރެއްވިއެވެ.\nރައީސް ޔާމީން ފުވައްމުލަކަށް ކުރައްވަމުން ގެންދަވާ ރަސްމީ ދަތުރުފުޅުގައި އެސިޓީގައި ސަރުކާރުން ކުރިއަށް ގެންދެވި ބައެއް ތަރައްޤީގެ މަޝްރޫއުތަކުގެ ނިމުން ފާހަގަކުރައްވާނެއެވެ. އެގޮތުން ރައީސް އެރަށަށް ކުރައްވަމުން އަންނަ ދަތުރުފުޅުގައި އެސިޓީގެ ފެނާއި ނަރުދަމާގެ ނިޒާމު އިފްތިދާހުކޮށް އެރަށުގެ ނޭޗަރ ޕާކް ހުޅުވިގެންދާނެއެވެ. މީގެ އިތުރުން އެސިޓީގައި ގާއިމްކޮށްފައިވާ ހައުސިމްގް ޔުނިޓްތަކުގެ ނިމުމާއި ބަނދަރާއި އެއްގަމު ތޮށީގެ ނިމުން ފާހަގަކުރުމަށް ވަނީ ހަމަޖެހިފައެވެ.\nއާބާދީގައި 12،000 ވުރެއް ގިނަ މީހުން އުޅޭ ފުވައްމުލަށް ސިޓީގައި މިހާރުވެސް ދަނީ ތަރައްޤީގެ މަޝްރޫއުތަކެއް ކުރިއަށް ގެންދަމުންނެވެ، އެގޮތުން އެރަށުގެ މަގުތަށް ޒަމާނީ ފެންވަރަށް ހެދުމުގެ މަޝްރޫއެއް ދަނީ ކުރިއަށް ގެންދަމުންނެވެ. ރައީސް ޔާމީންގެ ފަސް އަހަރުގެ ދައުރު ނިމުމަކާއި ގާތްވެފައިވާއިރު އެމަނިކުފާނުގެ ޒައާމަތުގައި ފުވައްމުލަކުގެ ތަރައްޤީއަށް ވަނީ 1.1 ބިލިއަން ރުފިޔާގެ ތަރައްޤީގެ މަޝްރޫއުތައް ކުރިއަށް ގެންގޮސްފައެވެ.\nފުވައްމުލަށް ސިޓީއަށް ރައީސް ޔާމީން މިއަދު ވަޑައިގަތްއިރު އެމަނިކުފާނަށް މަރުހަބާ ދަންނަވަން އެއަރޕޯޓަށް ޖަމާވެފައިބި އެތަށް ސަތޭކަބަޔަކު އެއް އަޑަކުން ގޮވަމުން ދިޔައީ ރައީސް ޔާމީން ފަހަތްފުޅުގައި ތިބީ އެމަނިކުފާނަކީ ތަރައްޤީ ގެންނަވާ ވެރިއަކަށް ވުމުން ކަމަށެވެ. އަދި ދެވަނަ ދައުރަކަށް ރައީސް ޔާމީން އިންތިހާބު ކުރަން ފުވައްމުލަކު ރައްޔިތުން ތިބީ ތައްޔާރަށް ކަމަށް އެފަރާތްތަކުން ދިޔައީ ބުނަމުންނެވެ.\nރައީސް ޔާމީނަށް މިއަދު ފުވައްމުލަށް ސިޓީއިން އެރުވި ހޫނު މަރުހަބާއަކީ ގުޅިފައިވާ ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ)ގެ ރަނިއްމޭޓް ފައިސަލް ނަސީމަށްވެސް އޭނާ އުފަން ފުވައްމުލަކުން ނުލިބޭހާ ހޫނު މަރުހަބާއެކެވެ. ފައިސަލް ނަސީމަކީ ފުވައްމުލަކައް އުފަން ބޭފުޅެއް ނަމަވެސް އެމަނިކުފާނު ދިރިއުޅުއްވަނީ އެ ސިޓީގައެއް ނޫނެވެ. ނަމަވެސް ދާދިފަހުން ކެމްޕޭން ދަތުރުފުޅެއްގައި ފައިސަލް ފުވައްމުލަކަށް ވަޑައިގަތެވެ. އެމަނިކުފާނު ތަމްސީލުކުރައްވަމުން ގެންދަވަނީވެސް ކ. ކާށިދޫ ދާއިރާއެވެ.\nރާއްޖޭގެ ރަށްތަކުގައި ސަރުކާރުން ކުރިއަށް ގެންގޮސްފައިވާ ތަރައްޤީގެ މަސައްކަތުގެ ނިމުން ފާހަގަކުރެއްވުމަށް ރައީސް ޔާމީން ރާއްޖޭގެ އެކި ކަންކޮޅުތަކަށް ޒިޔާރަތް ކުރަމުން ގެންދާއިރު އެމަނިކުފާނަށް ގިނަ ރަށްތަކުން ވަނީ އާދަޔާހިލާފި ބޮޑު ތަރުހީބެއް ލިބިވަޑައިގެންފައެވެ. ރައީސް ޔާމީނަށް ފުވައްމުލަށް ސިޓީއިން ހޫނު މަރުހަބާއެއް ދަންނަވާފައިވާއިރު އެމަނިކުފާނުގެ އަނބިކަބަލުން މެޑަމް ފާތުމަތު އިބްރާހިމް މީގެ ކުރިން އެ ސިޓީއަށް ޒިޔާރަތް ކުރުމުން ވަނީ އާދަޔާއި ޚިލާފަށް ހޫނު މަރުހަބާއެއް އެކަމަނާއަށްވެސް ކިޔައިފައެވެ.\nޔާމީނުގެ ޝަރީއަތުގެ އަޑުއެހުމެއް އާދީއްތަ ދުވަހަށް ތާވަލް ކޮށްފި\nމެންބަރުން ބޭނުންފުޅުވާ ބޭފުޅަކާއި ޕީޕީއެމް ހަވާލު ކުރާނަން – ޔާމީން\nތަރައްޤީގެ މަޝްރޫޢުތައް ބައްލަވަން ނައިބު ރައީސް އައްޑޫއަށް ވަޑައިގެންފި\nސެޕްޓެމްބަރު 14, 2018 18:46\nސެޕްޓެމްބަރު 14, 2018 19:03\nޔާމީން ޝަހީމް 2018\nސެޕްޓެމްބަރު 14, 2018 19:38\nއިބޫމެން ރަށުންވެސް ޔާމީނަށް ވަރަށް ތާއީދު ލިބުން.. ކީއްވެބާ އިބޫމެން ރަށުން ތާއީދު ކުޑައީ 25 މެންބަރު ކަންކުރި އިރުވެސް..\nސެޕްޓެމްބަރު 14, 2018 19:47\nކޮބާ ތަމެންނަށް ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ގެޓް ދަ ޕޮއިންޓް. ގުޑް ގުޑް.\nސެޕްޓެމްބަރު 14, 2018 19:55\nހިންނަވަރުގައި މިރޭ އިބޫ ބާއްވާ ޖަލްސާއަށް ނައިފަރުގެ 300 ސަޕޯޓަރުން ، ކުރެންދޫގެ 100 މީހުނ\nމުޙައްމަދު / ހިންނަވަރު\nސެޕްޓެމްބަރު 14, 2018 20:00\nހިންނަވަރުގައި އިބޫ މިރޭ ބާއްވާ ޖަލްސާއަށް ނައިފަރުން 300 ، ކުރެންދޫން 100 ، އޮޅުވެލިފުށިން 25 ، ނ އަތޮޅުގެ ރަށްތަކުން 140 ، ރ އަތޮޅުގެ ރަށްތަކުން 100 ، ބ އަތޮޅުގެ ރަށްތަކުން 100 ، މާލެ ހުޅުމަލޭގައި ދިރިއުޅޭ އެކި އަތޮޅުތަކުގެ 300 މީހުން ، ހިންނަވަރުން 400 މީހުން ބައިވެރިވަނީ ހުރިހާ ދަތުރުޚަރަދުތަކާއެކު ފައިސާދީގެން. މިވަރު ނުކުރިނަމަ ހިންނަވަރުން އިބޫ ޖެހުނީހީ ލަދުން ފައިބައިގެން ދާން! މިދެން ފޮޓޯ ދައްކަންވެސް ބޮޑުވަރު ދޯ؟މިއީ ޙައްޤު ތެދު!\nސެޕްޓެމްބަރު 14, 2018 20:02\nކޮބައި ހީވޭތަ ؟ އިރާދަކުރެއްވިއްޔާ ފޯއްމުލަކުންވެސް ޔާމީން އަޣުލަބަިއްޔަތު ނަގާނެ މިފަހަރު!\nސެޕްޓެމްބަރު 14, 2018 20:13\nއިން ޝާ އަﷲ ބޮޑު އަޣުލަބިއްޔަތަކުން 2018 ރައީސް ޔާމީން !!!!\nސެޕްޓެމްބަރު 14, 2018 20:31\nދޮގު ޚަބަރު ލިޔެ މީހުން އޮޅުވާލަން ނޫޅޭ، ޔާމީނަށް ތާއީދު ކުރާ %20 މީހުން ވެސް މިރާއްޖެއަކު ނެތް، މީހުންނަށް ބިރުދައްކާގެން ގެންދަންޏާ، މީހުންނަށް ފައިސާދީގެން މީގުން ގެންދަނަޏާ މީހުންގިނަވާނެ\nސެޕްޓެމްބަރު 14, 2018 20:53\nސެޕްޓެމްބަރު 14, 2018 21:51\nމަ ދުށިން ފުނާޑު އަވަށުގެ ވޯޓު ފޮށީގެ އޮފިޝަލް ސުހާ ވެސް ތިތަނުން.\nސެޕްޓެމްބަރު 14, 2018 23:13\nޔާމީނު މީ ހަމަ ފައްކާ ބުރާންޗެއް! މިމީހުން ދައްކާ ދަޅާގަ ޖެހިގެން އިބޫއާ ވާދަކުރަން އެބައުޅޭވިއްޔަ! އިބޫ އަކީ މަޢުމޫނާ ނަޝީދާ ގާސިމާ އިމުރާނާ އަދި ސައިލެންޓު މެޖޯރިޓީ!


އދގެ އެޓޮމިކް ހަކަތައާބެހޭ އޭޖެންސީގެ ވެރިޔާ އަވަހާރަވެއްޖެ\nސައިފް އަޒްހަރު 23 ޖުލައި 2019\nއދގެ އެޓޮމިކް ހަކަތައާބެހޭ އިދާރާ، އިންޓަރނޭޝަނަލް އެޓޮމިކް އެނާރޖީ އޭޖެންސީގެ ވެރިޔާ ޔޫކިޔާ އަމާނޯ އަވަހާރަވެއްޖެއެވެ.\nއޭނާ އަވަހާރަ ވިއިރު އުމުރުފުޅަކީ 72 އަހަރެވެ.\nޖަޕާނުގެ ރައްޔިތެއް ކަމަށްވާ ޔޫކިޔާ އަމާނޯ އަވަހާރަވެއްޖެކަން އިޢްލާން ކުރަމުން އައިއޭއީއޭއިން ބުނެފައިވަނީ، އެ އޭޖެންސީގެ ވެރިޔާ ހޯމަދުވަހު އަވަހާރަވީ މަގާމުން އިސްތިއުފާ ދެއްވާކަން ހޯމަދުވަހު އިޢްލާން ކުރެއްވުމަށް ތައްޔާރުވެފައި ވަނިކޮށް ކަމަށެވެ.\nޔޫކިޔާ އަމާނޯ އައިއޭއީއޭގެ ވެރިޔާގެ މަގާމުން އިސްތިއުފާ ދެއްވަން ނިންމެވީ، ބޮޑު އާލާސްކަންފުޅެއް ޖެހިވަޑައިގަތުމުގެ ސަބަބުންނެވެ. އެ އާލާސްކަންފުޅުގެ ސަބަބުން ފާއިތުވެދިޔަ އަހަރުން ފެށިގެން ޔޫކިޔާ ޖިސްމާނީގޮތުން ވަރަށް ބޮޑަށް ބަލިކަށިވެވަޑައި ގެންފައިވެއެވެ. ނަމަވެސް އޭނާއަށް ޖެހިވަޑައިގެންނެވީ ކޮން އާލާސްކަންފުޅެއް ކަމެއް އެއްވެސް ފަރާތަކުން ހާމައެއް ނުކުރެއެވެ.\nއިންޓަރނޭޝަނަލް އެޓޮމިކް އެނާރޖީ އޭޖެންސީގެ ޑިރެކްޓަރ ޖެނެރަލްގެ މަގާމަށް ޔޫކިޔާ އަމާނޯ އައްޔަން ކުރެވުނީ 2009 ވަނަ އަހަރުއެވެ. އޭގެ ކުރިން އެ މަގާމުގައި ހުންނެވީ މިސްރުގެ މުހަންމަދު އަލްބަރަދާއީއެވެ.\nއައިއޭއީއޭގެ ވެރިޔާގެ މަގާމަށް ޔޫކިޔާ އަމާނޯ އައްޔަން ކުރެވުނު ދުވަސްވަރަކީ، އީރާނުގެ ނިއުކްލިއަރ ޕްރޮގްރާމްގެ މައްސަލާގައާއި، އުތުރު ކޮރެއާގެ މައްސަލާގައި ދުނިޔޭގައި ބޮޑެތި އަރާރުންތަކެއް ހިނގަމުންދިޔަ ދުވަސްވަރެވެ.\nޔޫކިޔާ އަމާނީ އަވަރާވިއިރު އޭނާ ގެންދެވީ، އދގެ އޭޖެންސީގެ ޑިރެކްޓަރ ޖެނެރަލްކަން ހަތަރު އަހަރުގެ ދެދައުރު ފުރިހަމަ ކުރައްވައި އަދި ތިންވަނަ ދައުރު ފުރިހަމަ ކުރައްވަމުންނެވެ. އޭނާ މިހާރު ފުރިހަމަ ކުރައްވަމުން ގެންދަވާ ދައުރު ހަމަވަނީ 2021 ވަނަ އަހަރުގެ ނޮވެމްބަރުމަހުގެ 30 ވަނަ ދުވަހު ނަމަވެސް، ސިއްހީ ހާލުކޮޅު ގޯސްވުމުގެ ސަބަބުން އަންނަ އަހަރުގެ މާޗްމަހު މަގާމުން ވަކިވެވަޑައި ގަންނަވަން އޭނާ ގެންދެވީ ތައްޔާރުވެވަޑައި ގަންނަވަމުންނެވެ. އަދި އެކަން އިޢްލާން ކުރައްވަން ހަމަޖެހިފައި އޮތީ ހޯމަދުވަހު (އިއްޔެ) އެވެ.\nޑިރެކްޓަރ ޖެނެރަލް ޔޫކިޔާ އަމަނޯއަށް ސިއްހީ މައްސަލަތަކެއް ދިމާވެގެން ފަރުވާ ހޯއްދަވަން ފަށްޓަވާފައިވާ ކަމަށް، އިންޓަރނޭޝަނަލް އެޓޮމިކް އެނާރޖީ އޭޖެންސީން މިދިޔަ އަހަރުގެ ސެޕްޓެމްބަރުމަހު ވަނީ ހާމަކޮށްފައެވެ. ނަމަވެސް، އައިއޭއީއޭގެ ސިޔާސަތުތައް އޮންނަގޮތުން އަމާނޯއަށް ޖެހިވަޑައިގެންނެވި އާލާސްކަންފުޅެއް ހާމަކޮށްފައެއް ނުވެއެވެ.\nއެންމެނަށްވެސް ފާހަގަ ވަމުންދިޔަ ކަމަކީ، އާންމު ބައްދަލުވުންތަކުން ފެންނައިރު، އެއް ފަހަރަށްވުރެ އަނެއް ފަހަރު އޭނާގެ ހަށިކޮޅު ނިކަމެތިވަމުންދިޔަ މަންޒަރެވެ.\nޔޫކިޔާ އަމާނޯގެ ސިއްހީ ހާލުކޮޅު ގޯސްވެ، އޭނާ މަގާމުން އިސްތިއުފާ ދެއްވާނެކަން ކަށަވަރު ވުމާއެކު، އައިއޭއީއޭގެ ވެރިޔާގެ މަގާމަށް ވާދަކުރައްވާ ބޭފުޅުންގެ ވާދަވެރިކަންވެސް މިދިޔަ ހަފްތާއިން ފެށިގެންވަނީ ބޮޑުވެގެން ގޮސްފައެވެ.\nއެގޮތުން، އާޖެންޓީނާއިން އައިއޭއީއޭއަށް ކަނޑައަޅާފައި ހުންނަވާ އެމްބަސެޑަރ ރަފައެލް ގްރޮސީއާއި، އެ އޭޖެންސީގެ ޗީފް ކޯޑިނޭޓަރ ރޫމޭނިއާގެ ކޯނެލް ފެރޫޓާއާއި، އަމާނޯގެ ޗީފް އޮފް ސްޓާފާއި އަދި އެހެން ބައެއް ބޭފުޅުންވެސް އައިއޭއީއޭގެ ޑިރެކްޓަރ ޖެނެރަލްގެ މަގާމުގެ ރޭހާ ގުޅިވަޑައި ގެންފައިވެއެވެ.\nއަރުޝީފަށް ނެގީ 23/07/2019 03:51\nއެންމެފަހުން އަޕްޑޭޓްކުރީ 23/07/2019 03:51\nޔާމީންއާ ގުޅޭގޮތުން ދޮގު މައުލޫމާތު ފަތުރާނަމަ ފިޔަވަޅު އަޅާނަން: ވަކީލުން\nހަސަން ރަޝީދު3މިނެޓު ކުރިން\nރާޅު އަރާނެކަމަށް ލަފާކޮށް 13 އަތޮޅަކަށް ރީނދޫ ސަމާލު ނެރެފި\nސައިފުﷲ އަހްމަދު6މިނެޓު ކުރިން\nއުކުޅަސް އައުޓްޑޯ ވޮލީބޯޅަ ކޯޓުގެ މަސައްކަތް ނިންމާލައިފި\nޖިންސީ ގޯނާ ގިނަވަނީ ފުލުހުން ޒިންމާ އަދާނުކުރާތީ ކަމަށް ބުނުމުން ކަންބޮޑުވެއްޖެ\nއާމިނަތު ޝިފްލީން 11 މިނެޓު ކުރިން


Yaminge Shareeathugai "Manmmage Ruimuge Adu" - Vaguthu\nޔާމީންގެ ޝަރީއަތުގައި "މަންމަގެ ރުއިމުގެ އަޑު"\nޔާމީންގެ މަންމަ އާއި ބައްޕަ "މިހާރު"އާ ވާހަކަ ދައްކަނީ - ފޮޓޯ: ހުސެއިން ވަހީދު/ މިހާރު\nއަނިޔާވެރިކޮށް މަރާލާފައިވާ އުމުރުން 29 އަހަރުގެ މީސް މީޑިއާގެ އެކްޓިވިސް އަދި ބްލޮގާ ޔާމީން ރަޝީދުގެ ޝަރީއަތު މަޖިލީސްގައި ޔާމީންގެ "މަންމަގެ ރުއިމުގެ އަޑާއެކު މެނދު ކަނޑާލަން ޖެހިއްޖެއެވެ".\nމިއަދު ކްރިމިނަލް ކޯޓުގައި އޮތީ އެ މައްސަލައިގެ ހެކި ބަސް ނެގުމެވެ.\nމިއަދުގެ ޝަރީއަތުގެ މަޖިލީހަށް ޔާމީންގެ މަންމަގެ އިތުރުން، އާއިލާގެ އިތުރު މީހުންވެސް ހާޒިރުވިއެވެ.\nމިއަދު ޝަރީއަތުގެ މަޖިލީސް ފަށައިގެން ހެކިންގެ ހެކި ބަސް ނަގަން ފެށިތަނާ ގިނައިރު ނުވަނީސް ޔާމީންގެ މަންމަގެ ރުއިމުގެ އަޑު އިވެން ފެށިއެވެ.\nމިއަދު ޝަރީއަތުގައި ހެކި ބަސް ދިން މީހުން ވަނީ ޔާމީން ރަޝީދު މަރާލާން ރޭވި ގޮތާއި، މަރާލަން ޖެހުނު ސަބަބުގެ އިތުރުން، މަރާލާފައި އޮތް އިރު ހަށިގަނޑަށް ލިބިފައި ހުރި ޒަހަމްތަކުގެ ވާހަކަތައް ކިޔާދީފައެވެ.\nހެކިންގެ ހެކިބަސް ދެމުން ދިޔައިރު، ޔާމީންގެ މަންމަގެ ގިސްލުމުގެ އަޑު ދިޔައީ އިވެމުންނެވެ. އަދި ޔާމީންއަށް ލިބިފައި ހުރި ޒަހަމްތަކުގެ މައުލޫމާތު ޝަރީއަތުގެ މަޖިލީސްގައި ކިޔާދޭން ފެށުމުން ޔާމިންގެ މަންމަ ދިޔައީ "ބަޑި ފަޅައިގެންނެވެ".\nމިއަދުގެ ޝަރީއަތުގެ މަޖިލީހުގައި ދައުލަތުގެ ފަރާތުން ޖުމްލަ ފަސް ހެކިން ހުށަހަޅާފައިވާއިރު، އޭގެ ތެރެއިން އެއް ހެއްކަކީ، ޔާމީން ރަޝީދު މަރާލިރޭ އެތަނަށް އެންމެ ފުރަތަމަ ހާޒިރުވި ދެ ފުލުހުންގެ ހެކި ބަހެވެ. އޭގެ ތެރެއިން އެންމެ ފުރަތަމަ ނެގި ފުލުސް މީހާއާ ދައުލަތުން ކުރިމަތިކުރުވި ފުރަތަމަ ސުވާލަކީ ޔާމީން ރަޝީދުގެ ހަށިގަނޑު ފެނުނުއިރު އޮތްގޮތާއި ބެހޭގޮތުން ކުރި ސުވާލުވެ. އޭރުވެސް ޔާމީން ރަޝީދުގެ މަންމަގެ ރުއިމުގެ އަޑޫ މުޅި ޝަރީއަތުގެ މަޖިލީހަށް ދިޔައީ އިވެމުންނެވެ.\nއެހެންކަމުން ފުލުސް މީހާ ކުރިމަތި ކުރުވި އެ ސުވާލަށް ޖަވާބުދެއްވަން ވީތޯ ގާޒީ ގެ އަރިހުން ތަކުރާރުކޮށް އެހުމުން އެ ކަމުގެ ތަފްސީލަށް ދިއުމަށް ގާޒީ ވިދާޅުވުމާއެކު ހެކިވެރިޔާ ވަނީ ޔާމީން ރަޝީދު މަރާލާފައި އޮއްވާ އެންމެ ފުރަތަމަ ފެނުނުއިރު އޮތްގޮތް މަޖިލީހަށް ކިޔާދީފައެވެ. މިއާއެކު ޔާމީން ރަޝީދުގެ މަންމަގެ ރުއިމުގެ އަޑު އިތުރަށް ގަދަވެ ޝަރީއަތް މެދު ކަނޑާލަން ޖެހުނެވެ. އަދި ޝަރީއަތް މަޖިލީސް ކުރިއަށްގެންދިއުމަށްޓަކައި މަޖިލީސް ދޫކޮށް ނުކުތުމަށް ގާޒީ އެދިވަޑައިގެންނެވިއެވެ.\nމިއަދުގެ ޝަރީއަތުގެ މަޖިލީސް ފަހުން ކުރިއަށްގެންދިޔައީ ޔާމީންގެ މަންމައާއި ނުލައެވެ.\nޖުލައި 31, 2019 19:53\nމަގޭ ދަރި ރަސޫލާއަށް ފުރައްސާރަ ކޮށްފިއްޔާ މަ އޭނަގެ މައްޗަށް ހިތް ހަރާމް. ރަސޫލާގެ ދެކެ އަހަރެން މާ ލޯބިވޭ\nއޮގަސްޓް 1, 2019 00:14\nމިހާރު މީހުންގެ ވިސްނުން ފެނިފަ އަހަރެން ހަމަ ހައިރާން ވެ އަންތަރީސް.\nފުރަތަމަ ކަމަކަށް އިސްލާމީ ޝަރީއަތުގަ ނޯވޭ މީހަކު ދީނަށް ފުރައްސާރަ ކުރާ ތަނަކުން އެމީހަކު މަރާކަށެއް. އޭނައަށް ދޭން ޖެހޭނީ ނަސޭހަތް. މީހަކު މެރުން އެއީ އިސްލާމް ދީނުގަ އެމީހަކު ސަލާމަތް ދުވަހަކު ނުވާ ވަރުގެ ބޮޑު ކުށެއް ކަން އެއީ ފުރަތަމަ ވިސްނަން ޖެހޭ ކަމަކީ. ﷲ އާއި ރަސޫލާ އަންގަވާފަ އެބަ އޮތްތަ ދީނަށް ފުރައްސާރަ ކުރާތަނުން އެމީހާ މަރާކަށް،؟ ރަސޫލާ ދެކެ ލޯބި ވާ ކަމަށް ވަންޏާ ފުރަތަމަ ރަސޫލާ އެންގެވި ގޮތަށް އަމަލު ކޮށް އެންގެވި އެންގެވުން ތަކަށް ލޯބި ކުރާނީ. ކާކަށްތަ އިނގެނީ ބަލަ ކުށަކާއި ނުލާ ބަޔަކު އޭނަ ރަހުމު ކުޑަ ކޮށް މަރާލީމަ އޭނަ ވީ ޝަހީދަކަށް ކަމެއް. ކަލޭމެން ކިޔާ އެއްޗައްސެއް ނުވާނެ ދޯ އޭނަ އަކަށް ކަމެއް ވަކި ބަލަ މިއުޅެނީ މީހަކު ރަހުމުކުޑަ ގޮތަކަށް މަރާލީމަ ދެންވެސް އެ ކުށްވެރިން އިސްލާހު ކޮށްފަ މަރުވި މީހާއާއި އޭނަގެ އާއިލާ މި ކުށްވެރި ކުރަނީ. ކަލޭ މެން ތީ ކޮންތާކުން ދީން ކިޔަވައިގެން އުޅޭ ބައެއް . ކާކަށްތަ ވަކި ކެތް ކުރެވޭނީ އެމީހެއްގެ މީހަކަށް މިގޮތަށް ކަންތައް ކުރީމަ. ރަސޫލާ އަންގަވާފަ ވޭ ފަހު ޒަމާނުގަ މި ވައްތަރު މީހުން އުޅޭނެއޭ ތިމާ ހިތު ހުރި ގޮތަކަށް އުޅެން ތިމާ ވިސްނާ ވުސްނުން ތަކަށް އިސްލާމް ދީން ބަދަލު ހިތުހުރި ގޮތަށް ބަދަލު ކުރާނެއޭ ވެސް.\nއޮގަސްޓް 1, 2019 00:48\nޔާމީނާއި އޭނަ މަރާލި މީހުންނަކީވެސް ނުބައި ވެގެންވާ ބައެއް. ޔާމީންވެސް ކުރީ ނުލަފާ ކަމެއް. އޭނަގެ ބްލޮގުންވެސް ފެނުނީ ހަމަ އެކަހަލަ ކަންތައް. އޭނަ މަރާލި މީހުންނަކަށްވެސް އެކަން ކުރުމުގެ ހައްގު ލިބިގެނެއް ނުވޭ\nއޮގަސްޓް 1, 2019 07:41\nޖުލައި 31, 2019 20:22\nތިހާވަރަށް ދަރިފުޅު ދެކެ ލޯބިވާއިރު، އިސްލާމް ދީނަށް އެވަރަށް ފުރައްސާރަކުރި އިރު ނުހުއްޓުވީ ކީއްވެހެއްޔެވެ. ތިޔަ ރުއިމަކީ ހަމަ އެކްޓެކެވެ. ޝުކުރިއްޔާ\nޖުލައި 31, 2019 20:29\nއޭ މަންމާއެވެ. ދެން ނުހޭރޭށެވެ. ކަލޭގެ ދަރިއަކީ ޝަހީދެއްނަމަ އޭނާއަށް ހުރީ ސުވަރުގެ އެވެ. އަދި އޭނާ އެ މަރުވީ ދީނަށް ފުރައްސާރަ ކޮށްގެން އެކަމުގައި ނަމަ ދެން އަހުރެން ބުނާނެ އެއްޗެއް ނެތެވެ.\nޖުލައި 31, 2019 20:33\nޢޭގެ މާނައަކީ ޔާމީންއަށް އަދިވެސް އަނިޔާ ލިބެމުން ދާކަން\nއޮގަސްޓް 21, 2019 17:24\nޖުލައި 31, 2019 21:50\nމަރަކީ ކޮންމެސް ސިފައެއްގައި ކޮންމެސް ދުވަހަކުން ބައްދަލު ކުރާން އެއްޗެއް. އެކަމުން ދިރިތިބި މައިންބަފައިންގެ ހިތަށް އަސަރު ކުރުވާނެ. ހިތާމަވެސް ކުރާނެ. އެކަމަކު ދަރިން ނަރަކައިން ސަލާމަތް ނުކުރެވިގެން ހިތާމަ ކުރަނީ ކިތައް މައިންބަފައިންބާ\nޖުލައި 31, 2019 22:18\nދީނަށް ފުރައްސާރަ ކުރަމުންްްްްްް ދިޔައިރު މަންްމަ ވިސްނައިދިންބާ\nޖުލައި 31, 2019 23:24\nމިއަދު ފިލައިގެން ތިއްބަސް، އިންސާފުން ކަންތައް ހިނގާނެ ދުވަސް އެއީ ޔަޤީނުންވެސް އޮތް ދުވަހެކެވެ.\nޖުލައި 31, 2019 23:28\nރޯންވީ މިއަދަކު ނޫން. ރޯންވީ ދަރި ދީނާ ދުރުވެ، ދީނާއި، ޤުރުއާނާއި، ކީރިތިި ރަސޫލާއަށް ފުރައްސާރަ ކުރި ދުވަހު. ތަރުބިއްޔަތު ކުރުމުގައި މައިން ބަފައިން ވަނީ އިހުމާލުވެފައި.\nޖުލައި 31, 2019 23:41\nރަސޫލާ ޞޢވ އަންގަވަނީ އެންމެންނާއި މެދު ގައިވެސް އިންސާފުން ކަންތައް ކުރެއްވުމަށެވެ! ޚުދު އެކަލޭގެގާނަށް ފުރައްސާރަ ކުރަމުން އަނިޔާ ދެމުން ދިޔަ މީހުންނާއި މެދުގައި ވެސް ޙަދީޘް ކުރެއްވެވީ "އެބައި މީހުންނަށް ހަމަ ނުވިސްނެނީ ކަމަށެވެ." މަރާލާކަށް ނާންގަވަ އެވެ. އެކަލޭގެފާނު ދެކެ ލޯބިވާނަމަ، އެކަލޭގެފާނަށް ތަބާވާނެ އެވެ. ޝަރީޢަތް ބޭއްވި ކުށް ޘާބިތު ކުރުމެއްނެތި އިންސާނަކު ކޮށާ ކުދިކުދި ކޮށެއް ނުލާނެ އެވެ.\nއޮގަސްޓް 1, 2019 00:24\nމި ގައުމުގެ އެންމެ ގިނަ މީހުން ލޯބިވަނީ އިސްލާމް ދީނަށާއި ރަސޫލާއަށް ފުރައްސާރަކުރާ މީހަކު ދެކެ. އެއީ އެމީހުންގެ ހިތްތަކުގެ ވެރިޔާޔޯ.\nއަހަރެންވެސް އެ ބުނާ ބޮލޮކް ރައްޓެއްސަކު ބުނީމަ ބެލިން އެއީ އޭނަ މަރާލި ފަހުން . އޭރުވެސް އެ ބްލޮކް ގާހުރި ރަސޫލާ އަށް ފުރައްސާރަ ކޮށްފާހުރި ލިއުން . ކުޑައިރު އިންޑިޔާއަށް ގެންގޮސްގެން މަންމަޔާ ބައްޕަ ވެސް ކައިރީގަ ތިބެ ދަސް ކޮށްދިނީ އެ ކަން ކުރަންކަމަށް ވާނަމަ މިހާރު ރުއިމުގެ ބޭނުމަކީ ކޮބާ ؟ އިސްލާމްދީނަށާ ރަސޫލާ އަށް ފުރައްސާރަ ކުރާމީހާ މުސްލިމަކަށް ނުވާނެ . އެފަދަ މީހާ ބަޔަކު މަރީލިޔަސް މރުވީ ސަހީދު މަރެއްގަ ކަމުގާ ނުވާނެ އެއީ ރަސޫލާ އަށް ފުރައްސާރަ ކުރާމީހާ އެހުރީ އިސްލާމަދީނުން ބޭރު ވެފާކަމުގައިވާތީ މުސްލިމަކަށް ވެވޭނީ ސަހާދަތުގެ ދެކަލިމަ ކިޔައިގެން ސަހާދަތުގެ ދެކަލިމަކިޔޭނީ ރަސޫލާ އަށް ފުރިހަމަޔަށް ތަބައަވެގެން.\nނޮޓް ފޯ ޔާމީން އެންޑް ނޮޓް ފޯ އެކްސްޓްރީމިޒަމް\nއޮގަސްޓް 1, 2019 00:58\nޑެން މިކަން ނިންމަންވެއްޖއްނު. ޚކަލޭގއ ދަރިޔާ ހެދި މި ގައުމުގަ ފިތުނަ ފަސާދަ އުފެދެނީ އަނެއްކޮޅުން މިތިބީ ހައްދު ފަހަނަ އަޅާފައި ތިބި މީހުން. ޚަކަލޭގެ ދަރި ކުުރިކަމަކީ ހައްދު ފަހަނަ އެޅި މީހުން އިތުރަށް އިތުރަށް ރުޅި އަރުވައިގެން އެމީހުންގެ ސިކުނޑިއާ ކުޅެލީ.\nއޮގަސްޓް 1, 2019 02:09\nހެޔޮގޮތް އިންގުމަކީ ނިޔުމަތެއް! ހެޔޮމަގު ނޭނގޭއެތައް ބައެއް ރަނގަޅުވެ ތައުބާވެ! ނަމަވެސް ހެޔޮގޮތް އިންގިއެކަމަށް ބޮޅާވެ ނުބައިމަގު ހިޔާރުކޮށް ތި އޭނާ ގަތުލުކުރީ! ދީނުގެ ނަމުގަ މިފަދަ އަމަލު ކުރުން ހުއްޓާލާ! ﷲއެއީ މާފްކުރާ އެންމެ ޙަކީމް ވަންތަ ރަސްކަލާންގެ!\nއޮގަސްޓް 1, 2019 06:27\nއޭނަ އުޅުނުގޮތުގެ ބަދަލު އޭނާ އަށް ފެންނާނެ\nއޮގަސްޓް 1, 2019 09:15\nތި ޔާމީނުމެން ކަހަލަ ހާފް ބޮއިލްޑް އެގްސް، މާމޮޅަށް ކިޔަވައިގެން ކަމަށް ހިތާ އައިސް ތިމާމެންވަރެއް ނެތިގެން ތެޅެނީ. މިތަނުގައި ފިތުނަ ފަސާދަ އުފައްދަނީ. އެ، އުޅެން ބޭނުންވާ ގޮތަށް އުޅެވޭނަ ތަންތަނާއި ގޮތްގޮތް ހުއްޓާމެ އައިސް މިޤައުމުގައި ހުރާފާތުގެ ގޮތްތައް ފަތުރަން މަސައްކަތްކުރަނީ.


Roadha Mahu Dhuvaalu Kaigen7Meehaku Hayyaru Kohfi - Vaguthu\nރޯދަމަހު ދުވާލު ކައިގެން7މީހަކު ހައްޔަރު ކޮށްފި\nރޯދަމަހު ދުވާލު ކައިގެން ރޯދަ މަހު7މީހަކު މިހާތަނަށް ފުލުހުން ހައްޔަރުކޮށްފައިވާ ކަމަށް ފުލުހުން ވިދާޅުވެއްޖެއެވެ.\nފުލުހުންގެ ވެބްސައިޓްގައި އާއްމުކޮށްފައިވާ މައުލޫމާތެއްގައި ބުނެފައިވަނީ ރޯދަމަހު ފުރަތަމަ 15 ގައި7މީހަކު ދުވާލު ގަޑީގައި ކައިގެން ހައްޔަރުކޮށްފައިވާ ކަމަށެވެ. އަދި މިއީ މިދިޔަ އަހަރުގެ މިމުއްދަތާ އަޅާ ބަލާއިރު މަދު ނިސްބަތެއްކަމަށް ފުލުހުން ހާމަ ކުރެއެވެ. އެގޮތުން ފާއިތުވި އަހަރު 15 މައްސަލައެއްގައި 18 މީހަކު ހައްޔަރުކޮށްފައިވާއިރު މިއަހަރުގެ މި މުއްދަތުގައި7މައްސަލައެއްގައި7މީހަކު ހައްޔަރުކޮށްފައިވެއެވެ.\nފުލުހުން ހާމަކޮށްފައިވާ ގޮތުގައި މިއަހަރުގެ މިހާތަނަށް ހުށަހެޅުނު މައްސަލަތަކުގެ ޖުލްމަ އަދަދުވެސްވަނީ މިދިޔަ އަހަރާއި އަޅާ ބަލާއިރު ދައްވެފައެވެ. މިގޮތުން 1438 ވަނަ އަހަރުގެ ރަމަޟާންމަހުގެ ފުރަތަމަ 15 ދުވަހު ފުލުހުންނަށް 596 މައްސަލައެއް ހުށަހެޅިފައިވާއިރު، މިއަހަރުގެ ރަމަޟާންމަހުގެ ފުރަތަމަ 15 ދުވަހު ހުށަހެޅިފައިވަނީ 556 މައްސަލަކަމަށް ފުލުހުން ހާމަކުރެއެވެ.\nރަމަޟާން މަހު އެންމެ ގިނަ އަދަދަކަށް ހުޅަހެޅިފައިވަނީ ވައްކަމުގެ މައްސަލައެވެ. މިގޮތުން ވައްކަމުގެ 127 މައްސަލަ މިމަހު ފުރަތަމަ 15 ގައިވަނީ ހުށަހަޅާފައެވެ.\nރޯދަމަސް ނިމުނުހާ އަވަހަކައް ދޫކޮއްޅާ\nރޯދަމަހު ކައިފިއްޔާ އެބަ ހައްޔަރު ކުރޭ!!! ކީއްވެބާ ނަމާދު ނުކުރާތީ ހައްޔަރު ނުކުރަނީ؟؟؟؟ އެވެސް ފަރުޟެއް މިވެސް ފަރުޟެއް.\nޖޫން 8, 2018 18:39\nހުންނަ ޖާހިލު ކަމުން. ޖައްބާރު ކަމުން . އެނޫން ކޮންކަމެއް. ރޯދަ އަކީ އެމީހެއްގެ ކަމެއް. ފުލުހުންނަށް ކޮށްދޭން ޖެހޭނެ ކަމެއް ނޫން.\nޖޫން 8, 2018 18:51\nރަނގަޅު ވާހަކައެއް ލޮޖިކު\nޖޫން 8, 2018 14:57\nތި އެބއޮތް މިރަށުގަ ބައިވަރު.....ތިއީ އެންެމެނަށް އެނގޭކަމެއް...\nޖޫން 8, 2018 17:03\nއަޅެ! އެއްބަޔަކު ބައިއަތު ހިފާފި ރޯދަ ހިފާނީ ވެރިކަން ވައްޓާލާފަޔޭ! އަނެއްކާ އެ ބަހުގައި ހިފެހެއްޓި ބައެއްތޯ ބަލާބަލަ!\nޖޫން 8, 2018 18:41\nރޯދައަށް ނުހުންނަ މީހުން މަދުވަމުން ދަނީ ޖާހިލިއްޔަތުގެ އަހުލުވެރީންގެ ބާރު ގަދަވެ ޖިހާދީން ގިނަވަމުން ދާތީ.\nޖޫން 8, 2018 18:53\nނޫނޭ ދިވެހިން ރޯދަ މަހު ނުކާނެ.އިޔާޒް ގޯސް ވާނީ. މިހާރު ވެސް ރިސޯޓް ތަކަށް އަރާލަބަލަ.އޭރުން ކުޅި ސަމާ ފެން ނާނެ. ވަރަށް ސަލާން\nޖޫން 8, 2018 22:04\nއޭ ދީނާ ނުބެހޭ އިނގޭ... ދީނުގަ އޮވޭތަ ބުނެފަ ރޯދަ ނުހިފާ މީހުން ހައްޔަރު ކުރާށޭ... ދީނުގައި އަންގަވާފައިވަނީ ގަސްދުގައި ރޯދަ ދޯކޮށްލާ މީހުންނަށް ގަދަފަދަ ޢަޒާބު ދެއްވާނެކަން... އެމީހަކު ކުރި ކަމެއް އެމީހަކަށް..\nޖޫން 9, 2018 00:50\nއިސްލާމްދީން ޚިޔާރު ކުރުމުގަ އެއްވެސް މަޖުބޫރުކުރުވުމެއްނުވޭ..އެހެންނަމަވެސް މިދީނަށް ވަނުމަށްފަހު މިދީނުގެ ތަރަހައިގެތެރޭގަ ތިމާގެ އަމަލުތައް ބެހެއްޓުން އެމީހެއްގެ މައްޗަށް ވާޖިބުވޭ.އަމިއްލަޔަށް މިދީން އިޚްތިޔާރުކޮށްފަ ފަރުޟު އަޅުކަންތައް އަދާކުރަންވީމަ ދެންތިކިޔަނީ މަޖުބޫރުކުރުވަނީއޭ..އަޅެފަހެ ތިމާއަށް ދެއްކޭ ނުދެއްކޭ ވާހަކައެއް އެބަ އެނގޭބާ؟؟؟


Boahiyaavahikamah 500 million rufiya ge lui loan dhookuranee\nބޯހިޔާވަހިކަމަށް 500 މިލިއަން ރުފިޔާގެ ލުއި ލޯނު ދޫކުރާނެ: ރައީސް\n21 ފެބްރުއަރީ 2021 - 13:29:47\nރަށްރަށަށް ދިމާވެފައިވާ ބޯހިޔާވަހިކަމުގެ މައްސަލައަށް ހައްލެއް ހޯދުމުގެ ގޮތުން، 500 މިލިއަން ރުފިޔާގެ ލުއި ލޯނު ދޫކުރަން ހަމަޖެހިފައިވާ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެ އެވެ.\nލޯކަލް ކައުންސިލް އިންތިހާބުގެ ކެމްޕޭނަށް އެމްޑީޕީން ރޭ ބޭއްވި ބައްދަލުވުމުގައި ވާހަކަފުޅު ދައްކަވަމުން ރައީސް ސޯލިހު ވިދާޅުވީ މުޅި ރާއްޖެއަށް ދިމާވެފައިވާ ބޯހިޔާވަހިކަމުގެ މައްސަލައަށް ހައްލެއް ހޯދުމަށް ޕްލޭނެއް އެބަ އޮތް ކަމަށެވެ.\nރައީސް ވިދާޅުވީ ގާތްގަނޑަކަށް 500 މިލިއަން ރުފިޔާ ރަށްރަށުގެ ބޯހިޔާވަހިކަމުގެ މައްސަލަ ހައްލުކުރަން ހަމަޖައްސާނެ ކަމަށެވެ.\nއެ ލޯނު ދޫކުރަން ފަށާނެ ތާރީހެއް އަދި އެކަމާއި ގުޅޭ އިތުރު އެއްވެސް ތަފްސީލެއް ރައީސް ހިއްސާއެއް ނުކުރައްވަ އެވެ.\nރަށްރަށުގެ ރައްޔިތުންނަށް ބޯހިޔާވަހިކަން ހަމަޖެއްސުމަށް ލުއި ލޯނެއް ދޫކުރަން ނިންމިއިރު މި ސަރުކާރުގެ ކުރީކޮޅު ވަނީ ރަށްރަށުގައި އަމިއްލަ ގޯތީގައި ހައުސިްނ ޔުނިޓް އިމާރާތްކުރަން ބޭނުންވާ މީހުންނަށް ޝައުގުވެރިކަން ފާޅުކުރަން ފުރުސަތު ހުޅުވާލާފަ އެވެ. އެކަމާއި ގުޅިގެން މިފަހުން ރައްޔިތުންގެ މަޖިލީހުގައި ހައުސިން މިނިސްޓަރު މުހައްމަދު އަސްލަމް ވިދާޅުވެފައި ވަނީ އެއީ ޑިމާންޑް ރަށްރަށުން އޮތް މިންވަރު ބަލަން ހުޅުވާލި ފުރުސަތެއް ކަމަށެވެ.\nބޯހިޔާވަހިކަމުގެ ވައުދާއެކު މި ސަރުކާރު އައި އެކަމަށް އެކަށީގެންވާ މަސައްކަތް ނުކުރާ ކަމަށް ބުނެ އިދިކޮޅު ފަރާތްތަކުން އަންނަނީ ސަރުކާރަށް ފާޑުކިޔަމުންނެވެ.\nހައުސިން މިނިސްޓްރީރައީސް ޞާލިޙްބޯހިޔާވަހިކަން\nިއިތުރު2މީހަކު ކޮވިޑްގައި މަރުވެއްޖެ


Covid-19: Afc Cup Ge Match Thah Faskoffi - Vaguthu\nދުނިޔޭގެ އެކިކަންކޮޅުތަކުގައި ފެތުރެމުންދާ ކޮވިޑް-19 ވައިރަހާ ހެދި އޭއެފްސީ ކަޕާއި އޭޝިއަން ޗެމްޕިއަންސް ލީގުގެ މެޗުތައް ފަސްކުރަން އޭޝިއާގެ ފުޓްބޯޅައާ ބެހޭ މައި އިދާރާ (އޭއެފްސީ) އިން ނިންމައިފި އެވެ.\nއޭއެފްސީން މިކަން ހާމަކޮށްފައިވަނީ އެ އިދާރާއިން މިއަދު ނެރުނު ބަޔާނެއްގައެވެ. މި ނިންމުން ނިންމީ މި މަހުގެ ކުރީކޮޅު ވޯލްޑް ކަޕް އަދި އޭޝިއަން ކަޕްގެ ޖޮއިންޓް ކޮލިފައިންގައި މި މަހާއި އެޕްރިލް މަހު ކުޅެން ހަމަޖެހިފައި އޮތް މެޗުތައް އެ އިދާރާ އިން ފަސްކޮށްފައި ވަނިކޮށެވެ.\nއޭއެފްސީ ކަޕްގައި މިފަހަރު ރާއްޖޭގެ ދެ ޓީމެއް ވާދަކުރެ އެވެ. ދެކުނު އޭޝިޔާ ސަރަހައްދުގެ ޓީމުތަކަށް ހާއްސަ ގްރޫޕުގައި ހިމެނޭ ރާއްޖޭގެ ދެ ޓީމަކީ މާޒިޔާ އާއި ޓީސީ ސްޕޯޓްސް ކްލަބެވެ. މި މުބާރާތުގެ ގްރޫޕް ސްޓޭޖުގައި މި ދެޓީމު ވެސް ވަނީ މިހާތަނަށް އެއް މެޗު ކުޅެފައެވެ. ފުރަތަމަ މެޗުގައި މި މަހުގެ 12 ވަނަ ދުވަހު ޓީސީ ނުކުތީ ބަންގްލަދޭޝްގައި އެ ގައުމުގެ ބަޝުންދަރާ ކިންގްސްއާ ދެކޮޅަށެވެ. އެ މެޗުން ޓީސީ ބަލިވީ 5-1 އިންނެވެ. އަނެއްކޮޅުން ހަމަ އެ ދުވަހު އިންޑިއާގައި އެ ގައުމުގެ ޗެއްނާއީ ސިޓީއާ ދެކޮޅަށް މާޒިޔާ ކުޅުނު މެޗު ނިމުނީ 2-2 އިން ދެ ޓީމު އެއްވަރު ވެގެންނެވެ.\nޗެއްނާއީއާ ދެކޮޅަށް ކުޅުމަށް ފަހު މާޒިޔާ އެނބުރި މާލެ އައިސްފައިވާއިރު ބަންގްލަދޭޝްގެ މެޗު ނިންމާލުމަށް ފަހު ޓީސީގެ ކުޅުންތެރިން ވަނީ އަވައްޓެރި ސްރީލަންކާގައި ކަރަންޓީނުކޮށްފައެވެ. ބަންގްލަދޭޝް އިން ވެސް ކޮވިޑް-19 ފެނިފައިވާއިރު އެ ގައުމުން އަންނަ މީހުން ރާއްޖެއަށް އެތެރެވުން ވަގުތީ ގޮތުން ދިވެހި ސަރުކާރުން ވަނީ މަނާކޮށްފައެވެ.\nއޭއެފްސީ ކަޕްގެ ޝެޑިއުލް އަށް ގެނައި ބަދަލުތަކާއެކު އަންނަ މަހު 14 ވަނަ ދުވަހާއި 15 ވަނަ ދުވަހު މާލޭގައި ކުޅެން އޮތް ދެ މެޗެއް ވަނީ ފަސްވެފައެވެ. 14 ވަނަ ދުވަހު ކުޅެން އޮތީ މާޒިޔާ އާއި ބަޝުންދަރާ ވާދަކުރާ މެޗެވެ. އަދި ޖެހިގެން އަންނަ ދުވަހު ޓީސީ ބައްދަލުކުރަން އޮތީ ޗެންނާއީއާ އެވެ.\nރާއްޖޭގައި ކޮވިޑް-19 އިތުރަށް ފެތުރުން ހުއްޓުވުމުގެ ގޮތުން ކުޅިވަރުގެ ހުރިހާ ހަރަކާތްތަކާއި، ކުޅޭ ތަންތަން ބަންދު ކުރަން ކުޅިވަރާ ބެހޭ މިނިސްޓްރީން ވަނީ ނިންމައިފައެވެ. އެފްއޭއެމުން ފުޓްބޯޅަ ހަރަކާތްތަކާއި ޓްރެއިނިންތައް މެދުކަނޑާލައިފައިވާއިރު އެތްލެޓިކްސް އަދި ބެޑްމިންޓަންގެ ހަރަކާތްތައް ވެސް ވަނީ ހުއްޓާލާފައެވެ.\nކުޅިވަރު އެސޯސިއޭޝަންތަކުގެ ހަރަކާތްތައް މެދުކަނޑާލަން ނިންމީ ކޮވިޑް-19 ރާއްޖޭން ފެނިގެން، ސިއްހީ އަދި ކަމާބެހޭ ފަރާތްތަކުން ދިން އިރުޝާދުގެ މައްޗަށް ރިއާޔަތްކޮށް، ކުޅުންތެރިންނާއި މުޖުތަމައުގެ އާއްމު ސަލާމަތާއި ރައްކާތެރިކަން ކަށަވަރު ކުރުމުގެ ގޮތުން ކަމަށް އެސޯސިއޭޝަންތަކުން މައުލޫމާތުދެއެވެ. އަދި މިގޮތަށް ފަސްކުރެވޭ ހަރަކާތްތައް، މުޖުތަމައުގެ ސިއްހީ ހާލަތަށް އަންނަ ބަދަލާއި، ކަމާބެހޭ ފަރާތްތަކުގެ ލަފަޔާއި އިރުޝާދަށް ބަލައި ފަހުގެ ތާރީހުތަކަށް ރީޝެޑިއުލްކޮށް އަލުން އިއުލާނު ކުރާނެ ކަމަށް އެ އެސޯސިއޭޝަން ތަކުން ވަނީ ހާމަކޮށްފައެވެ.\nކޮވިޑް-19 އަށް ރާއްޖޭން މިހާތަނަށް 13 މީހަކު ވަނީ ޕޮޒިޓިވްވެފަ އެވެ. ވައިރަހުގެ ސަބަބުން މުޅި ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާންކޮށްފައިވާއިރު މި މަހު 19-26 އަށް ސަރުކާރުގެ އޮފީސްތައް ވެސް ބަންދުކުރަން ވަނީ ނިންމައިފަ އެވެ.


އަމީންގެ ހާސްކަމެއް ނެތް، މައްސަލަތައް ހައްލުކުރެވޭނެ!\nއާ ސަރުކާރުގެ މިނިސްޓަރުންގެ ތެރެއިން، ރާއްޖޭގެ ސިއްހީ ދާއިރާ އަށް އިންގިލާބީ ހެޔޮ ބަދަލުތަކެއް ގެނައުމުގެ މަސްއޫލިއްޔަތު އުފުއްލަވަން ޖެހިވަޑައިގެންފައިވާ، ހެލްތު މިނިސްޓަރު އަބްދުﷲ އަމީންއަށް ބޮޑު ފާޑުކިއުންތަކެއް އަމާޒުވި އެވެ. ސިއްހީ ދާއިރާގެ ތަޖުރިބާ ލިބިވަޑައިގެންފައިނުވާ ބޭފުޅަކަށް ވުމާ އެކު ކުރިމަތިވި...\nAugust 15, 2018 37\nޑރ. ޝާފިއުގެ ބަސް: އިތުބާރުކުރޭ! ފަރުވާކޮށްދޭނަން!\nހިތުގެ ހިނގުން ހުއްޓުވާލައި، ހިތް ފަޅާލައިގެން އޮޕަރޭޝަން ކުރަން ކޮންމެ މީހަކު ވެސް ޖެހިލުންވާނެ އެވެ. ހާއްސަކޮށް އެ އޮޕަރޭޝަން ކާމިޔާބު ވާނެކަމުގެ އޮތީ 50 ޕަަސެންޓް ކަމަށް ވާ ނަމަ، ޔަގީނުން ވެސް އެކަން ކުރަން ފަސް ޖެހޭނެ އެވެ.\nއާއިލާ ރޭވުން: ފޯރުކޮށްނުދެވޭ ހައްގެއް\nރާއްޖޭގައި މާބަނޑު މީހުން މަރުވާ ގިނަ ހާދިސާތަކެއްގައި އެ މީހުންގެ ފުރާނަ ސަލާމަތްކުރެވެން އޮވެ އެވެ؛ އަދި ބަލިވެއިނުމުން ރައްކާތެރިކޮށްދޭ ވަސީލަތެއް ބޭނުންކުރި ނަމަ، އެފަދަ ގިނަ ބަޔަކަށް މަރުން ސަލާމަތްވުމުގެ ފުރުސަތު ލިބުނީހެވެ.\nJuly 05, 2018 19\nމާ ބޮޑު އަގެއް ހުރި އެއްޗެކޭ ބައެއް މީހުން ހިތަށް ނާރަފާނެ އެވެ. އެކަމަކު ޝާދިޔާ އިބްރާހީމް އަށް، އެންމެ ބަނބުކެޔޮ ގަހަކީ ވެސް އާއިލާއަކަށް ފަންސާހަކަށް އަހަރު ވަންދެން ފައިދާހުރި ކާނާ ފޯރުކޮށްދޭނެ ވަސީލަތެކެވެ. އަދި ކުރިމަތިވެދާނެ ދަތި ހާލަތެއްގައި ކާނެ އެއްޗެއް ލިބޭނެކަން ޔަގީންކުރަން އިންދައި ހެއްދިދާނެ މުހިއްމު ބާވަތަކެވެ.\nތުއްތުކުދިންގެ ކުއްލި މަރު: އާއްމު ނޫނަސް ސަމާލުވޭ!\nއަހަރު ނުފުރޭ ތުއްތުކުދިން ކުއްލިއަކަށް މަރުވުން ނުވަތަ ސަޑްން އިންފެންޓް ޑެތު ސިންޑްރޯމް (ސިޑްސް)އަކީ ބައެއް ގައުމުތަކުގައި ވަރަށް ގިނައިން ހިނގާ ކަމަކަށް ވިޔަސް ރާއްޖޭގައި އެފަދަ މަރުތައް އާއްމެއް ނޫނެވެ. އެކަމަކު ސިއްހީ ދާއިރާގެ ބައެއް ބޭފުޅުން ފާހަގަކުރައްވާ ގޮތުގައި ރާއްޖޭގައި ވެސް، މަދުން ނަމަވެސް، އެފަދަ ހާދިސާތައް ހިނގަ...\nޒުވާނުން މަސައްކަތް ނުކުރާ އެއް ސަބަބު: ބަލިވުން\nދިރިއުޅެން މަސައްކަތެއް ނުކޮށް ޒުވާނުން ތިބޭ ތަން ފެންނަނީ ކީއްވެގެން ހެއްޔެވެ؟ ކަންނެތީ ހެއްޔެވެ؟ ވަޒީފާއެއް ނުލިބެނީ ހެއްޔެވެ؟ އެންމެ ފަހުގެ ބޯހިމެނުމަށް ބިނާކޮށް ޒުވާނުންގެ ހާލަތު ދެނެގެންފައިވާ ރިޕޯޓަކުން އެނގޭ ގޮތުގައި، ކަންބޮޑުވާން ޖެހޭ އެއް ސަބަބެއް ޔަގީނުން ވެސް އެބަ އޮތެވެ؛ ބަލިވުމެވެ.\nފާސްޓް ފުޑް އިތުރުވަނީ، ހޭލުންތެރިކުރުވުން ކޮބާ؟\nސިއްހީ ބައެއް ބޭފުޅުން ވިދާޅުވާ ގޮތުން ނަމަ އެ ބޭފުޅުން ކަންބޮޑުވާ މިންވަރަށް ރާއްޖޭގައި މި ދަނީ ފާސްޓް ފުޑް ވިއްކާ ތަންތަން އިތުރުވަމުންނެވެ. އޭގެ މާނައަކީ، އެ ވިޔަފާރި ފުޅާވަމުން ދަނީ، އާންމުންގެ ޑިމާންޑް ވެސް ބޮޑުވެގެން ކަމެވެ. ހަގީގަތަކީ، އާބާދީ އަށް ބަލާއިރު، ހާއްސަކޮށް މާލޭގައި ޖަންކް ފުޑް ވިއްކާ ތަންތަން މިއޮތީ...\nކުރިން ނަމަ އޭނާގެ އިންޓަވިއު ބިނާކުރީހީ އާކިޓެކްޗާގެ ދާއިރާ އިންނާއި ޓޫރިޒަމްގެ ސިނާއަތުގެ މައްޗަށެވެ. ނަމަވެސް ކެމެރާ ކުރިމަތީގައި، "މިހާރު"ގެ ނޫސްވެރިންނާ އެކު އަހުމަދު ސަލީމް (ގަދަގޭ ސަލީމް) ގާތްގަނޑަކަށް ގަޑިއެއްހާ އިރު ހޭދަކުރެއްވީ އެ ދެ ދާއިރާގެ ވާހަކަ ދައްކަވާކަށެއް ނޫނެވެ. ރާއްޖޭގައި މިހާތަނަށް ތަރައްގީކުރި އެންމެ މަތީ...\nނުފޫޒު، ބިރު، ހިމޭންކަން: ދުންފަތަށް ކަނު ލޮލެއް\nހަތަރު ލައްކަ މީހުން ދިރިއުޅޭ ކުޑަކުޑަ ގައުމަކަށް އާއްމު ސިއްހަތު ރައްކާތެރިކުރުމުގެ ސިޔާސަތެއް ހިންގަން ވަރަށް ފަސޭހަވާނެއޭ ހީވެދާނެ އެވެ. އެކަމަކު ރާއްޖޭގައި އެކަމެއް ނުވެ އެވެ. ދުޅަހެޔޮކަމަށް އޮތް އެންމެ ބޮޑު އެއް ގޮންޖެހުމުގެ ގޮތުގައި ސިއްހީ މާހިރުން ފާހަގަކުރަމުންދާ ދުންފަތުގެ މައްސަލަ އަށް ހައްލެއް ހޯދަން ރާއްޖެ ވަނީ...\nހިތުގެ އުނިކަމާއި ހިތްދަތިކަން: ރައްކާތެރިވެވިދާނެ\nމަރިޔަމް ހަނާ އަށް މާބަނޑުއިރު ހުރިހާ ކަމެއް ވެސް ދިޔައީ އާދައިގެ ގޮތަކަށެވެ. އެއްވެސް މައްސަލައެއް ދިމައެއް ނުވެ އެވެ. ސްކޭން ހަދާފައި ޑޮކްޓަރުން ބުނަމުން ދިޔައީ ވެސް ދަރިފުޅުގެ ހާލު ރަނގަޅު ކަމަށެވެ. އެހެންވެ، ދަރިފުޅުގެ ފުރާނަ އަށް ނުރައްކާވުމުގެ ފުރުސަތެއް އޮތް ކަމަކަށް ހަނާ އާއި އޭނާގެ ފިރިމީހާ ކުޑަކޮށް ވެސް ހިއެއް ނުކުރެ...\nނަފްސާނީ ބަލިތަކަށް ފަރުވާ ހޯދުން އުނދަގޫ ކަމަކަށް!\nއަބަދުވެސް ހުންނަނީ ހިތް ބިރުގެންފަ އެވެ. ކުރާ އެއްވެސް ކަމެއް ކާމިޔާބު ވެދާނެ ކަމުގެ އުންމީދެއް ނެތެވެ. ތިމާއަކީ ބޭކާރު މީހެއްގެ އިހުސާސް އަބަދުވެސް ކުރެވެ އެވެ. މީހަކު އެއްޗެއް ބުނެފި ނަމަ ނުވަތަ ކަމެއް ހިނގައިފި ނަމަ އެކަމެއް މާނަކުރެވެނީ އަމިއްލަ މީހާ ކުށްވެރި ކޮށްގެނެވެ. އަބަދުވެސް ބޭނުންވަނީ އެހެން މީހުންނާ އެކަހެރިވެ...\nFebruary 09, 2018 23\nމި މަންޒަރުތައް ދިވެހިންނަށް ފެންނަން ޖެހެނީ ކީއްވެ؟\nވަކިވަކިން ސިނގިރޭޓު ވިއްކުން މަނާކޮށް، ދުންފަތުން ލިބޭ ގެއްލުންތައް ދައްކައިދޭ މަންޒަރުތައް ސިނގިރޭޓް ފޮށީގެ ބޭރުގައި ޖަހަން ގަވާއިދެއް ހެދިތާ ދުވަސްތަކެއް ވެއްޖެ އެވެ. މިދިޔަ ޖެނުއަރީ 1 އިން ފެށިގެން އެ ގަވާއިދަށް އަމަލުކުރެވޭ ވަރަށް، ދުންފަތް ކޮންޓްރޯލްކުރާ ބޯޑުން ހުރިހާ ކަމެއް ފުރިހަމަކުރި އެވެ. އެކަމަކު ދުންފަތުގެ...\nޑރ. ޝިފާން: ފުން ލޯތްބަކާއެކު ދިވެހިންނަށް ހާއްސަ\nމީގެ 10 އަހަރު ކުރި އެވެ. ޑރ. މުހައްމަދު ޝިފާނަށް ފެނިވަޑައިގަތީ ހިތް ދަތި މަންޒަރެކެވެ؛ އުމުރުން ދުވަސްވީ އަންހެނަކު، ކޮތަޅަކަށް ބޭސްފުޅިއެއް ލައިގެން އައިޖީއެމްއެޗުގެ އެއް ކޮޓަރިން އަނެއް ކޮޓަރި އަށް ވަންނަނީ އެވެ. މޫނުމަތިން ފެނުނީ މާޔޫސްކަމާއި ގޮތް ހުސްވެފައިވާ ތަނެވެ. އެތައް އިރެއްވީއިރު ވެސް އެ އަންހެން މީހާ ބޭނުންވެގެން...


Maldives payment system gaaim kuran technical consultant eh hoadhanee - vNews.mv\nމޯލްޑިވްސް މަނިޓަރީ އޮތޯރިޓީން ހިންގާ "މޯލްޑިވްސް ޕޭމެންޓް ސިސްޓަމްސް ޑިވެލޮޕްމެންޓް ޕްރޮޖެކްޓް" އަށް ޓެކްނިކަލް ކޮންސަލްޓަންޓް އެއް ހޯދަން އިއުލާންކޮށްފިއެވެ.\nއެމްއެމްއޭއިން ކޮށްފައިވާ އިއުލަނެއްގައި ބުނެފައިވަނީ، "މޯލްޑިވްސް ޕޭމެންޓް ސިސްޓަމްސް ޑިވެލޮޕްމެންޓް ޕްރޮޖެކްޓް" ދަށުން ތައްޔާރުކުރާ ޕޭމެންޓް ޕްލެޓްފޯމް ގެ އިންޕްލިމެންޓޭޝަންގެ މަސައްކަތަށް ޓެކްނިކަލް ކޮންސަލްޓަންޓެއް ހޯދަންބޭނުންވާކަމަށެވެ.\nމަސައްކަތަށް ބިޑު ހުށަހެޅުމާ ގުޅޭ ލިޔެކިޔުންތަކާއި ފޯމު އެމްއެމްއޭގެ ވެބްސައިޓުން ލިބެން ހުރި އިރު, ޝައުގުވެރިވާ ފަރާތްތަކުން އޯގަސްޓް އެއްވަނަ ދުވަހުގެ ކުރިން އެމްއެމްއޭގައި ރެޖިސްޓްރީކުރަން އެ އިދާރާއިން އެދިފައިވެއެވެ.\nބިޑު ހުށަހަޅަން ޖެހެނީ އޯގަސްޓް 12 ވަނަ ދުވަހުގެ މެންދުރުފަހު 3:00ގެ ކުރިންނެވެ.\nރާއްޖެ މޯލްޑިވްސް މަނިޓަރީ އޮތޯރިޓީ


Kuni beyrukuraairu ithuru kothalheh levvumah WAMCO in edhefi | ThePress\nLast Updated 11:57, 01 April\nބޭރަށް ނެރޭ ކުނިކޮޅަތުގެ ބޭރުން ކޮތަޅެއް ލާން ވެމްކޯއިން އެދެފި\n26 March 2020, 21:44\nކޮވިޑް-19: މާލޭ މަގުމަތީގައި މާސްކް އަޅައިގެން އުޅޭ ވެމްކޯ މުވައްޒަފެއް / ފޮޓޯ: ހަސަން އަތޫފް | ދަ ޕްރެސް\nކުނި ބޭރުކުރާއިރު އިތުރު ކޮތަޅެއް ލެއްވުމަށް ވެމްކޯއިން އެދެފިއެވެ.\nވެމްކޯއިން މިހެން އެދިފައި ވަނީ، ކޮވިޑް-19އާ ގުޅިގެން ވެމްކޯއިން ކުރާ މަސައްކަތްތަކަށް ބަދަލެއް ގެނެސްފައި ނުވާތީ، އެ ކުންފުނީގެ މުވައްޒަފުންގެ ރައްކާތެރިކަން ކަށަވަރުކުރުމުގެ ގޮތުންނެވެ.\nވެމްކޯއިން މިއަދު ނެރުނު އިލްތިމާސެއްގައި، ބުނީ، ކޮވިޑް-19އާ ގުޅިގެން އެ ކުންފުނިން މަސައްކަތް ކުރަމުންދާ ގޮތަށް އަދި ބަދަލެއް ގެނެސްފައި ނުވާ ކަމަށެވެ. ނަމަވެސް ކުނި އުކަލާއިރު، ކުނި ކޮތަޅު ސާފު، އިތުުރު ކޮތަޅަކަށް ލުމަށް ވެމްކޯއިން ވަނީ އިލްތިމާސްކޮށްފައެވެ.\nވެމްކޯއިން ބުނީ، ކުނި ކޮތަޅަކަށް ކުނި އަޅަން އެންމެ ރަނގަޅީ، ތިން ބައި ކުޅަ ދެބަޔަށް ވުރެ މައްޗަށް ނާރާ ގޮތަށް ކަމަށެވެ. އަދި ލީކުވާފަދަ ގޮތަކަށް އެއްޗެހި ހުރިހަ ނުދިނުމަށް ވެސް އެ ކުންފުނިން ވަނީ އެދިފައެވެ.\nވެމްކޯއިން ކޮށްފައިވާ އިލްތިމާސް މިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ތަރުޖަމާނު މުހައްމަދު މަބްރޫކް އަޒީޒް ވަނީ ހިއްސާކުރައްވާފައެވެ.\nކޮވިޑް-19އާ ގުޅިގެން އާންމު ސާފުތާހިރުކަމަށް ހާއްސަ ސަމާލުކަމެއް ދިނުމަށް ކަމާ ބެހޭފަރަތްތަކުން މެދުނުކެނޑި ގޮވާލަމުންދާއިރު، ރާއްޖެއިން 13 މީހަކު ވަނީ މި ބައްޔަށް ޕޮޒިޓިވްވެފައެވެ. އަދި އޭގެތެރެއިން9މީހަކު ރަނަގޅުވެފައި ވާއިރު، މިހަރު މި ބައްޔަށް ފަރުވާ ހޯދަމުން ދަނީ4މީހެކެވެ.\nދިރިއުޅުމަށް ދަތިވެ ގޮތް ހުސްވަމުން ދާއިރު އަނެއްކާ އިތުރު ޙަރަދު ކުރުމަށް ފައިސާހޯދޭނެ ގޮތެއް ގޭބަންދުގާ ރައްޔެތުން ފައިސާ ހޯދާނީ އަނބި ދަރިން ވިއްކައިގެންބާ ބޯހަލާކު\nއިތުރު ކޮތަޅެއްގަވެސް އަތްޖެހިފަ ހުންނާނީ. ޢެންމެ ރަނގަޅުވާނީ ކުނި އުކާ މީހުން އިތުރު އަންގި މާސްކް ބޭނުންކުރިއްޔާ


Hukuru Dhuvahu Raees L. Atholhah Vadaigannavanee\nމިއީ މަގާމާ ހަވާލުވި ފަހުން ރައީސް ލ. އަތޮޅަށް ވަޑައިގަންނަވާ ފުރަތަމަ ފަހަރު.-- ފޮޓޯ: ރައީސް އޮފީސް\nހުކުރު ދުވަހު ރައީސް ލ. އަތޮޅަށް ވަޑައިގަންނަވަނީ\nއަންނަ ހުކުރު ދުވަހު ރައީސް އިބްރާހިމް މުހައްމަދު ސޯލިހު ލ. އަތޮޅަށް ވަޑައިގެންނެވުމަށް ހަމަޖެހިއްޖެ އެވެ.\nމަގާމާ ހަވާލުވި ފަހުން ރައީސް ސޯލިހު ލ. އަށް ކުރައްވާ ފުރަތަމަ ދަތުރުފުޅަކީ ޓީއެފްޖީން އެ އަތޮޅުގައި ބާއްވާ ބޮޑު ދުވުން، "ކޮކާލޯލާ ރަން އިން ލާމު"ގައި ބައިވެރިވެވަޑައިގެންނެވުމަށް ކުރައްވާ ދަތުރުފުޅެކެވެ.\nހުކުރު ދުވަހު ރައީސް ލ. އަށް ވަޑައިގަންނަވާއިރު ޓީއެފްޖީން މިދިޔަ އަހަރުން ފެށިގެން އިންތިޒާމު ކުރަމުން އަންނަ "ރަން އިން ލާމް"ގެ ބޮޑު ދުވުން އޮންނާނީ ހޮނިހިރު ދުވަހު އެވެ. އެ ދިގު ދުވުން އޮންނާނީ ލ. ލިންކްރޯޑުގަ އެވެ.\nދުވުން ފެށުމަށް ބާއްވާ ފުރަތަމަ ހަރަކާތެއްގެ ގޮތުން، ހުކުރު ދުވަހު ހަވީރު އުމުރުން ދުވަސްވީ މީހުންގެ ޚާއްސަ ހިނގާލުމެއް އޮންނާނެ އެވެ. އަދި އެއަށް ފަހު ކުޑަކުދިންގެ ޚާއްސަ ހަރަކާތެއް ވެސް އޮންނާނެ އެވެ.\nލ. އަތޮޅު ޓީއެފްޖީ ރައީސް ޞާލިޙް


Raees ofeehun baeh media thakaa dhekolhah MMC ah massala husha alhaifi | Mihaaru\nނޫސްވެރިންގެ ކަންބޮޑުވުންތައް ފާޅުކުރަން މާލޭގައި ބޭއްވި މުޒާހަރާއެއް: ރައީސް އޮފީހުން ވަނީ ގިނަ މައްސަލަތަކެއް މީޑިއާ ކައުންސިލަށް ހުށަހަޅާފައި - ފޮޓޯ: އޭއެފްޕީ\nރައީސް އޮފީހުން ބައެއް މީޑިއާތަކާ ދެކޮޅަށް މީޑިއާ ކައުންސިލަށް މައްސަލަ ހުށަހަޅައިފި\n22 މެއި 2017 - 11:59 23 comments\nRaajjeTVge noosverinthakehge massala MMC ah | Mihaaru\nއެހެން މީޑިއާތަކަށް އެމްއެމްސީން އަދި ވަކި އެއްޗެއް ނާންގަ އެވެ.\nރާއްޖެޓީވީގެ ވެބްސައިޓްގެ ނޫސްވެރިންނާ ދެކޮޅަށް ރައީސް އޮފީހުން، ޗީފް ކޮމިޔުނިކޭޝަން އޮފިސަރުގެ ނަމުގައި މައްސަލަ ހުށަހެޅީ، އެނގިފައިވާ ގޮތުގައި، ރައީސް އަބްދުﷲ ޔާމީންގެ އަަނބިކަނބަލުން ފާތުމަތު އިބްރާހިމާ ބެހޭ ގޮތުން ލިއުނު ލިއުންތަކަކާ ގުޅިގެންނެވެ.\nމީޑިއާ ކައުންސިލްގެ ރައީސް އަބްދުލް މުއީދު ހަސަން، މައްސަލަތަކުގެ ތަފްސީލެއް ނުދެއްވާ، ވިދާޅުވީ ގިނަ އަދަދެއްގެ މީޑިއާތަކެއްގެ މައްސަލަތައް ކައުންސިލަށް ހުށަހަޅާފައިވާ ކަމަށެވެ.\nއެކަމާ ގުޅޭ ގޮތުން އިތުރު މައުލޫމާތު ހޯދަން އުޅުމުން އެ ކައުންސިލުން ހަމައެކަނި ބުނީ ގާނޫނުގައި އޮންނަ ގޮތަށް ލިޔުމުން ހުށަހެޅުމުން މައުލޫމާތު ދޭނެ ކަމަށެވެ.\nމިދިޔަ އޮގަސްޓް މަހު ތަސްދީގުކުރި އަބުރުގެ ގާނޫނު ދަށުން ނޫސްވެރިންނާއި މީޑިއާތައް ބޮޑެތި އަދަދުތަކުން ޖޫރިމަނާ ކުރެވެ އެވެ. އަދި ޖޫރިމަނާ ނުދައްކައި ކޯޓުގައި މައްސަލަ އިސްތިއުނާފެއް ވެސް ނުކުރެވެ އެވެ. ޖޫރިމަނާ ނުދައްކައިފި ނަމަ ނޫސްވެރިންގެ މައްޗަށް ޖަލު ހުކުމެއް އަންނާނެ އެވެ.\nމީގެ ކުރިން މޯލްޑިވްސް ބްރޯޑްކާސްޓިން ކޮމިޝަނުން ރާއްޖެޓީވީ ދެ ފަހަރެއްގެ މަތިން ބޮޑެތި އަދަދުތަކުން ޖޫރިމަނާ ކުރުމުން އާންމުންގެ އެހީތެރިކަމާ އެކު އެ ފައިސާ ވަނީ ދައްކައިފަ އެވެ.\nއަބުރުގެ ގާނޫނާ ހިލާފު ކޮންޓެންޓެއް ބްރޯޑްކާސްޓްކުރާ ފަރާތްތަކުގެ ޝަކުވާ ހުށަހެޅުމާއި ފިޔަވަޅު އެޅުމުގެ ބާރު ލިބިގެން ވަނީ ބްރޯޑްކާސްޓިން ކޮމިޝަނަށެވެ. އަދި އެފަދަ ކޮންޓެންޓެއް ޝާއިއުކުރި ފަރާތްތަކާ މެދު ފިޔަވަޅު އެޅުމުގެ ބާރު އޮތީ މީޑިއާ ކައުންސިލަށެވެ.\nއިތުރު ލިޔުންތައް ނޫސްވެރިކަން މޯލްޑިވްސް މީޑިއާ ކައުންސިލް ރާއްޖެ ޓީވީ ނޫސްވެރިން ޚިޔާލުފާޅުކުރުމުގެ މިނިވަންކަން މިހާރު


2019 ވަނަ އަހަރު އެވުރެޖުކޮށް އެއްހާސް ޑޮލަރަށްވުރެ މަތިން ސާވިސް ޗާޖު3ރިސޯޓަކުން ދީފައިވޭMikal News\n10 އޭޕްރީލް 2020 ( ހުކުރު )\n2019 ވަނަ އަހަރު އެވުރެޖުކޮށް އެއްހާސް ޑޮލަރަށްވުރެ މަތިން ސާވިސް ޗާޖު3ރިސޯޓަކުން ދީފައިވޭ\n5 ޖެނުއަރީ 2020, 9:21 |\nފާއިތުވީ 2019 ވަނަ އަހަރު ތިން ރިސޯޓަކުން އެވުރެޖުކޮށް އެއްހާސް ޑޮލަރަށްވުރެ މަތިން ސާވިސް ޗާޖުދީފައިވެއެވެ. މުޅި އަހަރަށް ޖުމްލަ 12 ހާސް ޑޮލަރަށްވުރެ ބޮޑު އަދަދެއް ސާވިސް ޗާޖުގެ ގޮތުގައި ދީފައިވަނީ ރަންދެލި، ވެލާ އަދި ސެއިންޓް ރެޖިސް ވޮއްމުލި އިންނެވެ. ރިސޯޓުތަކުން ސާވިސް ޗާޖު ދީފައިވާ ގޮތް ހާމަކުރާ މޯލްޑީވްސް ސާވިސް ޗާޖު ވެބުސައިޓުގައިވާ ގޮތުން މިދިޔަ މުޅިއަހަރަށް އެއްކޮށް އެންމެ ބޮޑު ސާވިސް ޗާޖެއް ދީފައިވަނީ ޑިސެމްބަރު މަހުވެސް އެންމެ ބޮޑު ސާވިސް ޗާޖެއް ދީފައިވާ ރަންދެލިއިންނެވެ. ރަންދެލިން މުޅި އަހަރު ދޫކޮށްފައިވާ ސާވިސް ޗާޖަށް ބަލާއިރު ބޮލަކަށް ޖުމްލަ 16،699 ޑޮލަރުޖެހެއެވެ. އެއީ ދިވެހި ރުފިޔާއިން ގާތްގަޑަކަށް 257 ހާސް ރުފިޔާއެވެ. އާންމުކޮށް ރިސޯޓެއް އާދައިގެ ވަޒީފާއެއްގެ އަހަރު ދުވަހުގެ މުސާރައަށްވެސް އެއަދު ނުޖެހެއެވެ.\nމުޅި އަހަރަށް އެންމެ ބޮޑު އަދަދަކަށް ސާވިސް ޗާޖު ދީފައިވާ 10 ރިސޯޓް: މައުލޫމާރު މޯލްޑިވްސް ސާވިސް ޗާޖު ވެބްސައިޓް\nފާއިތުވީ ޑިސެމްބަރު މަހުގެ ސާވިސް ޗާޖު ދީފައިވާ ގޮތަށް ބަލާއިރު އެންމެ ބޮޑު އަދަދެއް ދީފައިވަނީ ރަންދެލިއިންނެވެ. އެއީ 19003 ޑޮލަރެވެ. ސެއިންޓް ރެޖިސް ވޮއްމުލިއިން 948 ޑޮލަރު ސާވިސް ޗާޖުގެ ގޮތުގައި މިދިޔަ މަހު ދީފައިވާއިރު ނޮވެމްބަރު މަހު އެންމެ ބޮޑު ސާވިސް ޗާޖެއްދީފައިވާ ވެލާ ޕްރައިވެޓް އައިލެންޑްއިން ސާވިސް ޗާޖަށް ދީފައިވަނީ 931 ޑޮލަރެވެ.\nސާވިސް ޗާޖު ދީފައިވާ ގޮތް އާންމުކުރާ ވެބުސައިޓްގައިވާ ގޮތުން މިދިޔަ ޑިސެމްބަރު މަހުވެސް އެފަރާތަށް މައުލޫމާތު ލިބިފައިވަނީ އެވެބްސައިޓުގައި ލިސްޓްކޮށްފައިވާ 147 ރިސޯޓްގެ ތެރެއިން އެންމެ 75 ރިސޯޓުގެ ސާވިސް ޗާޖެވެ. އެއީ ގާތްގަޑަކަށް 50 އިންސައްތަ ރިސޯޓެވެ. އެހެންކަމުން ބާކީ މައުލޫމާތު ނުލިބި ހުރި ދެބައިކުޅަ އެއްބައި ރިސޯޓުތަކުން ސާވިސް ޗާޖު ދީފައިވާ ގޮތުގެ އެއްވެސް މައުލޫމާތެއް ނެތެވެ.\nމިދިޔަ ޑިސެމްބަރު މަހު ސާވިސް ޗާޖު ދީފައިވާ ގޮތް: މައުލޫމާތު މޯލްޑީވްސް ސާވިސް ޗާޖު ވެބްސައިޓް\nފަތުރުވެރިކަމުގެ ސިނާއަތަކީ ދިވެހިރާއްޖޭގެ އެންމެ ގިނަ ފަރާތްތަކަކަށް ވަޒީފާގެ ފުރުސަތު ލިބޭ ސިނާއަތަށް ވުމުގެ އިތުރުން ދިވެހި ދައުލަތަށް އެންމެ ބޮޑު އާމްދަނީއެއްވެސް ވަންނަ ސިނާއަތެވެ. ނަމަވެސް، އެސިނާއަތުގައި މަސައްކަތްކުރާ ދިވެހި މުވައްޒަފުންނަށް އެންމެ އެދެވޭ މަންފާ ނުލިބޭ ޝަކުވާ އާއި ވަކިން ޚާއްސަކޮށް ބައެއް ރިސޯޓުތަކުން ސާވިސް ޗާޖުގެ ގޮތުގައި ދޭއަދަދާއި ގުޅޭގޮތުން ގިނަ ޝަކުވާތަކެއް ދަނީ އަބަދުވެސް ކުރެވެމުންނެވެ. އެގޮތުން، ބައެއް ރިސޯޓުތަކުން ސާވިސް ޗާޖު ދިނުން ލަސްކުރުމުގެ ޝަކުވާއަކީ އާންމު ޝަކުވާއެކެވެ.\nއިތުރު ލިޔުންރިސޯޓު މުވައްޒަފުންސާވިސް ޗާޖް\nTags: ރިސޯޓު މުވައްޒަފުން, ސާވިސް ޗާޖް


Ventilator ah vee goiy vaccine ah viyadheegen nuvaane: Nasheed | Mihaaru\nވެންޓިލޭޓަރަށް ވީ ގޮތް ވެކްސިނަށް ވިޔަދީގެން ނުވާނެ: ނަޝީދު\nރައްޔިތުންގެ މަޖިލީހުގެ ރައީސް މުހައްމަދު ނަޝީދު ޖަލްސާއެއްގެ ރިޔާސަތު ބަލަހައްޓަވަނީ. އެމަނިކުފާނު ވިދާޅުވީ ވެންޓިލޭޓަރަށް ވީގޮތް ވެކްސިނަށް ވިޔަދީގެން ނުވާނެކަމަށް.---ފޮޓޯ: މަޖިލިސް\n25 ނޮވެމްބަރ 2020 - 10:19\nކޮވިޑް-19ގެ ސަބަބުން ހާލުބޮޑުވާ މީހުންނަށް ދޭންޖެހޭ ފަރުވާ އަށް ތައްޔާރުވުމުގެ ގޮތުން ވެންޓިލޭޓަރު ގެންނަން އުޅުނު އިރު ކަން ހިނގި ގޮތަށް، އެ ބަލީގެ ވެކްސިން ގެނައުމުގެ ކަންކަން ވިޔަ ނުދިނުމަށް މިހާރުން ފެށިގެން މަސައްކަތް ކުރަންޖެހޭ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވެެއްޖެ އެވެ.\nގައްދޫ ދާއިރާގެ އެމްޑީޕީގެ މެމްބަަރު އަހުމަދު ޒާހިރު، އާ ހެލްތު މިނިސްޓަރު އަހުމަދު ނަސީމާ މިއަދުގެ ޖަލްސާގައި ކުރެއްވި ސުވާލެއްގެ ޖަވާބު މަޖިލީހަށް އިއްވެވުމުގެ ކުުރިން ނަޝީދު ވިދާޅުވީ، އެ ސުވާލަށް ޖަވާބު ދެއްވަން މިނިސްޓަރު މިއަދު ވަޑައިގެންނެވި ނަމަ ވެކްސިންގެ ސުވާލު ކޮށްލެވުނީސް ކަމަށެވެ. ނަމަވެސް ޒާހިރު އެދިވަޑައިގެންފައި އޮތީ މިނިސްޓަރު ނަސީމުގެ ޖަވާބެއް ލިޔުމުން ހޯއްދަވަން ކަމަށް ވާތީ ޖަވާބު ފޮނުއްވާފައި އޮތީ ލިޔުމުންނެވެ.\nނަޝީދު ވިދާޅުވީ ވެންޓިލޭޓަރުތަކަށް ވީ ގޮތް ވެކްސިނަށް ވެއްޖެ ނަމަ އެކަން ވާނީ ވަރަށް ހައްސާސް މައްސަލައަކަށް ކަމަށެވެ.\nހެލްތު މިނިސްޓަރު އަހުމަދު ނަސީމް ކުރިން ފޮރިން މިނިސްޓަރަކަށް ހުންނެވި އިރު ނޫސްވެރިންނާ ވާހަކަދައްކަވަނީ.\nއެ މަނިކުފާނު އެ އިޝާރާތް ކުރެއްވީ ދުބާއީގެ ކުންފުންޏަކާ ހަވާލުކޮށްގެން ވެންޓިލޭޓަރު ގެންނަން ކުރި މަސައްކަތުގައި ކޮރަޕްޝަން ހިންގާފައިވާ ކަމަށް ކުރެވުނު ތުހުމަތުތަކާއި އެ ވެންޓިލޭޓަރުތައް އަދިވެސް ނުލިބި އޮތް އޮތުމަށެެވެ.\n"ވެކްސިންގެ ކަންތައް، ވެންޓިލޭޓަރަށް ވީ ގޮތަށް ވެ ނުދިއުމަށް މިހާރުއްސުރެ އަޅުގަނޑުމެން އެ ކަމަށް ސަމާލުވެ ތިބެންޖެހޭ. އަދިވެސް ވެންޓިލޭޓަރެއް ރާއްޖެ އަށް މިކަމާ ގުޅޭ ގޮތުން ގެނެވިފައި އޮތީކީ ނޫން. އެގޮތަށް ވެކްސިން އަށް ކަންތައްތައް ދިމާވެއްޖެ ނަމަ އެއީ ވަރަށް ހައްސާސް މައްސަލައަކަށް އެކަން ވެގެން ދާނެ،" ނަޝީދު ވިދާޅުވި އެވެ.\nދުބާއީގެ އެގްޒެކިއުޓާސް ޖެނެރަލް ޓްރޭޑިންއާ ހަވާލުކޮށްގެން ގެންނަން އުޅުނު ވެންޓިލޭޓަރުތަކާ ގުޅިގެން އޮޑިޓާ ޖެނެރަލްގެ އޮފީހުން މައްސަލަ ބެލީ ރައްޔިތުންގެ މަޖިލީހުގެ މާލިއްޔަތު ކޮމިޓީން އެދިގެންނެވެ. ވެންޓިލޭޓަރު ގެންނަން އެ ކުންފުންޏާ ހަވާލުކޮށް، އެޑްވާންސްކޮށް ފައިސާ ދެއްކުމުގައި ކޮރަޕްޝަނުގެ އަމަލުތައް ހިންގާފައިވާ ކަމަށް ތުހުމަތުކޮށް އޭސީސީން އެ މައްސަލަ ޕްރޮސެކިއުޓާ ޖެނެރަލްގެ އޮފީހަށް ފޮނުވި ނަމަވެސް ޕީޖީން ނިންމީ އެކަމުގައި ދައުވާ ކުރެވޭ ވަރުގެ ހެކި ނެތް ކަމަށެވެ.\nކުރީގެ ހެލްތު މިނިސްޓަރު އަބްދުﷲ އަމީން މަގާމުން އިސްތިއުފާ ދެއްވީ އެ މައްސަލަގަނޑުގެ ތެރޭގަ އެވެ. އެމްޑީީގެ އިސް މެމްބަރު ނަސީމަށް ހެލްތު މިނިސްޓަރުކަން ދެއްވީ އަމީން އިސްތިއުފާ ދެއްވުމުންނެވެ.\nރައީސް މުހައްމަދު ނަޝީދު ސިއްހަތު ރައްޔިތުންގެ މަޖިލިސް އަހުމަދު ނަސީމް، ހެލްތު މިނިސްޓަރު ވެކްސިން ދިނުން އަބްދުﷲ އަމީން، ހެލްތު މިނިސްޓަރު ސިއްހީ ކުއްލި ނުރައްކަލުގެ ހާލަތު ވެންޓިލޭޓަރު އެޗުއީއޯސީ ވެންޓިލޭޓަރުތައް ގެނައުމުގެ މައްސަލަގަނޑު\n37 ކޮމެންޓް, 36 ރިއެކްޝަންސް\nމި ސަރުކާރުގައި ހުރިހާ ކަމެއްވެސް ދަނީ ބިލާހަކަށް ވެގެން. ހަމަ ނަނާ ހުވަފެންދުށީމޭ ލަވައަށް މިވަނީ ހުރިހާ ކަމެއް !\nތިޔަ ބުނާ ވެންޓިލޭޓަރު ހަމަޔަށް ލިބުމަކީ ވުމަށްވުރެ ނުވުން ގާތްކަމެއް. ތަނުގެ މަތިފަޑީގައި ފައިވިއްދާލާފައިތިބީ އަދިވެސް މިނިސްޓަރު ހައްދާލައިގެން ބައި އެޅޭގޮތަށް ކަންކުރާ މީހުން. އެކިއެކި އެކައުންޓްތަކަށް ފައިސާ ޓްރާންފަރ ހަދައިގެން އެތަންތަނުން ބައި އަޅާ މީހުން. މެޑިކަލް ސާމާނު އެތެރެކުރާ ޕްރައިވެޓް ކުންފުނި ތަކުގެ ޕޭރޯލް (މުސާރަ) ދޭމީހުންނާއި އާއިލާގެމީހުންނަށް ހިއްސާ ލިބިފައިވާ މީހުން. ކޮވިޑް އަކީ އެބައިމީހުންނަށް ލެއްވި ރަޙްމަތެއް.\nތެދެއް، ވެކްސިން އިންވެސް ބައި އަޅާ ދީފަ ބަހައްޓާ. ވެންޓިލޭޓަރުތައް ނުލިބެނީސް ހެލްތު މިނިސްޓަރު ނެރެލާ ގޭ ބަދިގެއިން މީހަކު ގެންގޮސް ބެހެއްޓީ އޭގެއިންވެސް ބައި އަޅަން. މިހާރު ވެންޓިލޭޓަރު ވާހަކަ ދައްކާ މީހެއްވެސް ނެތް. އެ ނުލިބިގެން ސުރުހީއެއް އަޅާލަ ދޭނެ މީހެއްވެސް ނެތް.\nނަސީމް ކަންކަން ނިއްމާތަން ވަރަށްކާރިން ދުށިން. އެއްގޮތަކައްވެސް ގަވާއިދަކަށް ނުބަލާ ހިތައްއެރިބަޔަކު ލައްވާކަންކުރާނީ. ބިލްލިބޭނީ ފަހުން.\nކޮމެންޓް ތަށްވކިޔާލުމުން ރާއްޖޭގެ ރައްޔިތުންގެ ސިކުނޑި ތަޢައްޔަރު ވެފަ ހުރިވަރު ހާމަވޭ.\nހެލޯ މަޖިލިސް... ޕާޓީގެ ބާރުގަދަ އަދި މަޖިލިސް ރައީސްގެ ހިތްޕުޅާވާ ގާތް މިނިސްޓަރެއްވީމަ ޖަވާބު ހޯދަން މިޖެހެނީވެސް ލިޔުމުން ދެއްތޯ!!؟ ބަޔަސްޑް ޑިމޮކްރަސީ...\nމިހާރު ތިއުޅޭ ނާޑުން އުޅޭނެ ކޮއްމެވެސް ބަޔަކަށް ރިޝްވަތް ދީގެން ތީގެ ތެރެޔަށް ވަންނަން\nއަމީން ހުރީމަ ވައްކަމެއް ނުކުރެވޭތީ ކެރަފާ އާއިލާ މުނި ކާފައެއް ގެނައީ. އެ ބޭބެ ލޯ ބޯ ކޮށިކަމުން މިހާރު ނޭނގޭނެ އެތައް މިލިއަން ރފ ގެ މެޑިކަލް ކޮރަޕްޝަން ދެ ލޯ ކުރިމަތިން ހިންގިއަސް. ހުރިހާ ޑީލެއް މެންބަރު އަފީފުފަދަ ނަޝީދުގެ ގާތް މީހުންނަށް\nއަމީނު ކުރި ވައްކަންތައް ފަޅާ އަރައިފިއްޔާ އިތުރު2މިނިސްޓަރުންނާއި ނާޑާއި މެޑްޓެކްގެ ޕާޓްނަރުން ކުޅުނު ރޯލްވެސް އެނގިދާނެތީ އެކަން ނުކުރަން އެތިބީ. މިކުންފުނިތައް ގުޅިފައިވަނީ ހެލްތުގެ މުހިންމު ސިވިލް މުވައްޒަފުންނާއި މަޖިލީހުގެ ބައެއް މެންބަރުންނާ. އެއްކޮޅާއި އިދިކޮޅު ވިޔަސް މެންބަރުންނާ.\nކަލޭގެ ޝައްކު ބައްޔާވެސް ގުޅިފައި އޮތީ\nވެންޓިލޭޓަރަށް ވީ ގޮތް ވެކްސިނަށް ވިޔަދީގެން ނުވާނެ. ނަސީމްބެ އަމީނަށް ވިޔަދީގެންނުވާނެ. މަނިކުފާނުން މަންޑޭލާއިން މުގާބޭއަށްވިޔަދީގެންވެސްނުވާނެ. މިގައުމު މިނިވަންކަމަކުން އިންޑިޔާގެ އަޅުވެތިކަމަށް ދިޔަދީގެންވެސްނުވާނެ.\nކިހިނެއް ނަސީމު ބޭނުންވިޔަސް އަމީންއަށް ވާނީ؟ އެ ހިންގުންތެރިކަމާ މުރާލިކަމާ އެ ވިޝަން އެއީ ހާހަކުން އެކަކަށްވެސް އަރާ ހަމަ ނުކުރެވޭ ކަންކަން.\nއަދި ހަމަ އެގޮތަށް ނަޝީދު އެކޮޅު ކޮޅުން ނެއްޓެވިއަސް އޭނާ މަންޑޭލާއަކަށް ނުވާނެ. އެއީ ޑިމޮކްރަސީ ތާކިހާ އަޅައިގެން ހުރި ހުދުމުހްތާރު މޯދީއެއް\nމުރާލިކަމުން އެކާލީ ވެންޓިލޭޓަރުތައް. ވަަރަށް މުރާލިވެހިތްވަރުހުރެގެން ވެންޓިލޭޓަރުކެވޭނީ.\nއިތުރަކަށް ނަޝީދު ދެން މުގާބޭއަކަށް ނުވާނެ.


FENAKA Aa Office Imaaraayi Elhumah Kunfunyakaa Havaalukohffi — Ihavandhoo.com\nއިހަވަންދޫ ފެނަކަ ބްރާންޗްގެ އައު އޮފީސް އިމާރާތް އެޅުމަށް ކުންފުންޏަކާ ހަވާލުކޮށްފިއެވެ. މައުލޫމާތު ލިބިފައިވާ ގޮތުގައި އެމަސައްކަތް ހަވާލުކޮށްފައިވަނީ އޯޝަން ގޭޓް ޕްރައިވެޓް ލިމިޓެޑާއެވެ. އެމަސައްކަތް އެކުންފުންޏާއި ހަވާލުކޮށްފައިވަނީ 260 ދުވަހުގެ ތެރޭގައި ނިންމާގޮތަށެވެ. މައުލޫމާތުލިބިފައިވާ ގޮތުގައި އައު އޮފީސް އިމާރާތުގެ އަގު 6.6 މިލިއަން ރުފިޔާއަށް އަރައެވެ.\nމިހާރުވެސް އޯޝަން ގޭޓް ޕްރައިވެޓް ލިމިޑެޓުންދަނީ އިހަވަންދޫގައި ފެނަކައިން އިމާރާތްކުރަމުންދާ އިންޖީނުގޭގެ އެކްސްޓެންޝަން އިމާރާތުގެ މަސައްކަތް ކުރަމުންނެވެ. އެމަސައްކަތުގެ 95 އިންސައްތަޔަށްވުރެ ބޮޑުބައެއް މިހާރުވަނީ ނިންމާފައެވެ.\nފެނަކަ ކޯޕަރެޝަނުން އިހަވަންދޫގައި ފޯރުކޮށްދެމުންދާ ހިދުމަތްތައް ތަރައްޤީކޮށް ރަނގަޅުކުރުމަށް މި އަހަރުތެރޭ ވަރަށް ގިނަ މަސައްކަތްތަކެއް ދަނީ ކުރަމުންނެވެ. މި ގޮތުން އިންޖީނުގެ ބޮޑު ކުރުމުގެ މަސައްކަތާއި، 150،000 ލީޓަރުގެ ތެޔޮ ތާނގީއެއް ހެދުމުގެ މަސައްކަތާއި، ވޯލްޓޭޖް ދައްވާ މައްސަލައަށް ހައްލެއް ހޯދުމުގެ ގޮތުން ރަށުގެ އެކި ސަރަހައްދުތަކުގައި ޓުރާންސް ފޯމަރު ބެހެއްޓުމުގެ މަސައްކަތްވެސް ދަނީ ކުރަމުންނެވެ. އަދި ރަށުގެ ސުކޫލަށް ދިމާވެފައިވާ ކަރަންޓްގެ މައްސަލަ ހައްލުކުރުމުގެ ގޮތުން އިންޖީނުގެއިން ސުކޫލަށް ވަކި ފީޑަރެއް އެޅުމަށްފަހު ކަރަންޓް ދިނުމަށް މިހާރު ދަނީ ތައްޔާރުވަމުންނެވެ. މީގެއިތުރުން އާމިނާދިޔޯ ސިއްޙީމަރުކަޒުގެ ކަރަންޓް ސެޓޭބަލް ކުރުމަށް މިހާރުވަނީ ވަކި ފީޑަރެއް އަޅާފައެވެ.


މެމްބަރުންގެ ޚިޔާލު: ކަތުން އުފަލުގައި ނަށާއިރު ހިތްދަތި އިހުސާސް ތަކެއްގައި ބަޔަކު ހަނާވަނީއެވެ. – Maldivian Democratic Party\n09 ނޮވެމްބަރު 2011\nމެމްބަރުންގެ ޚިޔާލު: ކަތުން އުފަލުގައި ނަށާއިރު ހިތްދަތި އިހުސާސް ތަކެއްގައި ބަޔަކު ހަނާވަނީއެވެ.\nމިހާތަނަށް އީދެއް އައިސްގެން ރާއްޖޭގެ ތާރީޚުގައިވެސް އެކަމާގުޅޭ ވާހަކަތައް މިއަށްވުރެ ބޮޑަށް ދެކެވުނު ދުވަސްވަރެއް ދިޔަތޯ ގައިމު ސުވާލުކޮށްލަ ބަލާށެވެ. މިފަހަރުގެ އަޟްޙާ އީދާއި ގުޅިގެން މުޅިރާއްޖޭގެ އެންމެންހެން ކުރަމުން ގެންދިޔައީ އުފާވެރި އިހުސާސްތަކެކެވެ. އީދާ އެކުއެކުހެން ކުރިމަތިވަމުން އަންނަ ޖުމްހޫރީ ދުވަހާއި ސާކްސަމިޓަކީ އީދުގެ އުފާވެރިކަމުގެ ތެރެއަށް އިތުރު ހާއުފާވެރިކަން ގެނެސްދިން ކަމެކެވެ. ޚާއްސަކޮށް މިހާތަނަށް ރާއްޖޭގައި ސާކުސަމިޓަކަށް ދުވަހަކުވެސް ތައްޔާރު ނުވާމިންވަރަށް މިދިޔައީ ތައްޔާރު ވަމުންނެވެ. ރާއްޖޭގެ އެންމެ ދެކުނުގައި އަލަށް ސިޓީއެއް އުފެދި ހަގީގީ މާނައިގައި ސިޓީއެއްގެ ދަރަޖަ ދިނުމަށް ސަރުކާރުން ފެއްޓެވި މަސައްކަތް މިހާ ކާމިޔާބުކޮށް މިނިންމާ ލެވުނީ ސަކުސަމިޓާ ގުޅިގެންނޭ ދެންނެވުމަކީ މިމަސައްކަތުގައި ޝާމިލްވެ އުޅުނު އެންމެހާ ފަންތީގެ ކުދިބޮޑު އެންމެހައި ފަރާތްތަކަށް ރައްދުކުރާ ކުޑައިމިސް ބަހަކަށް ނުވާނެއެވެ.\nމީގެ ކުރީން ސާކުސަމިޓު ބޭއްވޭ ފަހަރުތަކުގައި އެކަމުން އުފާވެރިކަމެއް ލިބިދެނީ ހަމައެކަނި ވަކިބަޔަކަށެވެ. މަދު ބަޔަކަށެވެ. މާލޭގައި މެނުވީ މިފަދަ ކަމެއް ބޭއްވުމަކީ ހުވަފެނުން މެނުވީ ދުށްކަމެއް ނޫނެވެ. ރާއްޖެތެރެއަކީ މިފަދަ ކަމެއް ކުރުމަށް އެކަށީގެންވާ ތަނެއް ނޫންކަމުގައި ދުށްދުވަސް އެކަމަކު މިއަދު މިވަނީ މާޟީވެފައެވެ. މާލެއެކޭ އެއްގޮތަށް މުޅިރާއްޖޭގެ އެންމެހައި ކަންކޮޅުތަކަކީވެސް މިކަމަށް އެކަށީގެންވާ ތަންތަންކަން މިއަދު މިވަނީ އަންގައިދީފައެވެ. ތަޖުރިބާއިންނެވެ. ” މީހުން މީހުންނަށްވަނީ ، މީހުން މީހުންނަށް ހެދީމައޭ” ބުނެވޭ ބީދައިން ތަންތަން ތަންތަނަށްވަނީވެސް ، ތަންތަނަށް ހެދީމަކަން މިއަދު މިވަނީ އެނގިފައެވެ. އެއްކަލަ ނޭޅޭނެ ކަމުގައި ބުނި ހޮޅިތަކާއި އެއާޕޯޓުގެ އިތުރުން މުޅި މިސަރަހައްދުގައި ހުރި އެންމެ ފުރިހަމަ ކޮންވެންޝަން ސެންޓަރވެސް ސުންގަޑިއަށް ނިންމާ ލެވުނީއެވެ. ސަރުކާރުގެ ވިސްނެވުމަަށް ރައްޔިތުން މިދިން ތަރުޙީބަކީ ލާމަސީލު މިސާލެކެވެ. ހުޅުލޭގެ އެއަރޕޯޓަށްފަހު އެންމެ ގިނަ ބަޔަކު މިހާތަނަށް އޮހޮރާލި ދަލުގެ އަގު މިއަދު މިލިބެނީ ހިންހަމަ ޖެހުމާއެކުގައެވެ. މުޅި ރާއްޖޭގެ އެންމެހައި ކަންކޮޅުތަކުން މިއަދު ނަލަ، ނަލައަށް ފެންވަރައި ޒީނަތްތެރިވެގެން އެންމެ ކަތުން އެތިބަ ދަނީ ” އަފިރިންގެ ސިޓީ ” ދެކިލާށެވެ. އެކަމަކު އެއީ އަޅުގަނޑުމެން އެންމެންގެ ސިޓީއެވެ. މާލެ މާލެއަކަށްވީވެސް އެންމެންގެ މާލެއަކަށް ވީމައެވެ. ފުރުސަތުތައް ފަހިކޮށް ދެވުނީމައެވެ. މިއަދު އައްޑޫއެވަނީ ސިޓީއަކަށް ވެފައެވެ. ފުއައްމުލައް އެވަނީ ތަރައްގީގައި ފިޔަލައި އުދުހެން ތައްޔާރުވެފައެވެ. ޝުކުރު ޙައްގީ ހަމަ ﷲ ސުބުޙާނަހޫ ވަތަޢާލާއަށެވެ. އެކަލާންގެއީ އަހަރެމެންނަށް މިފަދަ ވިސްނުމާއި ކެއްތެރިކަމާ ، ހިކުމަތްތެރިކަން އެކުލެވިގެންވާ ވެރިޔަކު ދެއްކެވި އިލާހެވެ.\nބައެއްގެ ނުރުހުމާ ބަދުބަސްތައް ރާއްޖޭގެ ވެރިއަކަށް ފާޅުގައި އިއްވަމުންދިޔަ މިފަދަ ދުވަސްތަކެއް މިރާއްޖެ ނުދެކޭއިރު ހިތުގެ ލޯތްބާއި އިޚުލާސްތެރި ކަމާއެކު ރައްޔިތުންނަށް ހޭހަން ކުރެއްވުމުގައި އެންމެހައި ވަގުތުތައް މުރާލިކަމާއިއެކު ދެގޮތެއްނުވެ ރައްޔިތުންނަށްޓަކައި ވަގުފު ކުރައްވާ މަދުވެރިޔަކު މެނުވީ ދުނިޔެ ދެކިފައި ނުވާކަމުގައި މިދަންނަވަނީ ފިސާރި ކެރި ހުރެގެންނެވެ. އޭގެ ސަބަބުން މިއަދު ރައްޔިތުންގެ ލޯތްބާއި އިޚުލާސްތެރި ހެޔޮދުޢާ ގައިމުވެސް ރައީސް ނަޝީދަށް އެދަނީ ކޮޅުނެއްކޮޅަށް ލިބިވަޑައި ގަންނަވަމުންނެވެ. އިހްތިރާމްއާއި އެކު ހިތުގެ އެންމެ ފުންމިނުން މިއަދު ރައްޔިތުން އެގެންދަނީ އެމަނިކުފާނަށް ސަނާކިޔަމުންނެވެ. މިއަކީ އޮޅުވާލެވޭނެ ހަގީގަތެއް ނޫނެވެ. ރާއްޖޭގެ އިތުރުން ބޭރުންވެސް އެއޮހެނީ ހަމަ ތާރީފުގެ ބަސްތަކެވެ. ކިތަންމެ އަހާލަން ހިތްގައިމު ނަމަވެސް…\nހަސަދަވެރިކަމާ ، ޣައިރަތްތެރި ކަމުން ފުރިފައިވާ ހިތްތަކަކަށް މިމަންޒަރުތަކާއި އަޑުތައް ދުށުމާއި ، އެހުމަކީ އިންތިހާއަށް ހިތްދަތި އަސަރުތަކެއް ކުރާކަމެއް ކަމުން ހެއްދެވިހައި ދޮގުތަކެއް ހަދައި އެގެންދަނީ މިހަގީގަތް ތަކުގެ މައްޗަށް ފަސްއެޅޭތޯ ބޭކާރު މަސައްކަތް ތަކެއް ކުރަމުންނެވެ. ނުހަނު އަސަރާއެކުގައެވެ. އެހާމެ ވޭންއުފުލަމުންވެސް މެއެވެ. މިއަދުގެ މިއުފާވެރި މަންޒަރު އުފާވާޒަމާން ދެކިލުމަކީ އެއުރެންގެ ހިތްތަކާއި މެޔަށް ކެއްނުވާވަރުގެ އަނިޔާތައް ލިބިދެނިވި ކަމެއް ކަމުގައި މިއަދު އެވަނީ ވެފައެވެ. ” ނުވާނެ ، ނުކުރެވޭނެ ، ނޭޅޭނެ ، ގަނބަނީ، ރެނދުލަނީ ފަދަ އަޑުތައް ނެރެނެރެ އެއުރެންގެ ކަރުން ހަންދިޔަ ދިޔަހެން ކަންކަން އެބުނާގޮތާ އިދިކޮޅަށް ހިނގަމުންގޮސް މިއަދުދެން އިތުރަށް ރުޅިޔާއި ނަފުރަތުގެ ކަޅިއެއް އެއްލުމަކީވެސް އުނދަގޫ ކަމަކަށް ވުމުން އެންމެ ފަހުން ” އަމުދަކުން ތިއައީ މާކުރީން އަހަރެމެންގެ މުސްކުޅި ބޭބެ ކުރާން ހިތުލައި ހުވަފެނުގައި ދުށްކަމެކޭ ” ބުނެލާފައި ހިންހަމަ ޖައްސާލުން ނޫންގޮތެއް އެތިބީ ނުފެނިފައެވެ. މިފަދަ އުފާވެރި އަދި އެންމެންހެން މިއުފަލުގައި ބައިވެރިވެ ނަށާއިރު ނިސްބަތުން ކިތަންމެ މަދުނަމަވެސް ހަސަދައިގެ އަޖަލުގައި ޖެހިފައި އެތިބަ މީހުންނަކީވެސް ހަމަ އަޅުގަނޑުމެންގެ އަޚުންނާއި އުޚުތުންނެވެ. އެމީހުންނަށްވެސް ﷲ ތަޢާލާ ހެޔޮގޮތާއި ތެދުމަގު ދެއްކެވުންއެދި އަޅުގަނޑުމެން ދުއާކުރަމެވެ. މިގައުމުގައި ހާއުފާވެރި ކަމާއެކު ހިތްހެޔޮވެ އެކުވެރި ކަމުގައި އަޅުގަނޑުމެންނާއި ބައިވެރިވެ މިކަހަލަ ސިޓީތައް ހަދައި އެންމެހައި ކަންކޮޅުތަކަށް މިތަރައްގީ ގެނައުމުގައި އެވެރިންގެ ހިއްސާވެސް އަޅުގަނޑުމެން ބޭނުމެވެ. މިއަދުގެ ސަރުކާރުގައި ވިސްނުމެއް އެބައޮތެވެ. ހެވިކަމާއި ، ހުނަރުވެރިކަން އެބަހުއްޓެވެ. ރައީސް ނަޝީދުގެ އަމިއްލަ އެދުމެއް ނެތެވެ. އެދިވަޑައި ގަންނަވަނީ އެމަނިކުފާނުންގެ މި އަނެއް ދިވެހިރާއްޖޭގައި އެންމެހައި ކަތުން ހާއުފަލުގައި މިލިގެން އުފާކުރުމަށެވެ. މާތަކުން ފޮނިބޮއެ ލައްޒަތު ލިބިގަތުމަށެވެ. ދެދުނިޔޭގެ ބާއްޖަވެރިކަން އެންމެހައި ދިވެހީންނަށް މިންވަރު ކުރެއްވުމެވެ. އުފާވާ ޒަމާނޭ އުފާވެރިވި ރާގޭ ކިޔަމުން މާޒީގެ ހިރަފުސްތަކުން ސަލާމަތްވެ އެންމެން އެކުގައި ހިގައި ކުރިއަރައި ދިއުމެވެ.


ފުއްޕާމޭގެ ކެންސަރު : ދުންފަތުގެ މިތުރު | ބަލިތައް | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ބަލިތައް ފުއްޕާމޭގެ ކެންސަރު : ދުންފަތުގެ މިތުރު\nދުންފަތުގެ އިސްތިޢުމާލުކުރުން ހުއްޓާލުމުން، ނުވަތަ މަދުކުރުން، މިބަލިޖެހުމަށް އޮންނަ ފުރުޞަތު މަދުވާކަމަށްވެސް ވަނީ ހާމަވެފައެވެ.\nފުއްޕާމޭގެ ކެންސަރުގެ ދެބާވަތެއްވެއެވެ. އެއީ ކުދިސެލްތަކުގެ ކެންސަރާއި،(ސްމޯލް ސެލް ލަންގުކެންސަރ ) ކުދިނޫން ސެލްތަކުގެ( ނަންސްމޯލް ސެލް ލަންގުކެންސަރ ) ކެންސަރެވެ.\nބަލިޖެހިފައިވާ މިންވަރެއްގެ ބޮޑުކަމާއި، ފަރުވާކުރުމުގައި ގެންގުޅެންވީ މިންގަނޑުތައް ބެލެނީ، ކޮންމެ ވައްތަރެއްގައިވެސް، ކެންސަރުޖެހުމުން ހުންނަ ޓިއުމަރ ގެ ވައްތަރުތައް ދިރާސާކުރުމަށްފަހުގައެވެ. ފުއްޕާމޭގެ ކެންސަރުގެ ގިނަ ޙާލަތްތަކުގައި، ކެންސަރު ވަރަށް އަވަހަށް ފެތުރިގެންދެއެވެ. މިއީ ވަރަށް މުހިއްމު ގުނަވަނަކަށް ވުމާއިއެކު، ފުއްޕާމޭގެ ކެންސަރުއޭގެ ކުރީކޮޅުގައިދެނެގަނެ، އެކަމަށް ފަރުވާކުރުމަކީ މުހިއްމުކަމެކެވެ.\nބަލިޖެހުމުގެ ފުރުޞަތު އެންމެބޮޑީ ކޮންބަޔަކަށް؟\nޢުމުރުގެ ފުރާއަށް ބަލާއިރު، މިބަލިޖެހުމުގެ ނުރައްކާ އެންމެބޮޑަށް އުޅެނީ، 60 އާއި 65 ދޭތެރޭގައެވެ. އަންހެނުންނަށް ބަލާއިރު ވަކިން ޚާއްޞަކޮށް 70 އަހަރުގެ މީހުން ފާހަގަކުރެވެއެވެ. ދުންފަތުގެ ބޭނުންކުރާ މީހުންނަށް ، ފުއްޕާމޭގެ ކެންސަރުޖެހުމަށް އޮންނަ ފުރުޞަތު، އޭގެ ބޭނުންނުކުރާ މީހުންނަށް އޮންނަ ވަރަށް ވުރެ، 10-17 ގުނައާއި ދެމެދު މިންވަރަކަށް އިތުރެވެ. އަދި މިކަމުގެ ނުރައްކާތެރިކަން، ދުވާލެއްގެ މައްޗަށް ދުންފަތުގެ ބޭނުންކުރާ މިންވަރު އިތުރުވާވަރަކަށާއި، އެކަން ކުރަމުން އަންނަ މުއްދަތު އިތުރުވާ މިންވަރަކަށް ބޮޑުވެއެވެ. ބައެއް ދިރާސާތަކުން ހާމަވެފައިވާ ގޮތުގައި، އެފްރިކާ-އެމެރިކާ ނަސްލުގެ މީހުންގެ ތެރޭގައި ފުއްޕާމޭގެ ކެންސަރު ޖެހޭމިންވަރު އެނޫން މީހުންނަށްވުރެ އިތުރެވެ.\nދުންފަތުގެ އިސްތިޢުމާލުކުރާ ތަންތަނުގައި، އޭގެ ދުމުގެ އަސަރުކުރާ ފަށުގައި ތިބޭމީހުންނަށް، ކެންސަރުޖެހޭކަމަށް ބެލެވޭ މިންވަރު އުޅެނީ، އެނޫން މީހުންނަށްވުރެ، 30 އިންސައްތަ މަތީގައެވެ. އަދި ސިގެރެޓްބޮއިފައި އަނގައިން ދޫކޮށްލާ ދުމަށް ހުށަހެޅުމަށްވުރެ، ސީދާ ސިގެރެޓުން އަރަމުންދާ ދުމުން އަސަރުކުރާ ފަށުގައި ތިބޭމީހުންނަށް އެކަމުން ލިބޭ ގެއްލުން ބޮޑުކަމަށް ބެލެވެއެވެ.\nޖައްވުނުސާފުވުމާއި، ގޭސްތަކުން ކުރާ އަސަރުން، ކެންސަރުޖެހޭ ނިސްބަތް އެހާ ބޮޑުނޫންކަމުގައިވިޔަސް އެއީވެސް ކެންސަރުޖެހުމަށް މެދުވެރިވެދާނެ ސަބަބެކެވެ. މިސާލަކަށް އަލިފާންނުހިފާ ވައްތަރުއެއްޗެހި ހެދުމަށް ބޭނުންކުރާ މާއްދާއެއްކަމުގައިވާ، އެސްބެސްޓޯސްބޭނުންކޮށްގެން ތަކެތިއުފައްދާ ކާރުޚާނާއެއްގައި، މަސައްކަތްކުރާ މީހަކަށް، ފުއްޕާމޭގެ ކެންސަރު ޖެހިދާނެކަމަށް ބެލެވޭ މިންވަރު އާދައިގެ ތަންތާގައި މަސައްކަތްކުރާ މީހުންނަށްވުރެ5ގުނަ އިތުރެވެ.\nގިނަ ޙާލަތްތަކުގައި، ކެންސަރުގެ ޢަލާމާތްތައް ފެންނަން ފަށަނީ، ބަލިޖެހޭތާ، ނުވަތަ ކެންސަރު ފެތުރެންފެށޭތާ ގިނަދުވަސްތަކެއް ފަހުންނެވެ. ކެންސަރުގެ ސަބަބުން، ފުއްޕާމެއަށް ބަދަލުތައް ގެންނަން ފެށުމުން ފެންނާނެ ކަންކަން ތިރީގައި އެވަނީއެވެ.\n- މާއަވަހަށް ވަރުބަލިވުން\n- މޫނު ނުވަތަ ކަނދުރާ ދުޅަވުން\n- ކުއްލިކުއްލިއަށް ބޮލުގައިރިއްސުން\n- ކަށީގައި ރިއްސުން\n- މާބޮޑަށް ލުއިވުން\n- މެޔާއި، ކޮނޑާއި، އަތުގައި ރިއްސުން\n- ނިއުމޯނިޔާޖެހުން ތަކުރާރުވުން، ނުވަތަ ވައިނޮޅީގެ ދެކަފި ( ބްރޮންކައި) ދުޅަވުން\n- ކެއްސުން، އަދި ކެއްސާއިރު އަންނަ އަރިދަފުހުގައި ލޭހުރުން\n- ނޭވާލުމަށް އުނދަގޫވުން ( ނޭވާލާއިރު، ތުމުން ފުމޭ ކަހަލަ އަޑެއްހުރުން)، ނޭވާކުރުވުން،\nފުއްޕާމޭގެ ކެންސަރު ދެނެގަތުމަށް ވަކި ޤަވާޢިދަކުން ކުރެވޭ ޓެސްޓުތަކެއް ނުހުރެއެވެ. ނަމަވެސް، އެކްސް-ރޭ އިންނާއި، އަރިދަފުސް ޓެސްޓުކޮށްގެން، ކެންސަރު ޖެހިފައިހުރިކަން ތަންކޮޅެއް ކުރީބައިގައި ހޯދިދާނެއެވެ. ދުންފަތުގެ އިސްތިޢުމާލުކުރާކަމަށްވާނަމަ، މިޓެސްޓުތައް ކުރުމަށް ޑޮކްޓަރުން އިރުޝާދުދެއެވެ. ފުއްޕާމޭގެ ކެންސަރަށް ޝައްކުކުރެވޭނަމަ، އެކަން ބެލުމަށް އެންމެފުރަތަމަވެސް، ކުރެވޭ ކަމަކީ އެކްސްރޭ ނެގުމެވެ.


ޑިސެމްބަރުގައި އާންމުންނަށް ބޫސްޓާ ޝޮޓް ދޭން ފަށަނީ\n27 ނޮވެންބަރު 2021 - 11:25 0\nކޮވިޑް ވެކްސިން މީހަކަށް ދެނީ: އަންނަ މަހު ބޫސްޓާ ޑޯޒް ދޭން ފަށާނެ\nއަންނަ ޑިސެމްބަރު މަހުގެ ތެރޭގައި އާންމުންނަށް ކޮވިޑް ވެކްސިންގެ ބޫސްޓާ ޝޮޓް ދޭން ފަށާނެ ކަމަށް ރައީސް އިބްރާހިމް މުހައްމަދު ސޯލިހު މިއަދު އިއުލާން ކުރައްވައިފި އެވެ.\nރާއްޖޭގެ ބޮޑު އާބާދީއެއް ކޮވިޑް ވެކްސިންގެ ދެ ޑޯޒް މިހާރު ފުރިހަމަކޮށްފައިވާއިރު, ބޫސްޓާ ޑޯޒް ވެސް ޖަހަން ވަނީ ފަށާފަ އެވެ. އެގޮތުން, 50 އަހަރުން މަތީގެ މީހުންނަށް ބޫސްޓާ ޑޯޒް ވަނީ ޖަހަން ފަށާފަ އެވެ.\nރައީސް ސޯލިހު މިއަދު ކުރެއްވި ޓްވީޓެއްގައި ވިދާޅުވީ ހެލްތްކެއާ, ޓޫރިޒަމް އަދި އެއާޕޯޓްގެ ފްރަންޓްލައިންގައި ހަރަކާތްތެރިވާ މީހުންނަށް ވެސް ބޫސްޓާ ޝޮޓް ދިނުން އަންނަ ހަފުތާ ފަށާނެ ކަމަށެވެ. އަދި ޑިސެމްބަރު މަހުގެ މެދު ތެރޭގައި އާންމު ރައްޔިތުންނަށް ބޫސްޓާ ޝޮޓް ދިނުން ވެސް ފައްޓަވާނެ ކަމަށް ރައީސް ވިދާޅުވި އެވެ.\n"ޝަރުތު ހަމަވާ މީހުން ވީއެންމެ އަވަހަކަށް ބޫސްޓާ ޝޮޓް ޖެހުމަށް އަޅުގަނޑު އިލްތިމާސްކުރަން," ރައީސް ވިދާޅުވި އެވެ.\nއެޗްޕީއޭއިން އިއްޔެ އާންމުކޮށްފައިވާ ތަފާސްހިސާބުތަކަށް ބަލާއިރު މިހާތަނަށް 9058 މީހުން ވަނީ ކޮވިޑް ވެކްސިންގެ ބޫސްޓާ ޑޯޒް ފުރިހަމަކޮށްފަ އެވެ.\nބޫސްޓާ ޑޯޒް ޖަހަން ޝަރުތު ހަމަވާ ފަރާތްތަކަށް ހެނދުނު 9:00 އިން މެންދުރު 2:00 އަށް އޭޑީކޭ ހޮސްޕިޓަލުންނާއި ހުޅުމާލެ ހޮސްޕިޓަލުން ވެކްސިން ޖެހޭނެ އެވެ. އަދި ހެނދުނު 10:00 އިން މެންދުރު 12:00 އަށް ވިލިމާލެ ހޮސްޕިޓަލުން ވެސް ތިންވަނަ ޑޯޒް ޖެހޭނެ ކަމަށް ވެސް އެޗްޕީއޭއިން ބުނެ އެވެ.\nރައީސް ސޯލިހު ވަނީ މިހާރު ފެނިގައިވާ އާ ކޮވިޑްގެ "އޮމިކްރޮން" އަކީ ރާއްޖެއަށް ވަރަށް ބޮޑު ކަންބޮޑުވުމެއް ކަމަށާއި އެކަމުން ސަލާމަތްވުމަށް އަޅާނެ ފިޔަވަޅުތަކާމެދު މިއަދު މަޝްވަރާ ކުރައްވާނެކަން ހާމަ ކުރައްވާފަ އެވެ.\nމި އާ ވޭރިއަންޓު އެންމެ ފުރަތަމަ ރިޕޯޓުކޮށްފައިވަނީ ދެކުނު އެފްރިކާ އިންނެވެ. ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯއިން އިއްޔެ ވަނީ މި ވޭރިއެންޓުގެ ނުރައްކާ ވަރަށް ބޮޑުކަމަށް ބުނެފަ އެވެ.\n"މިހާތަނަށް ކުރި ދިރާސާތަކުން ފެންނަ ގޮތުގައި މި ވޭރިއެންޓުގައި ގިނަ މިއުޓޭޝަންތައް އެކުލެވޭ. އެހެންވެ، އިތުރު ދިރާސާތައް ކުރަން ޖެހޭ. މިއުޓޭޝަންތަކާ ގުޅޭ އިތުރު މައުލޫމާތު ހޯދައި، އޭގެ ސަބަބުން ބަލި ފެތުރޭ ހަލުވި މިނަށް އަދި ބަލީގައި ސީރިއަސްވާ މިންވަރަށް ބަދަލު އާދޭތޯ ބަލަމުން ދާނެ،" ޑަބްލިޔުއެޗްއޯއިން ހުކުރު ދުވަހު ބުންޏެވެ.\nދެކުނު އެފްރިކާގެ އިތުރުން، އެ ވޭރިއަންޓު މިހާތަނަށް ފެނުނު ގައުމު ތަކުގެ ތެރޭގައި ބޮޓްސްވާނާ، ބެލްޖިއަމް އަދި ހޮންގްކޮންގް ހިމެނެ އެވެ.\nކުރިން ކޮވިޑު ޖެހުނު މީހުންނަށް ބަލި އަނެއްކާ ވެސް ޖެހުމުގެ ފުރުސަތު މި ވޭރިއެންޓާއެކު ބޮޑުކަމަށް ވެސް ބުނެ އެވެ.\nއެއާއެކު ޔޫރަޕްގެ ގައުމުތަކުން މިހާރު ވެސް ވަނީ ދެކުނު އެފްރިކާ އަށް ދަތުރުކުރުން މަނާކުރަން ފަށާފަ އެވެ. ސިންގަޕޫރާއި މެލޭޝިއާ އިން ބުނީ އެފްރިކާގެ ހަތް ގައުމަކުން ދަތުރުކުރުން ލިމިޓު ކުރާނެ ކަމަށެވެ.\nމިއަދު ހެނދުނު ސްރީ ލަންކާއިން ވަނީ ދެކުނު އެފްރިކާ، ބޮޓްސްވާނާ، ލެސޯތޯ، ނެމީބިއާ، ޒިމްބާބުވޭގެ އިތުރުން ސްވާޒީލޭންޑަށް ދަތުރުކޮށްފައިވާ މީހުން 14 ދުވަހުގެ ކަރަންޓީނު ފުރިހަމަކުރަން ޖެހޭނެ ކަމަށް އިއުލާނުކޮށްފަ އެވެ.


ދިވެހި 24 ދަރިވަރަކަށް ޖަޕާނުން މަތީ ތައުލީމު ހާސިލު ކުރުމުގެ ފުރުސަތު ދީފި – Haftha\nSat, 24 October, 2020, 12:41 am\nޖަޕާނުން ރާއްޖޭގެ 24 ދަރިވަރަކަށް ސްކޮލާޝިޕް ދިނުމުގެ އެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން -- ފޮޓޯ: ފޮރިން މިނިސްޓްރީ\nދިވެހި 24 ދަރިވަރަކަށް ޖަޕާނުން މަތީ ތައުލީމު ހާސިލު ކުރުމުގެ ފުރުސަތު ދީފި\nރާއްޖޭގެ ދަރިވަރުންނަށް ސްކޮލާޝިޕް ދިނުމުގެ އެއްބަސްވުމެއްގައި ރާއްޖެ އާއި ޖަޕާނާ ދެމެދު އެއްބަސްވުމެއްގައި މިއަދު ސޮއިކޮށްފި އެވެ.\nފޮރިން މިނިސްޓްރީގައި ބޭއްވި ރަސްމިއްޔާތެއްގައި އެކަމާ ގުޅޭ އެއްބަސްވުމުގައި ރާއްޖޭގެ ފަރާތުން ސޮއިކުރެއްވީ ފޮރިން މިނިސްޓަރު އަބްދުﷲ ޝާހިދެވެ. ޖަޕާނުގެ ފަރާތުން ސޮއިކުރެއްވީ ޖަޕާނުން ރާއްޖެއަށް ކަނޑައަޅާފައި ހުންނަވާ ސަފީރު ކެއިކޯ ޔަނާއީ އެވެ.\nފޮރިން މިނިސްޓްރީން ބުނީ، މި އެއްބަސްވުމުގެ ދަށުން ހަތަރު އަހަރުގެ މުއްދަތަށް، ކޮންމެ އަހަރަކު ދިވެހި ހަ ދަރިވަރަކަށް މަތީ ތައުލީމް ހާސިލްކުރުމަށް ޖަޕާނަށް ދިއުމަށް ފުރުސަތު ލިބޭނެ އެވެ. އަދި މި ސްކޮލާޝިޕްތަކަކީ 19 މިލިއަން ރުފިޔާގެ އަގުހުރި ސްކޮލަޝިޕްތަކެއް ކަމަށް ފޮރިން މިނިސްޓްރީން ބުނެ އެވެ.\nމި ރަސްމިއްޔާތުގައި މިނިސްޓަރު ޝާހިދު ވިދާޅުވީ މިއީ ރައީސް އިބްރާހީމް މުހައްމަދު ސޯލިހު މިދިޔަ އަހަރުގެ އޮކްޓޯބަރު މަހުގެ ތެރޭގައި ޖަޕާނަށް ކުރެއްވި ދަތުރުފުޅުގައި ދެ ގައުމުގެ ދެމެދު މަޝްވަރާކުރެވުނު މުހިއްމު ކަންތައްތަކުގެ ތެރޭގައި ހިމެނޭ ކަމެއް ކަމަށެވެ. އަދި މިއަދު މިކަން ހަގީގަތަކަށް ވެގެންދާކަމީ ދެ ގައުމުގެ ދެމެދު އޮތް ގާތް ގުޅުން ވަރަށް ރަނގަޅަށް ސިފަކޮށްދޭ ކަމެއް ކަމަށް ވިދާޅުވި އެވެ.\nރާއްޖޭގެ އިގުތިސޯދީ އަދި އިޖުތިމާއީ ތަރައްގީގައި ޖަޕާނަކީ އަބަދުވެސް ވަރަށް މުހިއްމު ދައުރެއް އަދާކުރާ ބައިވެރިއެއްކަން ފާހަގަކުރައްވާ މިނިސްޓަރު އިތުރަށް ވިދާޅުވީ، ވަކިން ހާއްސަކޮށް އިންސާނީ ވަސީލަތް ތަރައްގީކުރުމާއި ތިމާވެއްޓާއި ތައުލީމީ ދާއިރާ އާއި މަސްވެރިކަމުގެ ސިނާއަތް ތަރައްގީކުރުމަށް ޖަޕާނުން ބޮޑެތި އެހީތެރިކަމެއް ފޯރުކޮށްދެމުން އަންނަ ކަމަށެވެ.\nޖަޕާނުން ދަނީ ރާއްޖެއަށް އެކި ދާއިރާތަކުން ދީލަތި އެހީތެރިކަން ފޯރުކޮށްދެމުންނެވެ. އެގޮތުން ކޮވިޑް-19 އާ ގުޅިގެން ޔުނިސެފް މެދުވެރިކޮށް 356،400 އެމެރިކާ ޑޮލަރުގެ އެހީ އަކާއި ރެޑްކްރެސެންޓް މެދުވެރިކޮށް 185،000 އެމެރިކާ ޑޮލަރުގެ އެހީއެއްގެ އިތުރުން ޔޫއެންޑީޕީ މެދުވެރިކޮށް 1.4 މިލިއަން އެމެރިކާ ޑޮލަރުގެ އެހީ އެއް ވެސް އެގައުމުން ވަނީ ފޯރުކޮށްދީފަ އެވެ.\nފާހަގަ: ރާއްޖެ - ޖަޕާން, މަތީ ތައުލީމް, ފޮރިން މިނިސްޓަރު އަބްދުﷲ ޝާހިދު, ފޮރިން މިނިސްޓްރީ, ސްކޮލަޝިޕް ފުރުސަތު


ލޯތްބަށްޓަކައި އަހަރެން ހުވާ މަރުވެސް ވެދާނަމޭ – Esfiya\nFeatured ހިތާމަ އުފެއްދުންތެރި ލިޔުން އެހެނިހެން ލޯބި2days ago\nމާޒީގެ ހަނދާންތައް ސިކުނޑި އަށް ވެރިވުމުގެ ކުރިން ޖަޒްލާ ދެފަރާތަށް ބޯ ހޫރުވައިލިއެވެ. ގިނައިރު މަޑުކުރަން ނުހަދާ އެނދުން ތެދުވިއެވެ. ފާހަނާއަށް ވަން ޖަޒްލާ އަވަހަށްމޫނު ދޮވެލައި އިސްތަށިގަނޑު ވޫލްކޮޅަކުން އައްސައިލިއެވެ. ޖަޒްލާގެ ސިކުނޑި އަށް އަތްގަދަ ކުރަން މަސައްކަތް ކުރަމުން ދިޔަ މާޒީގެ އެކި ހަނދާން ތަކުން ދުރު ވުމަށް އޭޏަ ބޭނުންވީ ކޮފީ އެއް ބޯލުމަށެވެ. ޖަޒްލާ ކޮފީ އެއް ހަދަން ވެގެން ކޮޓަރިން ނުކުތް އިރު ސޯފާގައި ޝިފާނާ ޓީވީ ބަަލަން ހުއްޓެވެ. ޓީވީ އިން ދައްކަމުން ދިޔައީ ކައްކާ ޕްރޮގްރާމެކެވެ.\n“މަންމާ އަޅެ ޗީޒް ކޭކް ހަދާ ގޮތްތަ އެ ދައްކަނީ؟”\nޓީވީ އަށް ނަޒަރެއް ދިނުމަށްފަހު ބަދިގެއަށް ވަންނަން ދިޔަ ޖަޒްލާ އަހައިލިއެވެ.\n“އާނ. ޓީވީ އިން ޗީޒް ކޭކު ހަދާގޮތް ދެއްކީމަ މި ހިތަށް އަރަނީ މިއަދު ނިމް ސްކޫލުން އަންނަން ވާއިރަށް ޗީޒް ކޭކެއް ހަދާލން ވިއްޔޭ. އެދުވަހު އަަލަމާރި އަށްލީ ޗީޒް ކޮޅު އަދި އޮންނާނެދޯ ދަރިފުޅާ”\nޖަޒްލާގެ ސުވާލަށް ޖަވާބުދެމުން ޝިފާނާ ސުވާލުކޮށްލިއެވެ.\n“އެދުވަހުގެ ފަހުން އަދި ޗީޒް ލައިގެން އެއްޗެއް ނަހަދަން.އެހެންވީމަ އޮންނާނެ. މަންމަ ވެސް މިހާރު މޮޅު ޝެފަކަށް ވެއްޖެ ”\nޖަޒްލާގެ ޖުމްލަ ނިންމާލީ މަންމަ އާއި ސަމާސާ އެއް ކޮށްލައިފައެވެ.\n“ހޫނ ދެން ގޯނި ފުލަށް ނުލިޔަސް ހެވޭ. ”\nއެހެން ބުނެލި ޝިފާނާގެ އަނގައިން މަޑު ހުނުމެއްގެ އަޑު ބޭރުވިއެވެ.\nޖަޒްލާ ބަދިގެއަށްވަދެ ފެން ހޫނު ކުރާ ޖަގު ޖެއްސިއެވެ. އަދި ކަބަޑުން ކޮފީ ޕެކެޓެއް ނަގައި ކޮފީ ތަށި ގިރަން ރެޑީ ކޮށްލިއެވެ. ކޮފީތަށި ހިފައިގެން ޖަޒްލާ ވަނީ ކޮޓަރިޔަށެވެ. ކޮފީ ތަށި ސްޓަޑީ ޓޭބަލް މަތީ ބެހެއްޓުމަށްފަހު ޖަޒްލާ ފޯނު ނަގައި ޑާޓާ ޖަައްސައިލިއެވެ. އެކި ގްރޫޕް ތަކުން ނޮޓިފިކޭޝަން ތަށް އަންނަމުން ދިޔައެވެ. ކެނޑިނޭޅި ކުލާސް ވައިބާރ ގްރޫޕް އިން މެސްޖް އަންނާތީ ޖަޒްލާ ވައިބާރ އަށް ވަދެ ކްލާސް ކުދިން ގްރޫޕް ބަލައިލިއެވެ. އެންމެން މިރޭ އޮލިމްޕަަހަށް ދާން ރާވަނީއެވެ.\n” ޖޭޒް ހިނގާބަ އަހަރެމެންނާ އެކީ އޮލިމްޕަހަށް ދާން.”\nޖަޒްލާ އޮންލައިން ވިކަން އިނގުމާއެކު އީރަމް އެދުނެވެ.\n“އަހަރެން3ޓިކެޓު ވެސްނަގައިފިން ޖޭޒް ދާނެކަމަށް.”\nޖަޒްލާއަށް ރިޕްލައި ނުކުރެވެނީސް އަނެއްކައި ޢީރަމް މެސެޖު ކުރިއެވެ.\nއީރަމްގެ މެސްޖަށް ރިޕްލައި ކުރާނެ ގޮތެއް ނޭނގިފައި ޖަޒްލާ އިނެވެ. ބިޒީ އޭ ބުންޏަސްގަބޫލެއް ނުކުރާނެއެވެ. މަންމަގެ ރައްޓިއްސެއްގެ ދަރިއަކު ބަލން ޖެހިގެންނޭ ބުނެފި ނަމަ އެއީ ކާކުތޯ އަދި އެ ހުރިހާ ވަރެއް އޮޅުން ފިލުވަން އެމީހުން ބޭނުންވާނެއެވެ. އެކުވެރިންނަށް މިގޮތަށް އޮޅުވައިލުމަކީ ޖަޒްލާ ވެސް ބޭނުންވާ ގޮތެއް ނޫނެވެ. ނަމަވެސް މިއަދު އެ ނޫން ރާސްތާ އެއް އޭނާ އަށް އެބައޮތް ހެއްޔެވެ؟ ކުއްޖަކު ހުރެޔޭ ބުނެފި ނަމަ އެކުވެރިންގެ ސުވާލުތަށް ގިނަވާނެއެވެ. އަހާނެ ވާހަކަ ހުސް ނުވާނެއެވެ. އެހުރިހާ ސުވާލަކަށް ޖަވާބުދީ މާޒީ ސޮފުހާތަށް އެކުވެރިންގެ ކުރިމަތީ ހުޅުވައިލުމަކީ އޭނާ އަށް ވާނެ ކަމެއް ނޫނެވެ. އަނެއްކާ އެ ހަގީގަތް އެނގުމަކީ އެކުވެރިން އޭނާ އާއި ދޭތެރޭ ދެކޭގޮތް ބަދަލުވެދާނެ ކަމެއްކަން އޭނާވެސް ގަބޫލު ކުރަން ޖެހެއެވެ. އެތައްބައެއްގެ ސަމާލުކަން ްއެކަމުގެ ސަބަބުން އޭނާއަށް ހުއްޓޭން ކަން ގައިމެވެ. ހައިރާން ކަމުގެ އެތައް ލޮލެއް އޭނާ އަށް އަމާޒު ވާނެއެވެ. ނުރުހުމުގެ ބަދުބަސްތައް މީހުން އޭނާއަށް އުކަން ފަށައިފާނެ ކަމުގެ ބިރު ވެސް ޖަޒްލާގެ ހިތުގައި ވެއެވެ.\nޚިޔާލީ ދުނިޔޭން ބޭރުވި ޖަޒްލާ ފޯނުގެ ސްކުރީނަށް ނަޒަރު ހިންގާލިއެވެ. އޭރު ޔަލްވީ ވެސް އީރަމް އާއި އެއްބައިގައި އޭނާ ސިނަމާ އަށް ދިޔުމަށް އެދިފައި އޮތެވެ. ނަމަވެސް ޖަޒްލާ އަށް ހަމަ އެ އިން ގޮތަށް ފޯނުގެ ސްކުރީނަށް ބަލަހައްޓައިގެން އިނދެވުނީއެވެ.\n“މިރޭ މަންމަގެ ފްރެންޑެއްގެ ދަރިފުޅު ބޭބީ ސިޓް ކުރަން ޖެހޭ. ސޯ ގައިޒް އައިމް ރިއަލީ ބިޒީ.”\nތުރުތުރު އަޅަމުން ދިޔަ އިނގިލި ތަކުން ޖަޒްލާ ޓައިޕް ކުރިއެވެ. ހަދާނެ ނުހަދާނެ ގޮތެއް ނޭނގުމުން އެންމެ ފަހުން ޝަބާ ގާތު ހެދި ދޮގު އޭނާ އެހެން ކުދިން ގާތުގައި ވެސް ހެދީ އެވެ. ކުށްވެރިކަމުގެ އިހުސާސް އައިސް ހަތރު ފަރާތުން އޭނަ ފިއްތާލަން މަސައްކަތް ކުރަމުން ދިޔައެވެ. އޭނާގެ ބޮޑު ދެލޮލަށް ކަރުނައިގެ މުތީތައް ޖަމާވީ އެކުވެރިން ގާތު އަނެއްްކާ ވެސް ދޮގެއް ހެދުމުންނެވެ.\nމިނޫން ދުވަހެއް އަންނާނެ ނަމައޭ ހިތާހިތާ ކިޔާލެވުނެވެ. ދުޢާ ކޮށްލެވުނީ އޭނާގެ އިހުސާސްތަކަށް ގަދަރުކުރާ ސިއްރުތައް ހިފަހައްޓަދޭނެ އެކުވެރިޔެއް ލިބޭތޯއެވެ. ހިތާމައިގެ ކޯރެއްގައި ފަތަމުން ދިޔަ ޖަޒްލާއަށް ހަމަބިމަށް އާދެވުނީ އޭނާގެ ފޯނުގެ އެލާރމްގެ އަޑުންނެވެ.\nނިއަމް ސްކޫލަށް ގެންދާ ގަޑި ޖެހެނީ ކަން އިނގުމުން އޭނާ އަވަސްވެ ގަތީ ކުޑަކުޑަ ނިއަމް އަށް ގޮވަން ދިޔުމަށެވެ. ދެތިން ފަހަރު އޭނާ ގޮވިއިރު ވެސް ނިއަން ނުތެދުވުމުން އެކުއްޖާގެ ބަނޑުގައި ޖަޒްލާ ގިލިގިލި ކޮށްޓައިލިއެވެ. ހެމުން ހެމުން ތެދުވި ނިއަމް ޖަޒްލާގެ ކަރުގައި އޮޅުލައިގަތެވެ. ޖަޒްލާ ފާހަނާއަށް ވަދެ ނިއަމް ފެންވަރުވާ ސްކޫލަށް ދާން ތައްޔާރު ކުރިއެވެ. މަޑުނޫ ކުލައިގެ ޔުނީފޯރމް ގައި ހުރި ނިއަމް ލޯބިކަމުން ހަމަ ކޮންމެ މީހަކު ވެސް މޮޑެލާ ހިތްވާނެއެވެ.\nޖަޒްލާ ތައްޔާރުވެލައިގެން ސިޓިންރޫމަށް ނިކުތް އިރު ނިއަމް ހުރީ މާމަ ކައިރީ ސޯފަގައެވެ.ނިއަމް އުރާލައިގެން ޖަޒްލާ މިސްރާބް ޖެހީ އެކުއްޖާ ސްކޫލަށް ގެން ދިޔުމަށެވެ.\nނިއަމް ސްކޫލަށް ލައިފައި ގެއަށް އައިސް ޖަޒްލާ އަވަސްވެގަތީ ހޯމްވޯރކްތައް ނިންމުމަށެވެ. ޝައުގުވެރި ކަމާއެކު ޖަޒްލާ ފިލާވަޅުތައް ހަދަމުން ދިޔައެވެ. ފިލާވަޅު ހަދާނިންމާލި ޖަޒްލާ ގެ ސިކުނޑިއަށް އިހުސާސް ކުރެވުނީ ވަރުބަލި ކަމެވެ. އެނދުމައްޗަށް އުއްޑުން ވެއްޓިގަތް ޖަޒްލާ ފޯނު ނަގައި ޑާޓާ ޖައްސައިލިއެވެ. އަދި ފޯނުން އެސްފިޔަ އަށް ވަދެ ވާހަކައެއް ކިޔަންފެށިއެވެ. އަބަދުވެސް ސިކުނޑި ތާޒާ ކޮށްލުމަށް ވާހަކަ ކިޔުމަކީ ޖަޒްލާގެ އާދައެކެވެ. ވަހަކައިކގެ ދުނިޔެއަށް ގެއްލި ހުސްވެފައި ހުރި ޖަޒްލާ އަށް ހޭވެރިކަނވީ އަނެއްކާވެސް އޭނާގެ ފޯނުނއެލާރމް ވުމުންނެވެ. ނިއަމް ބަލައި ދާގޑި ޖެހުނީ ކަނ އިނގުމން ޖަޒްލާ އަވަސްވެގަތީ ނިއަމް ބަލައި ދިޔުމަށެވެ.\nނިއަމް ގޮވައިގެން ސްކޫލުން ގެޔަށް އައި ޖަޒްލާ އަށް ފެނުނީ އެދިމާލަށް އަންނަމުން ދިޔަ ޝަބާއެވެ. “ޝެބީ” ޖަޒލްަގެ އަނގައިން ބޭރުވިއެވެ. ދަރިފުޅު ގޮވައިގެނ ްހުރުމުން ޖަޒްލާ ބޭނުންވީ ޝަބާ އަށް ފިލުމަށެވެ. އެހެން ކަމުން އޭނާ އެތާހުރި ފިހާރައެއްގެ ތެރެއަށް ދެމިގަތެވެ. ޖަޒްލާ ފަސް އެނބުރި ބަލައިލީ ޝަބާ ގެ ހިލަމެއްވޭތޯ އެވެ. އޭނާ އަށް ސިހުން ގެނުވި އެފިހާރ ތެރެއަށް ޝަބާ ވަންނަން އައި ތަން ފެނުމުންނެވެ.ޖަޒްލާ ނޫޑުލިސް އަދި ޕާސްތާ ހުރި ހަރެއްގެ ކައިރިޔަށް ޖެހިލުމަށްފހު އެތާހުރި އެއްޗިހި ބަލަ ކަމަށ ްހެދިގެން ހުއްޓެވެ. އޭރު އޭނާގެ ހިތް ތެޅޭވަރުން ހިވަނީ މޭފަޅާލައިފައި ނުކުމެދާނެ ހެންނެވެ. ދެއަތްތިލަ ފިނި ކަމުން ހިވަނި އައިސް ކިޔުބެހެންނެވެ. މާހައުލުގައި ރަސްކަން ކުރަމުން ދިޔަ އޭސީގެ ފިނިކަމާއެކުވެސް އޭނަގެ މޫނުގައި ދާތިކިތަށް ވިދާ ބަބުޅަން ފެށިއެވެ. ޝަބާ އަށް ފެނިދާނެތީ އޭނާ ހުރީ ފަސްއެނބުރި ބަލައިލަން ވެސް ނުކެރިފައެވެ.\nފިހާރައިގެ އެކި ދިމަ ދިމާ ބަލަމުން ދިޔަ ޝަބާ ހޯދަމުން ދިޔައީ ނޫޑުލިސް ޕެކެޓްތަކެވެ. އޭނ އެފިހާރައަށް އައީ ވެސް އެފިހާރައިގަ ހުންނަ ނޫޑުލިސް ވަރަށް އަގުހެވޭ މަންމަ ބުނުމުންނެވެ. ނޫޑުލިސް ޕެކެޓްތައް ހުރި ހަރު ފެނުމައެކު ޝަބާއެދިމާލަށް ހިނގައިގަތެވެ. އާދައިގެ ހިނގުމެއްްގައި ގޮސް ނޫޑުލިސް ހަރުތަށް ހުރި ތަނަށް އައިސް ހުއްޓުނު ޝަބާ ހައިރާންވީ ފެނުނު މަންޒަރަކުންނވެ.\nއޭނާ އަށް ފުރަގަސްދީގެން ކުޑަކުއްޖަކު އުރައިގެން ހުރި ޖަޒްލާ ފެނުމުންނެވެ. އެފަން އިސްތަށިގަނޑާއި ލައިގެން ހުރި ހެދުމުން އެއީ ޖަޒްލާ ކަން އޭނާ އަށް އިނގުނެވެ. ނަމަވެސް އޭނާގެ ހިތުގައި ސުވާލުގެ އޮށް އިންދުނީ ޖަޒްލާގެ އުރައިގެން ހުރި ހަތަރު އަހަރުގެ ކުޑަކުއްޖާ ފެނުމުންނެވެ. އެއީ ޖަޒްލާ ނޫން އެހެން މީހެއްބާއޭ ވެސް އޭނާގެ ހިތަށް އެރިއެވެ.\nގޮވަން ނުގޮވަން ހުރެފައި ޝަބާ ގޮވައިލިއެވެ.\nޝަބާގެ އަޑު ޖަޒްލާ އަށް އިވުނީ ހޮނު ގުގުރި އަކަށް ވުރެ ވެސް ބިރުވެރި ކޮށެވެ. ދެން ކަންތައްވެދާނެ ގޮތަކާއި މެދު އޭނާއަށް ޚިޔާލު ކޮށްލެވުނެވެ. ތަފާތު ވަސްވާސް ތަކުން އޭނާގެ ހިތް ފުރުނެވެ.\nkeep up the gud work + love this story\nlove you stay safe dear\nThanks for commenting 🌹🌹 it meansalot to me 🌹🌹 hope ull comment in other episodes too 🌹🌹 stay safe 🌹🌹\n02:30 ފަންސަވީސްވަނަ ބައި\nހިތާމަ ބިރުވެރި ލޯބި September 12, 2017\nހިތާމަ އެހެނިހެން ލޯބި February 2, 2021


Idhikolhu running mate ge mahsala dhookohlaifin: Moosa\nއިދިކޮޅު ކޯލިޝަންގެ ރަނިންމޭޓަކު ހޮވުމަށް ޖުމްހޫރީ ޕާޓީގެ ކައުންސިލް ބައްދަލުވުމުގައި ނެ ގި ވޯޓު ބާތިލުކުރަން ހުށަހެޅި މައްސަލަ އިތުރަށް ކުރިޔަށް ނުގެންދަން ނިންމާފައިވާ ކަމަށް އެ މައްސަލަ ސިވިލް ކޯޓަށް ހުށަހެޅި މޫސާ އަންވަރު ވިދާޅުވެއްޖެ އެވެ.\nޖުމްހޫރީ ޕާޓީގެ ހަރަކާތްތަކުގައި ކުރިން ވަރަށް އިސްކޮށް އުޅުނު އަދި މިހާރު އިނގިރޭސިވިލާތުގެ ހިމާޔަތް ހޯދައިގެން އެ ގައުމު ދިރިއުޅޭ މޫސަ ސިވިލް ކޯޓަށް ހުށަހެޅި މައްސަލާގައި ބުނެފައި ވަނީ ޖުމްހޫރީ ޕާޓީ ކައުންސިލްގައި ނެގި ވޯޓުގެ ތެރެއިން ބާތިލް ވޯޓެއްގެ ގޮތުގައި ކަނޑައެޅި ވޯޓަކީ ކެންދޫ ދާއިރާގެ މެންބަރު އަލީ ހުސެއިނަށް ލިބިފައިވާ ވޯޓެއް ކަމަށް ކަނޑައަޅައިދިނުމަށެވެ. އަދި އަލީ ހުސައިނާއި ފައިސަލް ނަސީމްގެ މެދުގައި ދެވަނަ ބުރެއް ބޭއްވުމަށް ޖުމްހޫރީ ޕާޓީގެ މައްޗަށް އަމުރުކުރުމަށެވެ.\nނަމަވެސް އޭނާ މިއަދު ކުރެއްވި ޓްވީޓެއްގައި ވިދާޅުވެފައި ވަނީ ކުރީގެ ނައިބު ރައީސް އަހުމަދު އަދީބުގެ އެދިލެއްވުމާ ގުޅިގެން ގައުމީ މަސްލަހަތު އިސްކޮށްގެން އެ މައްސަލަ އިތުރަށް ކުރިޔަށް ނުގެންދަން ނިންމާފައިވާ ކަމަށެވެ. އަދި އިދިކޮޅު ކެންޑިޑޭޓު އިބްރާހިމް މުހައްމަދު ސޯލިހު އަށާއި އޭނާގެ ރަނިން މޭޓު ކަމަށް ހޮވާފައިވާ ކާށިދޫ ދާއިރާގެ މެންބަރު ފައިސަލް ނަސީމްއަށް ތާއިދު ކުރާ ކަމަށް ވެސް މޫސަ ވިދާޅުވި އެވެ.\nމޫސަ ކުރެއްވި ޓްވީޓް\nރަނިން މޭޓަކު ހޮވުމަށް ޖޭޕީ އިން ނެގި ވޯޓުގައި ފައިސަލް ނަސީމަށް ރަނިންމޭޓްކަން ލިބިވަޑައިގަތީ 15 ވޯޓުންނެވެ. އެންމެ ގާތުން ވާދަ ކުރެއްވި އަލީ ހުސެއިނަށް ލިބިވަޑައިގަތީ 14 ވޯޓެވެ. ކައުންސިލްގައި ނެގި ވޯޓުގެ ތެރެއިން އެއް ވޯޓަކީ ބާތިލް ވޯޓެއް ކަމަށް ކަނޑައެޅި އެވެ. އެ ވޯޓުގައި އަލީ ހުސެއިނާ ދިމާލުގައި އެއްވެސް ފާހަގައެއް ޖަހާފައިނުވާއިރު އެހެން ކެންޑިޑޭޓުންނާ ދިމާގައި ވަނީ ރަސްގެލާފަ އެވެ.\nނަމަވެސް އެ ނަތީޖާ ގަބޫލު ކުރައްވާ ކަމަށް އަލީ ހުސެއިން ވަނީ ވިދާޅުވެފަ އެވެ. އަދި ފައިސަލް ނަސީމްއާއެކު ކެމްޕެއިން ކުރައްވާނެ ކަމަށް ވެސް ވަނީ ވިދާޅުވެފަ އެވެ.\nސިވިލް ކޯޓް މޯލްޑިވްސް ޔުނައިޓެޑް އޮޕޮޒިޝަން ރިޔާސީ އިންތިހާބު 2018 + ޖުމްހޫރީ ޕާޓީ ފައިސަލް ނަސީމް


އެންމެ ފުރަތަމަ ޕްރިއޯރިޓީއަކީ ތުލުސްދޫ: ޛުލްކިފުލި (ޖިލެޓް) - DhiDaily\nއެންމެ ފުރަތަމަ ޕްރިއޯރިޓީއަކީ ތުލުސްދޫ: ޛުލްކިފުލި (ޖިލެޓް)\nއެންމެ ފުރަތަމަ ޕްރިއޯރިޓީއަކީ ތުލުސްދޫ ކަމަށާއި, ލޯކަލް ކައުންސިލު އިންތިޚާބުގައި ތުލުސްދޫ ކައުންސިލުގެ ރައީސްކަމަށް ކުރިމަތިލެއްވީ ކުރިން ވެސް ޚިދުމަތް ކުރެއްވި ގޮތަށް ރަށުގެ ތަރައްޤީއަށް ކަންތައްތައް ކޮށްދެއްވަންކަމަށް ޛުލްކިފުލި ޢަލީ(ޖިލެޓް) ވިދާޅުވެއްޖެއެވެ.\nލޯކަލް ކައުންސިލު އިންތިޚާބުގައި ތުލުސްދޫ ކައުންސިލުގެ ރައީސްކަމަށް ޛުލްކިފުލި ވާދަކުރައްވަނީ އަމިއްލަ ގޮތުންނެވެ.\nތުލުސްދޫ ކައުންސިލުގެ ނައިބު ރައީސްކަމުގެ މަޤާމުގައި ހުންނެވި ޛުލްކިފުލި، މި ނޫހަށް ދެއްވި ބަސްދީގަތުމެއްގައި ވިދާޅުވީ ރަށުގެ ޒުވާނުން ބޭނުންވަނީ އިތުރު ދައުރަކުން އޭނާ ފެންނަން ކަމަށެވެ.\n”ސުކޫލު ދައުރުއްސުރެ ރަށުގެ ތަރައްޤީއަށް ކުރާ ކޮންމެކަމެއްގަ ބައިވެރިވަމުން އައީ. މިހާތަނަށް ރަށުގެ ތަރައްޤީއަށް ކުރެވުނު ހުރިހައިކަމެއްގައި އިސްކޮށް ބައިވެރިވިން. ބޭނުންވަނީ އަޅުގަނޑުގެ ފުރިހަމަ ހިއްސާއެއް އޮވެގެން ކުރިއަށްދާން. އެ ނިޔަތުގަ ކުރިމަތިލީ ނައިބު ރައީސްކަމަށް. އިރާދަކުރެއްވިއްޔާ ވަރަށް ފަސޭހައިން ހޮވިގެންދިޔަ.“\nއެ ގޮތުން ރައީސްކަމަށް ކުރިމަތިލެއްވީ ރަށަށް ތަރައްޤީ ގެނެސްދެއްވުމުގެ ހެޔޮ ނިޔަތުގައިކަމަށް ޛުލްކިފުލި ވިދާޅުވިއެވެ. އަދި އެންމެ ފުރަތަމަ ޕްރިއޯރިޓީއަކީ ތުލުސްދޫ ކަމަށް ވެސް ޛުލްކިފުލި ވިދާޅުވިއެވެ.\n”އަޅުގަނޑުގެ ފުރަތަމަ ޕްރިއޯރިޓީއަކީ ތުލުސްދޫ. ތުލުސްދޫ އެއްޗަކަަށް ހެދުން. އަޅުގަނޑު ބޭނުންވަނީ ރަށް ތަރައްޤީކުރަން ކޮންމެ ގޮތަކުން ވިޔަސް. އެހެންވީމަ އަޅުގަނޑު އަނެއްކާ ވެސް ކުރިމަތިލީ އެ ނިޔަތުގައި ރަށަށް ޚިދުމަތްކޮށްދޭން. ރަށުގެ ތަރައްޤީއަށް ކަންތައްތައް ކޮށްދޭން.“ ކުރިމަތިލެއްވި ސަބަބު ހާމަކުރައްވައި ޛުލްކިފުލި ވިދާޅުވިއެވެ.\nޛުލްކިފުލި ވަނީ ރަށުގައި ހުރި ބޮޑެތި ދަތިތަކާއި، ރަށުގެ ތަރައްޤީއަަށް ރާއްވަވައިފައިވާ ކަންކަން ވެސް ހިއްސާކުރައްވައިފައެވެ.\n”މިހާރު އެންމެ އިސްކަމެއް މިދެނީ ރަށުގެ ކުނީގެ މައްސަލައަށް. އެއީ ވަރަށް ބޮޑު މައްސަލައެއް. ދެން މި ސަރުކާރުން ވެމްކޯއާއި ވާހަކަދެކެވިގެން އަޅުގަނޑުމެންނަށް ލިބުނު ޕްރޮޖެކްޓެއްގެ ދަށުން ކުނިގޮނޑު ވަރަށް ރަނގަޅަށް ސާފުކުރެވިއްޖެ. އެކަމުގައި އިސްކޮށް ޢަމަލީ ގޮތުން ހަރަކާތްތެރިވިން. ކައުންސިލުން ވަރަށް ބޮޑު އެއްބާރުލުމެއްދިނިން. ރަށުގައި މިހާރު ނެތްކަމަކީ ފެނުގެ ނިޒާމް. އަޅުގަނޑުމެން މިދަނީ ވަރަށް ގިނަ ފަރާތްތަކާ ވާހަކަދައްކަމުން. އުންމީދަކީ ވީހާވެސް އަވަސް މުސްތަޤުބަލެއްގަ އެކަން ކުރިއަށް ދިއުން. ދެން ކައުންސިލްގެ މަސައްކަތްތަކުގެތެރޭގަ އަޅުގަނޑުމެން މި ފަސް އަހަރުގެ ޕްލޭން އެކުލަވައިލާ އެ ޕްލޭނުންގެ ދަށުން އަޅުގަނޑުމެން ކުރަން ވަރަށް ބައިވަރު ކަންތައް އެބަހުރި ވިސްނާފަ. އޭގެތެރޭގައި ކުޑަކުދިންގެ ޕާކެއް އަލަށް ހެދުމާއި، މަގުތައް ލެވަލް ކުރުމާއި، ރަށުގެ އާބާތުރަ ފިލުވުމާއި، ފެރީ ޓާރމިނަލްއެއް ހެދުން ހިމެނޭ“ ރަށުގައި ހުރި ދަތިތަކާއި, މުސްތަޤުބަލަށް ރާއްވަވައިފައިވާ ބައެއް ކަންކަން ހިއްސާކުރައްވައި ޛުލްކިފުލި ވިދާޅުވިއެވެ.\nތުލުސްދޫ ރައްޔިތުންނަކީ އަބަދު ވެސް ތަރައްޤީއަށް އިންތިހާއަށް ބޭނުންވާ ރައްޔިތުން ދިރިއުޅޭ ރަށެއްކަން ފާހަގަކުރައްވައި ޛުލްކިފުލި ވިދާޅުވީ އެ ކަންކަން ކުރަން ޤާބިލު ކެންޑިޑޭޓަކު ހޮވަންޖެހޭ ކަމަށެވެ.\n”ތުލުސްދޫ ރައްޔިތުންނަކީ އަބަދު ވެސް ތަރައްޤީ ބޭނުންވާ ބައެއް. ޒުވާނުންނާއި ގުޅޭ ޒުވާނުންގެ ކަންކަމުގަ ޚިޔާލު ހުންނަ ކެންޑިޑޭޓަކު ގެންނާށޭ.“ ޛުލްކިފުލި ވިދާޅުވިއެވެ.\nތުލުސްދޫން މި ނޫހާއި ވާހަކަދެއްކި ޒުވާނަކު ބުނިގޮތުގައި ”ޖިލެޓް އަކީ އެންމެންނާ ވެސް ގުޅޭ، އެހީތެރިވެދެއްވާ ހީވާގި“ ބޭފުޅެކެވެ. ހަމައެހެންމެ އެހީވުމުގައި ދޭސީއެއް ބިދޭސީއެއް ފަރަޤުނުކުރާ ކަމަށާއި، ކޮންމެ ކަމެއްގައި ވެސް ޖިލެޓް އެންމެ ކުރީ ސަފުގައި ހުންނަވާނެކަމަށް ޒުވާނާ ބުންޏެވެ.


SunOnline: 19 dhuvahah fahu Raajjein COVID-19 gai meehaku maruvejje\n19 ދުވަހަށްފަހު ރާއްޖެއިން ކޮވިޑްގައި މީހަކު މަރުވެއްޖެ\nޝަމްހާ މުޙައްމަދު 22 Aug 2021, 14:26\nޖޫން 7، 2021: ކޮވިޑް ޖެހިގެން މަރުވި މީހެއްގެ ޖަނާޒާ -- ސަން ފޮޓޯ/ ފަޔާޒު މޫސާ\nކޮވިޑް-19 ޖެހިގެން ހުޅުމާލެ މެޑިކަލް ފެސިލިޓީއިން އިތުރު މީހަކު މަރުވެއްޖެއެވެ. މިއީ 19 ދުވަސްފަހުން ރާއްޖެއިން ކޮވިޑުގައި މީހަކު މަރުވި ފުރަތަމަ ފަހަރެވެ.\nމިއަދު މަރުވެފައި ވަނީ އއ. ހިމަންދޫއަށް ނިސްބަތްވާ 75 އަހަރުގެ އަންހެން މީހެކެވެ. ހިމަންދޫގެ ކައުންސިލުގެ ރައިސް ހުޝާމް އިސްމާއިލް "ސަން" އަށް ވިދާޅުވިގޮތުގައި އެ މީހާ މަރުވެފައިވަނީ މިއަދުގެ ހެދުނުގެ ވަގުތެއްގައި ހުޅުމާލެ ކޮވިޑް ފެސިލިޓީގަި ފަރުވާދެމުން ދަނިކޮށެވެ.\nއެ މީހާ ހިމަންދުއިން ހުޅުމާލޭގެ ފެސިލިޓީއަށް ބަދަލުކޮށްފައިވަނީ މިމަހުގެ 10 ވަނަ ދުވަހުގައެވެ. މިއީ ކޮވިޑް ޖެހިގެން ރާއްޖެއިން މަރުވި 223 ވަނަ މީހާއެވެ. ކޮވިޑްގައި ރާއްޖެއިން އެންމެ ގިނަ މީހުން މަރުވެފައިވަނީ މިއަހަރުގެ މޭ މަސްތެރޭއެވެ.\nހިމަންދޫއިން ޖުމްލަ 250 މިހުން މިހާތަނަށް ކޮވިޑްއަށް ޕޮޒިޓިވްވެފައިވާއިރު މިވަގުތު އެރަށުގައި އެކްޓިވް ކޭސްގެ ގޮތުގައި 197 ކޭސް އެބަހުއްޓެވެ. އަދި އިއްޔެ އެކަނިވެސް އެރަށުން ވަނީ 12 މީހަކު ކޮވިޑަށް ޕޮޒިޓިވް ވެފައެވެ.\nހިމަންދޫގެ ކައުންސިލުން ބުނިގޮތުގައި ކޮވިޑްއަށް ޕޮޒިޓިވް ވެގެން އެރަށުގެ މާބަނޑު ދެ މީހަކުވެސް ވަނީ މާލެ ބަދަލުކޮށްފައެވެ.


SAG: Raajje aai Lanka ehvaruvejje | Mihaaru\nލަންކާގެ ކުޅުންތެރިއަކު ކައިރިން ރާއްޖޭގެ ފޭދޫ އިއްބެ ބޯޅަ ހިފައިގެންދާން މަސައްކަތްކުރަނީ.-- ފޮޓޯ: މޯލްޑިވްސް އޮލިމްޕިކް ކޮމިޓީ/ އަބްދުﷲ އަބީދު\n02 ޑިސެމްބަރ 2019 - 18:457comments\nމިދިޔަ އަހަރު ބަންގްލަދޭޝްގައި ބޭއްވި ސާފް ސުޒުކީ ކަޕްގެ ފުރަތަމަ މެޗުގައި ވެސް ރާއްޖެ ވަނީ ލަނޑެއް ނުޖެހި ލަންކާއާ އެއްވަރުވެފަ އެވެ. ރާއްޖޭން މިދިޔަ އަހަރު އެ މުބާރާތުގެ ޗެމްޕިއަންކަން ހޯދީ ފައިނަލުގައި އިންޑިއާ އަތުން 2-1 އިން ކުރިހޯދައިގެންނެވެ.\nމިއަދުގެ މެޗަށް ނެރުނު ރާއްޖޭގެ ފުރަތަަމަ އެގާރަ އަށް ބަލާއިރު އާންމު ގޮތެއްގައި ފަހަކަށް އައިސް ސީނިއާ ޓީމުގެ ގިނަ މެޗުތަކުގައި ކުޅުނު ކުޅުންތެރިން ހިމެނެ އެވެ. ރާއްޖޭގެ 23 އަހަރުން ދަށުގެ ޓީމުގައި ސީނިއާ ތިން ކުޅުންތެރިންގެ ގޮތުގައި ހިމެނެނި އަކުރަމް އަބްދުލް ގަނީ (އަކޫ) އާއި އިބްރާހިމް މަހުދީ (ފޭދޫ އިއްބެ) އަދި ހަމްޒާ މުހައްމަދު (ހަމްޕު) އަށް ވަނީ ފުރަތަަމަ އެގާރައިން ފުރުސަތު ދީފަ އެވެ.\nކަތުމަންޑޫގެ ދަސްރަތު ސްޓޭޑިއަމްގައި ކުޅުނު މިމެޗުގައި ލަންކާގެ ހާފު ތެރޭގައި މެޗު ބޮޑުބައި ކުޅެމުންދިޔައިރު ލަނޑު ޖަހާނެ ގިނަ ފުރުސަތުތައް ތަނަވަސްކުރި ނަމަވެސް ބޭނުމެއް ނުހިފުނެވެ. ފޭދޫ އިއްބެ އާއި ނާއިޒު ހަސަން (ދާދު) އަށް ލިބޭ ބޯޅަތަކުގެ ހުރަހަކަށްވީ ލަންކާގެ ގޯލްކީޕަރި، ރާއްޖޭގެ ކްލަބް އީގަލްސް އަށް ކުޅޭ ގޯލްކީޕަރު ސުޖަން ޕެރޭރާ އެވެ. މި ހާފުގައި ރާއްޖޭގެ ހަސަން ރާއިފް (ހަންނަ) އަށް ވެސް އެޓޭކުގައި ރަނގަޅު ބޯޅަތަކެއް ލިބިގެންދިޔަ އެވެ.\nލަންކާއާ ދެކޮޅަށް ނެރުނު ރާއްޖޭގެ ފުރަތަމަ އެގާރަ. -- ފޮޓޯ: މޯލްޑިވްސް އޮލިމްޕިކް ކޮމިޓީ/ އަބްދުﷲ އަބީދު\nރާއްޖޭން ދެ ވަނަ ހާފުގެ ކުރީކޮޅުގައި ރިހާމް އަބްދުލް ގަނީ (ބޮބީ) ވަނީ ކުޅެން އަރުވައިފަ އެވެ. މި ހާފުގައި ރާއްޖޭގެ ހަމްޕު އޭރިއާ ބޭރުން ފޮނުވާލި ބޯޅައެއް ވަނީ ގޯލުގެ އަރިމަތިން ބޭރަށް ގޮސްފަ އެވެ. އޭގެ ފަހުން އޭރިއާ ބޭރުން ލިބުނު ހިލޭ ޖެހުމަކުން ފޭދޫ އިއްބެ ޖެހި ބޯޅަ ބޭރަށް ދިޔައީ ގޯލުގެ ހުރަސްދަނޑީގައި ޖެހިފަ އެވެ.\nއޭގެ ފަހުން ރާއްޖޭގެ ހަމްޕު ޖެހި ބޯޅައެއް ކީޕަރު ސުޖަން ވަނީ ހުއްޓުވައިފަ އެވެ. ލަންކާ އިން ރާއްޖޭގެ ކުޅުންތެރިން ހުއްޓުވަން ގިނަ ފައުލުތަކެއް ކުރަންޖެހުނު މި މެޗުގައި އެ ޓީމުގެ ކުޅުންތެރިޔަކަށް މެޗުގެ 78 ވަނަ މިނިޓްގައި ވަނީ ރަތް ކާޑެއް ދައްކައިފަ އެވެ.\nއެއް ކުޅުންތެރިޔަކު މަދުކޮށް ލަންކާ އިން ފަހު ވަގުތު ކުޅުނު ނަމަވެސް ރާއްޖެ އަށް އެންމެ ރަނގަޅަށް ފުރުސަތުގެ ބޭނުން ހިފޭ ގޮތެއްނުވި އެވެ. މެޗުން ލަންކާ އަށް ޕޮއިންޓެއް ލިބުމުގައި އެންމެ ބޮޑު ކްރެޑިޓެއް ހައްގުވަނީ އެ ޓީމުގެ ގޯލްކީޕަރު ސުޖަން އަށެވެ.\nފަހު ވަގުތު އިންޑިއާ މުބާރާތުން ވަކިވުމުން ޝެޑިއުލަށް ވަނީ ބަދަލު ގެނެސްފަ އެވެ. ކުރިން ރާއްޖެ އާއި ލަންކާ އަދި އިންޑިއާ އެއް ގްރޫޕެއްގައި އޮތްއިރު، އިންޑިއާ ނުކުޅޭތީ ފަހުން ވަނީ ލީގު ބުރަކަށް ބަދަލުކޮށްފަ އެވެ. އެކަމަކު މުބާރާތުގައި ކުޅޭ ގިނަ ޓީމުކުން ޝެޑިއުލާ މެދު އިންތިހާ އަށް ޝަކުވާކުރުން އިތުރުވުމުން އެންމެ ފަހުން މިއަދު ވަނީ ޝެޑިއުލަށް ކޮންމެވެސް ވަރެއްގެ ބަދަލެއް ގެނެސްފަ އެވެ. ކުރިން ފަސް ދުވަހުގެ ތެރޭގައި ހަތަރު މެޗު ކުޅޭގޮތަށް އޮތްއިރު ރާއްޖެ އަށް ލިބެނީ ހުސްކޮށް އެންމެ ދުވަހެކެވެ. މިއަދު ގެނައި ބަދަލާ އެކު ރާއްޖެ އަށް އިތުރު ހުސް ދުވަހެއް ލިބޭނެ އެވެ.


Behdhun Vazeefaa Akah, Aharehge Mahchah 40,000 Dollar - Vaguthu\nއަބަދުވެސް އެމީހަކު އެންމެ ކުރަން ބޭނުންވާ ކަމެއް ކުރުމަށް މީހުން ބުނެއުޅެއެވެ. ވަޒީފާގެ މާޙައުލުހައިވެސް ކުރިއަރައިގެން ދާނީ މިފަދަ ގޮތަކަށް ކަންކަން ބައްޓަން ކުރެވިގެންނެވެ. ރޮބިން މާޓިން އިޚްތިޔާރު ކުރީ މިމަގެވެ. އޭނާ ވަޒީފާއެއްގެ ގޮތުން ކުރަން ނިންމީ އޭނާ އެންމެ ގަޔާވާ އެއްކަންތައް ކަމުގައިވާ ބެއްދުމެވެ، ނުަވަތަ އޮޅުލުމެވެ.\nއެމެރިކާއަށް އުފަން ރޮބިން އަކީ ބެއްދުމުގެ ދާއިރާގައި މާހިރެކެވެ. ބައްދުމުގައި ހޭދަވާ ކޮންމެ ގަޑިއިރަކަށް ރޮބިން ޗާޖް ކުރަމުންދާއިރު، ކޮންމެ ގަޑިއިރަކަށް 80 ޑޮަލަރު އޭނާ ޗާޖް ކުރެއެވެ.\nރޮބިން ބުނެފައިވަނީ މީގެ ކުރިންވެސް އޭނާ މިކަން ކުރާ ކަމަށާއި ނަމަވެސް މީގެ ދެ އަހަރެއް ކުރިން އޭނާގެ ލޯބި ވެރިޔާއާއި ޖެހުނު މައްސަލައެއްގައި އެދެމީހުން ދުރުވުމާއިއެކު މިދާއިރާއަށް އެއްކޮށް ހުސްވީ ކަމަށެވެ. ބެއްދުމުގެ ދާއިރާގައި މިހާރު ފުލް ޓައިމްކޮށް މަސައްކަތް ކުރާތާ ދެ އަހަރު ވެފައިވާއިރު، ރޮބިންއަށް އަހަރެއްގެ މައްޗަށް އާއްމުދަނީގެ ގޮތުގައި 40،000 ޑޮލަރަށްވުރެ ގިނައިން ލިބޭ ކަމަށް އޭނާ ބުނެއެވެ.\nރޮބިން ބުނެފައިވަނީ މިގޮތަށް ބައްދާއިރު އޭނާ ގެންގުޅޭ ވަކި އުސޫލުތަކެއް ހުންނަ ކަމަށާއި މިގޮތުން ކްލައިޓްއަކު އޭނާ ކުރެން ލޯބީގެ ގޮތުން ގުޅުމަށް ނޭހޭނެ ކަމަށެވެ. އަދި ބައްދާ ވަގުތު ދެމީހުންވެސް ތިބެން ޖެހޭނީ ހެދުން ލައިންގެން ކަމަށްވެސް ރޮބިން ބުނެފައިވެއެވެ.\nބެއްދުމަކީ އިންސާނާގެ ހަށިގަނޑުގައި ބޮންޑްވުމަށް ޚާއްސަ ހޯމޯން, އޮކްސީން ރިލީސްވާ ކަމެކެވެ. މީގެ ސަބަބުން ހާސްކަން ފިލުވައިދީ އުފާވެރިކަން އިޙްސާސް ކޮށްދެއެވެ.